Raees Nihmmavaa Komme Nihmmevumeh Nihmmavanee Ehmmen Ge Laaba Aa Manfaa Ah: Maria - Vaguthu\nރައީސް ނިންމަވާ ކޮންމެ ނިންމެވުމަށް ނިންމަވަނީ އެންމެންގެ ލާބައާ މަންފާއަށް: މާރިޔާ\nކޮވިޑް 19 އާއި ދެކޮޅަށް ރައީސް އިބްރާހިމް މުހައްމަދު ސޯލިހު ނިންމަވާ ނިންމެވުންތަކަކީ ފަސޭހަ ނިންމެވުންތަކެއް ނޫންކަަމަށާއި، ރައީސްގެ ނިންމެވުންތައް ނިންމަވަނީ ފަންނީ ބޭފުޅުންގެ ލަފަޔާއި އެކު އެންމެންގެ ލާބަ އާއި މަންފާ އަށް ވިސްނަވާފައި ކަމަށް ޑިފެންސް މިނިސްޓަރ މާދިޔާ ދީދީ ވިދާޅުވެއްޖެއެވެ.\nޑިފެންސް މިނިސްޓްރީގެ ޓްވީޓާ މެދުވެރިކޮށް މިނިސްޓަރު މާރިޔާ ދެއްވާފައިވާ އިންޓަވިއުއެއްގައި ވިދާޅުވީ ކޮވިޑް-19 އާއި ދެކޮޅަށް ރައީސް ސޯލިހުގެ ސަރުކާރުން ކުރާ މަސައްކަތުގައި އެތައް މިނިސްޓަރުންނެއް އެކުގައި މަސައްކަތް ކުރަމުން އަންނަ ކަމަށެވެ. ކޮވިޑް-19 އާއި ގުޅިގެން ރައީސް ސޯލިހު ވަރަށް ގާތުން ކަންކަން ބައްލަވަމުންދާ ކަމަށް ވެސް މާރިޔާ ވިދާޅުވިއެވެ.\n"ވީހާވެސް ވަރަކަށް ދިވެހި ރައްޔިތުންގެ ލާބައާއި މަންފާ، މި ނުރައްކާތެރި ބަލިން ސަލާމަތް ކުރުމަށްޓަކާ އަޅަން ޖެހޭ ހުރިހާ ފިޔަވަޅުތަކެއް އަޅަމުން. އަޅުގަނޑު އެންމެ ފުރަތަމައިނުން ވސް ފާހަގަކޮށްލަން ބޭނުންވޭ، ރާއްޖެއިން ބޭރުން މި ވަޑައިގަންނަވާ ދިވެހިން މިހާރު ގެންދަން މިޖެހެނީ ކަރަންޓީން ފެސިލިޓީއަކަށް، އެހެންވީމަ އެތާ 14 ދުވަސް ހޭދަކުރައްވާނެ. " މާރިޔާ ވިދާޅުވިއެވެ.\nކަރަންޓީން ފެސިލިޓީއަށް ވަޑައިގަންނަވާ ފަރާތްތަކަށް ކޮންމެވެސް ވަރެއްގެ ދަތިތަކެއް ދިމާވެދާނެކަން ފާހަގަކުރައްވާ މިނިސްޓަރު މާރިޔާ ވިދާޅުވީ އެ ދަތިތަކާއި މެދު ކެތްތެރިކަން އިސްކުރައްވާތީ ކަރަންޓީން ކުރާ ފަރާތްތަކަށް ވެސް މި ދަނޑިވަޅުގައި ޝުކުރު އަދާކުރައްވާ ކަމަށެވެ.\nWe thank all those in Quarantine Facilities & isolation & their loved ones for their patience, understanding & cooperation. These aren’t easy decisions for Prez @ibusolih but are necessary steps taken on the advice of professionals for the good of everyone: Minister @MariyaDidi pic.twitter.com/seclwsyZO7\n— Ministry of Defence (@MoDmv) March 21, 2020\nރާއްޖެއިން ކޮވީޑް-19 އަށް ރާއްޖެއިން 13 މީހަކު ފައްސިވިއެވެ. ނަމަވެސް އެ 13 މީހުންގެ ތެރެއިން ތިން މީހަކު ރަނގަޅުވެފައިވާ ކަމަށް ސަރުކާރުން އިއްޔެއާ ރޭ ވަނީ ހާމަކޮށްފައެވެ. އެހެންކަމުން މިހާރު ރާއްޖޭގައި ކޮވިޑް-19 އަށް ފައްސިވެގެން ފަރުވާ ދެމުންދާ މީހުންގެ އަދަދު ވަނީ 10 އަކަށް ތިރިވެފައެވެ.\nމާޗް 21, 2020 15:11\nމާރިޔާ މާމަ މެން ސަރުކާރުގަ ތިބެގެން ދުވަހަކު ތެދު ހަބަރެއް ދެވޭބާ!\nމާޗް 21, 2020 15:38\nމުނިމާމަ އެއް ނޫން؟?\nމާޗް 21, 2020 15:13\nއިޓަލީން ފަތުރުވެރިން އައުން މަނާކުރުން ލަސްކުރުމުގަ އޮތީ އާއްމުންނަށް ކޮންކަހަލަ ފައިދާއެއް ކަން ބުނެދިފާނަންތަ؟\nމާޗް 21, 2020 15:19\nމިވާގޮތުން ލާބައާ މަންފާ ކޯދުލާފަ އަރާ ފެންއާރެއް ފަދަ ބާވާނީ\nމާޗް 21, 2020 15:28\nއަނެއްކާ އަނެއް އަލީ ވަހީދު ބޭނިގަތީ؟ ކަލޭމެން އަނގަ ބޭނީމަ މީހުން ރުޅިއާދޭ. މަބްރޫކު ބަހައްޓާ މިކަމާ ވާހަކަ ދައްކަން. ކަލޭމެން އެއްފަރާތްވެ ތިބޭ. ކަލޭމެންގެ ނެތް ގާބިލުކަމެއް. މިކަން ވާނީ މަބްރޫކަށް.\nމާޗް 21, 2020 15:30\nޢެހެންވީމަ ތާ މޯދީިގެ ދެފައިތިލައިގަ ބޮސްދެނީ\nމާޗް 21, 2020 15:35\nލާބަތައް ގިނަކަމުން މުސީބާތަކަށް ވެގެން މި އުޅެނީ! ކޮން ތާކުން ނުކުމެގެންތޯ ކުއްލިއަކަށް މިއަދު ތި ފާޅުވީ!\nމާޗް 21, 2020 15:42\nމިވީހާ ތަނަށް ފެން ނަމުން މިދަނީ ކަމުގެ ފަންނީ މީހުން ބުނާ ގޮތް ނުހަދާ އެކަން ކަމަށް އިން ކާރު ކުރީމަ ... މީހާ ބުލެކްލިސްޓް ކޮށް ވަޒީފާއިން ވަކިކުރާ ތަން\nމާޗް 21, 2020 15:55\nގައުމުގާ ރައީސެއް އެބަހުރިތަ؟ ގާނޫނަށް ފައިންއަ ރާފާ ތިޔަހު ރީ ނައްސިވެގެން..\nމާޗް 21, 2020 16:31\nމީތަ ގާނޫނުއަސާސީއަށް ކޮޅުފައިން އެ ރި މުޑުދާ ރު ކަލޭގެ. މިކަހަލަ ޖައްބާ ރުންގެ ނުބައިކަމުން ޔާﷲ މިގައުމު ރައްކާތެ ރި ކު ރައްވާނދޭވެ.\nމާޗް 21, 2020 16:47\nޢަސްލު ރައީސްވަހީދުގެ ވެރިކަމުގަ އެމްޑީޕީއިން ނިއްމިނިއްމުންތައް މިހާރު އިބޫތަންފީޒް ކުރަނީ އޭރުފާސްކުރި ގަރާރުތައް ލޮނުޒިޔާރައް ކޮޅުގަތިބެ ރާއްޖޭގެ ރައީސަކައްކުރިމަތިކުރުވިއުދަގޫތަކުން ވަހީދުވަނީ ކެއްތެރިކަމާއެކް ދައުރުނިއްމާ އިތުރު ހައްދުވަސްވެސްކޮއްފަ މާރީޔާ ގޮވަމުންދިޔައީ އޭރު މަނީ މަނީ ޔޭސް ސާރް ލާރި ލާރި ޔޭސްސާރް\nމާޗް 21, 2020 16:55\nމި ލިޔުމުގަ ރާއްޖެ އިންނޭ ލިޔުއްވުމަށްވުރެ ރަގަޅުވާނީ "ރާއްޖޭގަ 13 މީހުން" މިގިތަށް ލިޔުނީމަ.\nމާޗް 21, 2020 17:17\nމިގައުމުގަ ހުރީ އޮއްނެތް ބަރަބޮލެއް ބަރަބޮލުގަ އޮއްވެސް ހުރޭ މީގަ ނެތް ސިކުނޑިއެއްވެސް\nމާޗް 21, 2020 17:21\nއެހެންވެ އަދިވެސް އިންޑިޔާއިން މީހުން އައުން ނުހުޓެވެނީ. ދަރާ ވިކިފަ\nމާޗް 21, 2020 17:29\nމީއްޗަކު އެބައުޅޭދޯ؟ ކިނބޫންއެކަންޏެއްނޫން، ކޮންމެ ވެރިޔަކު ހުއްޓަސް އެކަންވާނީއެހެން! އަނެއްކާ ތިމަގާމުގަ ކަލޭނޫން އެހެންމީހަކު ހުއްޓަސް ހަމަ ސަނާކިޔާނީ ތިހެން! އެއީ މަޖުބޫރީ ހާލަތެއް!\nމާޗް 21, 2020 18:56\nރައްޔިތުންނަށް ތިހާ ހެޔޮއެދޭތީ ދޯ އަދިވެސް ތިއުޅެނީ ޓޫރިސްޓުން ގެނެސްގެން ޑޮލަރުބޮޑި ޖީބައްއަޅަން. އެމީހުން އައުން މަނާނުކޮށް ތިއުޅެނީ ރައްޔިތުން ނަށް ހެޔޮއެދިގެންނެއްނޫން. ޖީބައް ޑޮލަރު ނޭޅޭނެތީވެ، މުޅިރާއްޖޭގެ އެންމެން ބިރުވެރިކަމެއްގެ ތެރެއަށް ގެންގޮސް އަދިވެސް އެބައިމީހުން އަންނަދޮރު ބަންދުނުކުރެވިގެން ތިޔާއުޅެނީ\nމާޗް 21, 2020 19:11\nމިޔޮށްހާ ދުވަހު މިކަމަނާ ފިލާއޮވެފާ މިނިކުތީ ކީކުރަން؟\nމާޗް 21, 2020 19:16\nމާރިޔާ ބުޏަސް ތިއީ ތެދެއް. ކެނެރީ ނަށީދަށް މިކން ވިސްނުނީމަ ރާއްޖޭގެ %100 ކަވަރުވެ ނިމުނީ\nމާޗް 21, 2020 19:20\nއިބޫ އާ ބެހޭ ގޮތުން ވެސް ކޮން މަސް ވާހަކައެއް ބުނެލީ\nއޯކޭ އި ނޫ އަކީ ކިހާ ވަ ރެއް ގެ މީހެއް ކަން އިން ގޭ\nއިންޑިޔާ މީހުން އައުން ހުއްޓުވާ.\nމާޗް 21, 2020 19:50\nއަގަފެޅިއްޖެ މިޔޮއްހާދުވަހު ފިލާހު ރެފަ ވިހަގަަދަަ އަގައެއް ފަށާފި\nމާޗް 21, 2020 21:09\nމިަޮއްފަދަ ދަނޑިވަޅުގަ މި ސުންޕާ އަނގަގަނޑު ހިލިހިލާ ޖަހާ.\nއަމިއްލަ މީހާ އާއި ބައިގަނޑު މީހުންގެ ލާބަޔާ މަންފާއަށް. ދެން އިންޑިއާ ގެރިބެގެ މަންފާއަށް. ކޮންމެހެން މިރާއްޖޭ އެހެން ރައްޔިތަކަށް ހެޔޮއެދިގެން ނޫޅޭ.\nމާޗް 21, 2020 21:32\nރާއްޖެއިން ކޮވިޑު ފެންނަން ފެށީމަ އާއިލާގޮވާގެން ގޮސް އުތުރު ތިލަފަޅުގަ އޮވެފަ ކޮވިޑަށް ޕޮޒިޓިވު ވިމީހުން ރަގަޅުވާ ވާހަކަ މިއަދު ބުނީމަ އަނގަފެޅީ،،،،،،،،\nމާޗް 21, 2020 23:22\nއިބޫ ގެ އަންހެނުން ފަޒުނާ ގެ ބައްޕަ ގެ ރިސޯޓު ތައް އޮތީމާ ގެސްޓުން އަންނަވަރުން އަންނަނީ. އިބޫ ގެ ބޮޑުބޭބެ "ދޭލިޔާ" ގެ ރިސޯޓު ތައް އޮތީމާ ގެސްޓުން އަންނަ ވަރުން އަންނަނީ. އިބޫ ގެ ޕޮލިސީ އަކީ، "ހަނގުރާމަ އެއްވިއްޔާ މީހުން ވެސް މަރުވާނެ". ސަރުކާރު ގެ ޕޮލިސީ އަކަށް ވާން ވާނީ، "އެންމެ ފުރާނަ އެއްވެސް މުހިއްމު" ޕޮލިސީ. މިހާރު އޮތް ގޮތުން ފްރަންޓް ލައިން ގައި ތިބި މީހުނަށް ޖެހުނަސް އޯކޭ.\nމާޗް 21, 2020 22:01\nޒުލެެޭހާާފުލު ދުވަސް ގަނޑެއް ވަންދެން ޗުއްޕުވެސް ނުބުނެ ހުރެފާ ހުވަފެނެއް ފެނުނީީ ތޯ؟\nމި ކަހަލަ ދެއުލި އެއް ނުވާ މިނިސްޓަރުން.... އަމިއްލަ އަންބޮނޑި ބޮޑު ކުރެވޭތޯ ބަލަނީ. ރިސޯޓު ބޯއީސް އެތާގާ ހަލާކު ވަނީ. މީވާ ވައުދު ފުއްދޭ ސަރުކާރެއް؟؟\nމާޗް 22, 2020 02:41\nމާޗް 22, 2020 10:08\nކޮބާ ނެތްތަ ދަރިގޮވައިގެން ރަސްމީ ދަތުރަކު ގޮސް މަހުޖަނުންނާއި ބައްދަލު ކުރުމެއް؟ އަނެއް މެގަ މޯލްޑިވްސް ވުޖޫދު ވެދާނެ.


SunOnline: #VAAHAKA: Majubooru veemaa - Last Episode\nމަރިޔަމް ހިމްނާ (ހިމީ) 12 Nov 2019, 08:33\n"ދޮންބޭ" އަލޫކް ނަވީންގެ ކޮނޑުގައި އަތް ޖައްސާލަމުން ބުނެލިއެވެ. އެއާއެކު ނަވީން އިސްދަށައް ޖަހާލިއެވެ. ޑޮކްޓަރުވެސް ނަވީންގެ ކޮނޑުގައި ޖަހާލާފައި ދިޔައެވެ. ނަވީން ގޮސް ގޮނޑީގައި އިށީނުމާއެކު އަލޫކް ގުޅާލީ ޚާއިބުއަށެވެ.\nމާގިނަ އިރެއްނުވެ އިބާވެސް އަތުވެއްޖެއެވެ. އާހިލްއާއި ރާފިހް ވެސް އައެވެ. މާހިރާގެ ވަކިވެ ދިޔުން އެއިން ކޮންމެ މީހެއްގެ ހިތަށް ވެސް ފުން އަސަރެއް ކުރުވާފައި ވެއެވެ. އާއިލާގެ އެންމެން އައުމާއެކު އެތަނަށް ވެރިވެގެން ދިޔައީ ހިތާމައިގެ ވޭނާ ރުއިމުގެ އަޑެވެ. ނޫސްވެރިން ކެނޑި ނޭޅި އެތަނުގައި އޭރުވެސް ހަރަކާތްތެރިވަމުން ދިޔައެވެ. ނަވީންގެ ބަސް އާދަޔާ ޚިލާފަށް މަދެވެ. މާހިރާގެ މޫނުދެއްކުން އޮތީ ޖެހިގެން އައި ދުވަހުއެވެ. މެންދުރު ނަމާދުފަހުން މާހިރާ ގެ ހަށިގަނޑު ވަޅުލެވުނެވެ. އެންމެން އެކީ ގެއަށް އައީ ކަށުނަމާދުވެސް ކޮށްފައެވެ.\nމާހިރާ ގެ ވަކިވެދިޔުމުގެ ސަބަބުން އެއް ހިތާމައެއް ދެ ފަހަރު ތަހައްމަލް ކުރަން އެ އާއިލާއަށް ޖެހުނެވެ. އެތައް އަހަރެއްގެ ފަހުން އަނެއްކާވެސް ކުރީގައި ލިބުނު ފަދަ ޒަހަމުތަކެއް ކޮންމެ މީހެއްގެ ހިތަށް ވެސް ލިބިފައިވެއެވެ. ދެވަނަ ފަހަރު އެއް ހިތާމައެއް ތަހައްމަލް ކުރަން ޖެހުމުގެ ސަބަބުން ކޮންމެ މީހެއްގެ ނަފްސުވެސް ވަނީ ބަލިކަށިވެފައެވެ.\nމާހިރާ ގެ މަރަށް ތިން ދުވަސް ފާއިތުވެގެން ދިޔަފަހުން މަޑުމަޑުން ގޭތެރެވެސް ހަމައަކަށް އެޅެން ފެށިއެވެ. ނަވީންވެސް ގިނަ ވަގުތު ހޭދަކުރަމުން ދިޔައީ ގޭގައެވެ. އަނެއްކޮޅުން އިބާވެސް ދުވާލުގެ ގިނަ ވަގުތުތައް އެ އާއިލާއާއެކުގައި ހޭދަކުރަމުން ދިޔައެވެ. އެންމެންވެސް ބޭނުންވަނީ ލަސްނުކޮށް އިބާއާއި ނަވީންގެ ކައިވެނި ކުރާށެވެ. އެގޮތުން އެންމެންގެ ނަޒަރު އެމީހުންނާ ސީދާވެފައިވާ ދަނޑިވަޅެއްގައި އިބާއާއި ނަވީން އާ ބެހޭގޮތުން އަނެއްކާ އިތުރު އަޑެއް އަރާކަށް އެމީހުން ނޭދެއެވެ. އެހެންކަމުން އޭގެ މަހެއް ހާ ދުވަސްފަހުން ކައިވެނި ކުރަން ނިންމުނެވެ. ހާލަތު އޮތް ގޮތުން އެންމެންވެސް ނިންމީ ކުޑަގޮތަކަށް ކައިވެނީގެ ކަންތައްތައް ނިންލާށެވެ.\nޔާސިރުގެ އަޑުއެހުމެއް ދެން އޮތީ އޭގެ ހަފްތާއެއް ފަހުންނެވެ. އެ އަޑު އެހުމުގައި ޔާސިރުގެ މައްޗަށް ފުދޭވަރަކަށް ހެކި ހުށައެޅުނެވެ. އެކަމުގައި ބައިވެރިވީ ހުރިހާ އެންމެންވެސް ވަނީ ހައްޔަރުކުރެވިފައެވެ. ސަލާމަތްވާނޭ ހުރިހާ މަގެއް ބަންދުވެގެން ދިޔުމާއެކު އެންމެފަހުން ޔާސިރުއަށްވެސް ހަމަބިމަށް އާދެވުނީ ކަންނޭގެއެވެ. ފަހަރަކު ކަމަކަށް އެއްބަސް ވާން ފެށިއެވެ.\nއިތުރަށް ތަހުޤީގު ކުރި ކުރުމުން އެނގުނު ގޮތުގައި ޔާސިރު މާހިރާއާ ދޭތެރޭ އެގޮތަށް ކަންތައްކުރީ ޔާސިރު ގެ ހިތި ހަޤީގަތް ތަކެއް މާހިރާއަށް އެނގުނު ހިސާބުންނެވެ.\n"އަހަރެން ހުރިހާ ވާހަކައެއް ފުލުހުންނަށް ކިޔައިދޭނަން... ފައިސާގެ ބޭނުމުގައި ޔާސިރު ކިތަށް މީހުން ތި މަރާލީ... ގޮތް ނޭނގޭ ތިން މަރު ހިނގާދިޔަ އިރު އެކަމުގެ ފަހަތުގައި ޔާސިރުގެ އަތެއް ވާކަން އެނގި އަހަރެންވީ ހަނު ހުންނަންތަ؟ އަހަންނަކަށް ނުވާނެ..." މާހިރާ ރުޅިއައިސްފައި ވާހަކަ ދެއްކިއެވެ.\n"މާހިރާ... އަހަންނާ ދެކޮޅަށް ނުދިޔުން ރަނގަޅު ވާނީ... އަހަރެން... މިއުޅޭ ގޮތަށް އުޅެގެން މާހިރާއަށް އެއްވެސް ކަމެއް އުނި ވޭތަ؟ މާހިރާ ހަމަ އެކަނި ކުރަން ޖެހޭ ކަމަކީ މިހުރިހާކަމެއް ނޭނގޭ ކަމަށް ހަދައިގެން ހުރުން... އޭނަ އުޅުނީ އަހަރެންގެ ހާދަ ބޮޑޫ ހަޤީގަތެކޭ ފަޅާއަރުވާލަން... އެ ހަޤީގަތް އެނގުނު ނަމަ އަހަރެން ދާނީ ޖަލަށް... އޭރުން މާހިރާއަށްވެސް ދެރަވާނެ..." ޔާސިރު ވާހަކަދެއްކިއެވެ. އެމީހުން ތިބީ ކޮޓަރިތެރޭގައެވެ. ދައްކާ ވާހަކަ ބޭރަށް އަޑު އިވިދާނެތީ ޔާސިރު ހާސްވިއެވެ. އޭނާ މާހިރާގާތު އަޑު މަޑުކުރަން ބުނި ނަމަވެސް މާހިރާ އެއްބަސް ވާގޮތެއް ނުވިއެވެ. ރުޅިއައިސް ކޮޓަރިން ނުކުމެގެން ގޮސް މާހިރާ އެރީ ޓެރަސްއަށެވެ. ފޯނުން ފުލުހުންނަށް ގުޅިތަނާ ޔާސިރުއައިސް ފޯނު އަތުލައިފިއެވެ. ފޯނު ކަނޑާލާފައި އޭނާ މާހިރާއަށް ބަލާލީ ރުޅިވެރިކަމާއެކުގައެވެ.\nމާހިރާގެ އަތުގައި ހިފާ ޔާސިރު މާހިރާ ކޮޓަރިއަށް ގެންދިޔުމަށްފަހު މާހިރާއަށް ވަރަށް އަނިޔާކުރިއެވެ. އެއީ އޭނާގެ ހަޔާތުގައި ވެސް މާހިރާއަށް އެފަދަ ގޮތަކަށް އަނިޔާ ކުރި ފުރަތަމަ ފަހަރެވެ. މާހިރާގެ ހަބަރު ހުސްވުމުންދެން އޭނާ ބެލީ މާހިރާ އެގޭން ނެރެވޭތޯއެވެ. އެންމެން ނިދާ ހަމަހިމޭން ވުމުން އޭނާ މާހިރާ ގޭން ނެރެގެން ކާރަށް އަރުވައިގެން ގެންދިޔައީ މާހިރާ ހައްޔަރުކޮށްގެން ގެންގުޅުނު އިމާރާތާދިމާލަށެވެ. މާހިރާ އުޅުނީ އޭނާގެ ކޮރަޕްޝަންގެ އަމަލުތަކެއް ފަޅާއަރުވާލަން އުޅުނު މީހުންތަކެއް މަރާލައިގެން އެކަން ފަޅާއަރުވާލާށެވެ. އެހެންކަމުން ޔާސިރުވެސް ރުޅި އައީއެވެ. މާހިރާ ކާރުން ނެރެނިކޮށް ހޭއެރިއެވެ. އޭރު އޭނާގާތުގައި ޝަކީބުވެސް ހުއްޓެވެ. ޝަކީބު ދިން ރުމާކޮޅު މާހިރާގެ އަނގަމަތީގައި ޔާސިރު ޖެއްސީ މާހިރާ ގަދަހަދަން ފެށުމުންނެވެ. އެއާއެކު މާހިރާގެ ހަރަކާތްތައް މަޑުޖެހުނީއެވެ. އެ ދުވަހަކަށް ފަހު އޭނާ މާހިރާ ގެންގުޅުނީ އެގޮތަށް ގައިދުކޮށްގެންނެވެ. އެންމެފަހުން ލަންކާއަށް ބަދަލުކުރީ މާހިރާ މަރާލަން ބޭނުން ނުވުމުންނެވެ.\nކޯޓުގައި އިން އިރު ޔާސިރުގެ ހިޔާލުތައް ދަތުރުކުރަމުން ދިޔައީ މީގެ އަހަރުތަކެއްކުރިއަށެވެ. އަދިވެސް ކުރެވުނު ކަންތަކާ މެދު އޭނާ ދެރަ ވާހެނެއް ހިޔެއްނުވެއެވެ. ޔާސިރު އިނީ އަދިވެސް އޭނާގެ ގޮތުގައެވެ. މީގެ ކުރިން މާހިރާ މަރާލެވުނު ނަމަ މިހެން ނުވީސްއެވެ. މިއަދު މިހާލު އޭނާއަކަށް ނުޖެހުނީހެވެ. ޔާސިރު ގެ މައްޗަށް ކުށްސާބިތުވެ އުމުރު ދުވަހުގެ ޖަލުހުކުމެއް އިއްވިގެން ދިޔައެވެ. އަހަރުތަކެއްގެ ކުރީގެ ގޮތް ނޭނގޭ ތިން މަރުގެ ޒިންމާވެސް ޔާސިރު އުފުލަން ޖެހުނެވެ. ޝަކީބުއާއި ދެން ތިބި އެންމެންނަށްވެސް ހައްގު އަދަބު ލިބިގެން ދިޔައެވެ.\nކައިވެނި ކުރެވިގެން ދިޔައީ ނަވީންމެންގެ ގޭގައެވެ. އާއިލާއާއި ރައްޓެހިންނަށް ދައުވަތު ދީގެން ކުރެވިގެން ދިޔަ ކައިވެންޏަކީ އެންމެންގެ މޫނުމަތިން އަނެއްކާވެސް ހިނިތުންވުމެއް ފެނިގެން ދިޔަ ރެއެއްކަމުގައި ވިއެވެ. އާއިލާގެ އެންމެންނަށްވެސް ހިންހަމަޖެހުން ލިބިގެން ދިޔަ ރެއެއްކަމުގައި އެރޭ ވިއެވެ. ކައިވެނި ކޮށް ނިމިގެން ސައިގެ ކަންތައް ނިންމާލާފައި ނަވީންއާއި އިބާއަށް ކޮޓަރިއަށް ވަދެވުނުއިރު ރޭގަނޑު ބާރަ ޖަހާ ބޮޑުވެއްޖެއެވެ. އިބާ އަލަމާރި ކައިރިއަށް ހުއްޓުނީ އޭނާ ނިދަން ލާން ހެދުމެއް ނަގާށެވެ. ކުއްލިއަކަށް ފަހަތުން މީހަކު އައިސް ބައްދައިލުމާއެކު އިބާއަށް ކުޑަކޮށް ހަޅޭއްލަވައިގަނެވުނެވެ.\n"ޝްޝްޝް... މާ ބާރަށް ހަޅޭއްނުލަވާ..." ނަވީން އިބާގެ ކަންފަތް ދޮށުގައި ބުނެލިއެވެ. އެއާއެކު އިބާ ލަދުވެތި ގޮތަކަށް ހީލިއެވެ.\n"މިހާރު ތީ އަހަރެންގެ ހައްގެއް... އެހެންވީމަ ދެން އުޅެން ޖެހޭނީ އަހަރެން ބުނާ ގޮތަކަށް" ނަވީން ބުނެލިއެވެ. އިބާ އަނެއްކާވެސް ހީލީއެވެ. އޭނާ ލަދުން މޫނު ފޮރުވާލުމާއެކު ނަވީން ވެސް ހިނިގަނޑެއް ޖަހާލިއެވެ. އިބާގެ އަތުގައި ހިފައިގެން އެނދާ ދިމާލަށް ނަވީން ހިނގައިގަތްއިރު އޭނާއިބާގެ އަތަށް ބާރުކޮށްލިއެވެ. އެރެއަކީ އިބާގެ ހަޔާތުގައިވެސް އައި އެންމެ އުފާވެރި އެއް ރެއަށް ވެގެން ދިޔައެވެ. އެކަކު އަނެކަކަށް ޓަކާ އެތަކެއް ފޮނި އުންމީދުތަކެއް ދެކެވުނެވެ. އެތަކެއް ވައުދުތަކެއް ވެވުނެވެ. ހަމަ ހަޤީގަތުގައިވެސް މިރޭ އޭނާއަކީ ނަސީބުވެރިއެއްކަމުގައި އިބާއަށް ހީކުރެވުނެވެ. ހުދު ނަވީން އަށް ވެސް މެއެވެ. އެތަކެއް ދުވަހެއްގެ މަޖުބޫރީއަށްފަހު ހުދު އޭނާގެ ނަފްސަށްވެސް މިރޭ ވަރަށް ބޮޑުތަން ލުއިވެގެން ހިނގައްޖެވެ.\nދިހަ މަސް ފަސް\nރޭގަނޑުގެ ވަގުތެވެ. ޓެރެސްގައި މަޑުކޮށްލައިގެން ހުރި އިބާ ހުރީ ފުންވިސްނުމަކަށް ގެއްލިފައެވެ. އެހެންނަމަވެސް އެ މޫނުމަތިން މިރޭ ފެންނަމުން ދިޔައީ ތާޒާކަމެވެ. ކޮންމެވެސް ވަރަކަށް ކޮލުގައި މަސްޖަހާ ރޫފަވެސް އިހުނަށްވުރެ ރަނގަޅުވެފައިވެއެވެ. މަޑުމަޑުން ރެއިލިންގައި ހިފައްޓާފައި އޮތް ދެއަތުގެ ތެރެއިން ކަނާއަތް ގެންގޮސް އޭނާ ބަނޑުގައި ޖައްސާލިއެވެ. އެއަށްފަހު ތުންފަތަށް ވެރިކޮށްލި ހިނިތުންވުން އިތުރަށް ފުޅާކޮށްލިއެވެ.\nއެހެން ހުރެލާފައި އޭނާ ގަޑި ބަލާލިއެވެ. ގަޑިން މިހާރު ދިހައެއްޖަހަނީއެވެ. ނަވީންއަދިވެސް ގެއަކަށް ނާދެއެވެ. އޮފީހަށް ލިބުނު ގެއްލުންތަކުން އަރައިގަނެވޭ ވަރުވީ އަދި އެހަށް ދުވަހުއެވެ. އެހެންކަމުން ގިނަ ވަގުތު ނަވީންއާއި އަލޫކްވެސް ހޭދަކުރަނީ އޮފީހުގައެވެ. އެދެމީހުންނަށް އެންމެ ބޮޑު އެހީތެރިކަމެއް ލިބެނީ ރާފިހް އާއި އާހިލް ގެ ފަރާތުންނެވެ. ކުންފުނި ނަގާ ކޮޅަށް ޖެހުނީ ވަރަށް މަސައްކަތުންނެވެ. ވަގުތީ ގޮތުން ޗެއާރމަންކަމަށް ނަވީން ހަވާލުވިއިރު އަލޫކްއަށް ކުންފުނީގެ ރައީސްކަން ހަވާލުކުރެވުނެވެ. މަޑުމަޑުން ހުރިހާ ކަމެއްވެސް ހަމައަކަށް އެޅެމުން ދަނީއެވެ. ގޭތެރޭގައިވި ހަމަހިމޭންކަންވެސް ނެތެމުން ދާން ފަށައިފިއެވެ. އަލުން އުފާވެރިކަން ގޭތެރެއަށް ވެރިވާން ފަށައިފިއެވެ.\nވިސްނުމަކަށް ގެއްލިފައި އިބާ ހުއްޓާ އޭނާ މިފަހަރުވެސް ސިހުނީ ފަހަތުން އައި މީހަކު އައިސް އޭނާގެ ކޮނޑުގައި ދަތް ދޮޅި އަޅުވާލަމުން ބަނޑުގައި އަތް ޖައްސާލުމުންނެވެ.\n"އިބާ... ނަވީން އޭ... އަދިވެސް ސިހުމެއް ނުކެނޑޭދޯ... ދެން މިހާރު އެނގެން ޖެހޭނެ އެއްނު މިހެން ހަދާނީ އަހަރެންކަން" ނަވީން ބުނެލިއެވެ. ނަވީން ހަދާލި ގޮތަކުން ނަވީންގެ ތުނބުޅި އިބާގެ ކޮނޑުގައި ކޭތި ކުޑަކޮށް ހީލިކަރުވާ ގޮތްވިއެވެ. އިބާއަށް ވީ ގޮތް މަޖާވެ ނަވީން ދެ ފަހަރަކު އެ އަމަލު ތަކުރާރު ކޮށްލިއެވެ. އެއާއެކު އިބާގެ ލުއި ހުނުމުގެ އަޑު ގުގުމާލިއެވެ.\n"އެހެމް... އެހެމް" ކުއްލިއަކަށް ފަހަތުން މީހަކު ކަރު ކެހެލި އަޑު އިވުމާއެކު ދެމީހުން ސިހިފައި ދުރުވެލިއެވެ.\n"ދެމީހުން ރޮމޭންސް ކުރަން ކޮޓަރިއަށް ދާނަމަ" އަލޫކްއެވެ. ނަވީން ދެފަރާތަށް ބޯ ހޫރާލިއެވެ. ދެންވެސް އަލޫކް ދިމާކޮށްލަން ލާނެއް ޖުމްލައެއް ބުނެލިއެވެ. އެއާއެކު ނަވީން އަލޫކްއާއި ދިމާލަށް ދުއްވައިގަތެވެ. އަލޫކް ވެސް ހިނިގަނޑު ޖަހަމުން ޖަހަމުން ގޮސް ސިޑިން ފައިބައިފިއެވެ.\n"ދެން ތި ކުރާ ކަމެއް ކޮށްލާ" ދަމުން އަދިވެސް އެއްފަހަރު އަލޫކް ދިމާކޮށްލިއެވެ. ނަވީން ވެސް ބޯ ކަހާލަމުން އައިސް އިބާ ގާތަށް ހުއްޓުނެވެ. އެއަށްފަހު އިބާގެ ބޮނޑުވެފައިވާ ބަނޑަށް ބަލާލިއެވެ. އޭނާ އާއި ވީ ފަރާތަށް އަނބުރާލާފައި ކަކޫ ޖައްސާލާ އިށީނދެ އިބާގެ ބަނޑުގައި ކަންފަތް ޖައްސާލިއެވެ. އެއަށްފަހު ތުއްތު ބަހުރުވަޔަކުން އޭނާ ވާހަކަ ދައްކަން ފެށިއެވެ. މިހާރުވެސް އެ ދަރިފުޅާ މެދު އޭނާގެ ހިތުގައި ލޯބި އިތުރު އަރަމުން ދަނީއެވެ. ދެމަފިރިންގެވެސް ދުޢާ އަކީ އެ ދަރިފުޅު ހެޔޮ ގޮތުގައި ބަލާބޮޑުކުރުމެވެ. އެ ދަރިފުޅުގެ ހަޔާތަށް އެ މީހުންގެ ހަޔާތަށް އެޅުނު ފަދަ ހިޔަންޏެއް ނޭޅުނެވެ. އެ ދަރިފުޅަކީ މިހާރު އެ ދެމީހުންގެ އެންމެ ބޮޑު އުފާކަމަށް ވަނީ ވެފައެވެ. އަބަދާ އަބަދު އެ ދެމަފިރިން ކުރާ އުންމީދަކީ އެ ދަރިފުޅަށް އުފާވެރި ހަޔާތެއް ލިބުމެވެ. ދުޢާ އަކީ އެ ދަރިފުޅުގެ ހަޔާތް ބާއްޖަވެރިވުމެވެ. އިންތިޒާރު ކުރެވެނީ ދަރިފުޅު އުފަން ވާނޭ އިރަކަށެވެ.\nހިނިތުންވުން ތުންފަތުގައި ވި ނަމަވެސް މަންމައަށްޓަކާ ނަވީން އަދިވެސް ދުޢާ ކުރެއެވެ. އެހެން އެންމެންވެސް މެއެވެ. ހުދު ނަވީންވެސް އެ ހާދިސާ މަތިން ހަނދާން ނައްތައެއް ނުލައެވެ. ކޮންމެ ދުވަހަކީ އެ މަންމައަށްޓަކާ އޭނާ އަތް އުފުލާ ﷲ ގެ ހަޟްރަތަށް ދުޢާ ކުރާ ދުވަހެކެވެ. ދުޢާ އަކީ ޖަންނަތުން މަންމައާ ބައްދަލުވުމެވެ.\nވާހަކައަކީ އެއްވެސް ހާލަތެއްގައި ހިނގާފާނޭ ނުވަތަ ހިނގަމުންދާ ނުވަތަ ހިނގާފައިވާ ހާދިސާއަކަށް ނިސްބަތްކޮށް ލިޔެފައިވާ ވާހަކައެއް ނޫނެވެ. ވާހަކައިގައި މުޅިންވެސް ހިމަނާފައިވަނީ އަމިއްލަ ޚިޔާލީ ވާހަކަތަކެވެ. ވާހަކައަކީ ހުރިހާ ކިޔުންތެރިންނަށްވެސް ކަމުދިޔަ ވާހަކަ އަކަށް ވީކަމަށް އުންމީދުކުރަމެވެ. ތިޔަ ދެއްވި ތަރުހީބަށް ފަށްފަށުން ޝުކުރު ދަންނަވަމެވެ.


Eydhafushee gai gaaimukura Children’s Home ah muvazzafun hoadhanee\nއޭދަފުށީގައި ގާއިމުކުރާ ޗިލްޑްރެންސް ހޯމް ސެންޓަރަށް މުވައްޒަފުން ހޯދަނީ\nބ. އޭދަފުށީގައި މިއަހަރު ގާއިމުކުރަން ތައްޔާރުވަމުން އަންނަ ޗިލްޑްރަންސް އަށް މުވައްޒަފުން ހޯދަން އިއުލާންކޮށްފި އެވެ.\nއޭދަފުށީގައި ހުންނަ ފެމެލީ އެންޑް ޗިލްޑްރަންސް ސާވިސް ސެންޓަރުގައި ގާއިމުކުރާ ޗިލްޑްރަންސް ހޯމަށް މުވައްޒަފުން ހޯދަން އިއުލާންކުރި ދާއިރާތަކުގެ ތެރޭގައި އެސިސްޓެންޑް ޑިރެކްޓަރަކާއި އެޑްމިނިސްޓްރޭޓިވް އޮފިސަރެއްގެ އިތުރުން ކުދިން ބަލަހައްޓާ 26 މީހުންނާއި މަސައްކަތު ތިން މީހުންގެ އިތުރުން ތިން ކައްކާއިން ހިމެނެ އެވެ.\nފެމެލީ އެންޑް ޗިލްޑްރަންސް ސާވިސް ސެންޓަރުން ބުނީ، ވަޒީފާތަކަށް ކުރިމަތިލާން ޝައުގުވެރިވާ މީހުން އެކަމަށް އެދި ހުށަހެޅުމުގެ ފުރުސަތު މި މަހުގެ 16 ގެ ނިޔަލަށް ހުޅުވާލާފައިވާ ކަމަށެވެ.\nހޯމް ސެންޓަރަށް ބޭނުންވާ މުވައްޒަފުން ހޯދަން އިޢްލާން ކުރިއިރު، ހޯމް ސެންޓަރުގެ އިމާރާތަށް ގެންނަޖެހޭ ބަދަލުތަކާއި، ފަރުނީޗަރު ހޯދުމުގެ މަސައްކަތް ކުރެވެމުންދާކަމަށް ޖެންޑާ މިނިސްޓްރީއިން ބުނެއެވެ. އެމިނިސްޓްރީން ކުރިން ބުނެފައިވަނީ މިއަހަރު އޭދަފުށީގެ އިތުރުން ހޯމް ސެންޓަރު ގާއިމްކުރާނީ އައްޑޫ ސިޓީގައި ކަމަށެވެ.\n2007 ވަނައަހަރުން ފެށިގެން ބ. އަތޮޅު ފެމެލީ އެންޑް ޗިލްރަން ސާވިސް ސެންޓަރުގެ ނަމުގައި އޭދަފުށީގައި ސެންޓަރެއް ގާއިމްކޮށް ހިންގަމުން ގެންދާއިރު ފަހަކަށް އައިސް މަދުމަދުން ކުޑަކުދިންނަށް ހިމާޔަތްދީގެން އެތަނުގައި ބަލަހައްޓަމުން ގެންދާކަންވެސް ފާހަގަކުރެވެއެވެ.\nހޯމް ސެންޓަރެއް ގާއިމްކުރުމަށް ބޭނުންވާ އެކަމަޑޭޝަން ބްލޮކެއް ފެމެލީ ސެންޓަރުގެ ގޯތިތެރޭގައި ގާއިމްކޮށްފައި ހުންނަތާ އަހަރުތަކެއް ވަނީ ފާއިތުވެފައެވެ


- އޮފީސް ހުޅުވައި ލެއްޕުމުގެ މަސައްކަތްތައް.\n- އަލަށް މާލެ އަންނަ ޓީޗަރުން ބޭތިއްބުމުގެ ކަންތައްތަކާއި، ވިސާއާއި، ވާރކްޕާމިޓްގެ ކަންތައްތައް ކުރުން.\n- ޔައުމިއްޔާ ލިޔުމާއި، ފައިލްކުރުމުގެ މަސައްކަތްތައް ހަވާލުކުރެވިފައިވާ މުވައްޒަފުން ކުރާގޮތް ބެލެހެއްޓުން.\n- ފައިސާއާބެހޭ މަސައްކަތްތައް ބެލެހެއްޓުން.\n- މުވައްޒަފުންގެ ރަޖިސްޓަރީގެ ކަންތައްތައް ބެލެހެއްޓުން.\n- ސްކޫލުގެ އެކައުންޓްތަކުގެ ކަންތައްތައް ބެލެހެއްޓުން.\n- ހުރިހާ މުވައްޒަފުންގެ ސަލާމާއި ޗުއްޓީއާއި ހާޒިރީ ބެލެހެއްޓުން.\n- އިމާރާތާއި ފަރުނީޗަރާއި، އެހެނިހެން ތަކެތި މަރާމާތުކުރުމުގެ ކަންތައްތައް ބެލެހެއްޓުން.\n- މުވައްޒަފުންގެ ކަންތައްތައް ބެލެހެއްޓުން.\n- ސްކޫލް ބޯޑުގެ މަސައްކަތާއި، މާލިއްޔަތު ގަވާއިދާ އެއްގޮތަށް ކަންތައްތައް ކުރުން.\n- ސްކޫލުގެ ކުރިއެރުމަށްޓަކައި ކުރަންޖެހޭ މަސައްކަތް ކުރުން.\n- މުސާރަ ދިނުމުގެ މަސައްކަތްތައް ބެލެހެއްޓުން.\nއެޑްމިނިސްޓްރޭޝަން / މެނޭޖްމަންޓުގެ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، އެޑްމިނިސްޓްރޭޝަން / މެނޭޖްމަންޓުގެ ދާއިރާއެއްގައި6އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\nއެޑްމިނިސްޓްރޭޝަން / މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު، އެޑްމިނިސްޓްރޭޝަން / މެނޭޖްމަންޓުގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\nއެޑްމިނިސްޓްރޭޝަން / މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް ހާސިލުކޮށްފައިވުމާއެކު، އެޑްމިނިސްޓްރޭޝަން / މެނޭޖްމަންޓުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ:\nއެޑްމިނިސްޓްރޭޝަން / މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް6ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nތަޢުލީމާއި ތަމްރީނު، މަސައްކަތުގެ ތަޖުރިބާ، މަސައްކަތުގެ ހުނަރާއި ފެންވަރާއި ޤާބިލުކަމާއި ސިފަތަކަށެވެ.\nމިމަޤާމަށް ޝަރުޠު ހަމަވާ މީހެއް ހޮވުމުގައި ތަޢުލީމީ ދާއިރާގައި މަސައްކަތްކޮށްފައިވާ ފަރާތްތަކަށް އިސްކަންދެވޭނެއެވެ.\nމި މަޤާމަށް މީހުން ނެގުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ، 16 އެޕްރީލް 2015 އާއި 20 އެޕްރީލް 2015 އާ ދެމެދުގެ ތާރީޚެއްގައި ރެހެންދި ސްކޫލުގައެވެ.\nމި މަޤާމަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 15 އަށްވުރެ ގިނަނަމަ، ވަޒީފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރާއި ތަޖުރިބާއަށް ބެލުމަށްފަހު، ޝޯޓްލިސްޓް ކުރެވޭނެއެވެ. އިންޓަވިއު ކުރެވޭނީ ޝޯޓް ލިސްޓް ކުރާއިރު ހޮވޭ ފަރާތްތަކާވެ.\nމި މަޤާމަށް ޝަރުޠުހަމަވާ ފަރާތްތަކުން، 2015 އެޕްރީލް 14 ވާ އަންގާރަ ދުވަހުގެ މެންދުރުފަހު 13.00 ގެ ކުރިން، ބަޔާންކުރެވިފައިވާ ތަކެއްޗާއެކު، ރެހެންދިސްކޫލް އޮފީހަށް ހުށަހެޅުން އެދެމެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، މިސްކޫލުގެ 3359901 ނަންބަރު ފޯނަށް ގުޅުން އެދެމެވެ.


Barcelona Ge Coach Kamaa Xavi Havaalu Vanee - Vaguthu\nބާސެލޯނާގެ ކޯޗުގެ މަގާމާއި އެ ޓީމުގެ ކުރީގެ މިޑްފީލްޑަރު ޒަވީ ހެނާންޑޭޒް ވަރަށް އަވަހަށް ހަވާލުވާނެ ކަމަށް މީޑިއާ ރިޕޯޓްތައް ބުނެފި އެވެ.\nބާސެލޯނާގެ ކޯޗު އާނެސްޓޯ ވަލްވޭޑޭގެ މުސްތަގުބަލާ މެދު ސުވާލު އުފެދިފައިވާތާ ދުވަސްކޮޅެއް ވެފައިވާ އިރު އޭނާ އަށް އިތުރު ޕްރެޝަރާއި ކުރިމަތިވީ ސްޕެނިޝް ސުޕަ ކަޕް ސެމީ ފައިނަލުގައި އެތުލެޓިކޯ މެޑްރިޑް އަތުން 3-2 އިން ބާސެލޯނާ ބަލިވުމުންނެވެ.\nވަލްވާޑޭގެ އިރުޝާދުގެ ފާއިތުވެދިޔަ ދެ ސީޒަނުގައި ވެސް ބާސާ އިން ސްޕެނިޝް ލީގް ޗެމްޕިއަންކަން ހޯދި ނަމަވެސް ޔޫރަޕްގައި މާ އެދެވޭ ކާމިޔާބީއެއް އެޓީމަށް ހޯދިފައި ނެތެވެ. ފުރަތަމަ ސީޒަނުގައި ޗެމްޕިއަންސް ލީގު ކުއާޓާ ފައިނަލުގައި އިޓަލީގެ ރޯމާ އަތުން ބަލިވެ ކަޓައިގެންދިޔަ އިރު މިދިޔަ ސީޒަނުގައި އެ މުބާރާތާ ބާސާ އަލްވަދާޢުކީ ޗެމްޕިއަން ލިވަޕޫލް އަތުން ސެމީގައި ބަލިވުމުންނެވެ.\nބާސެލޯނާ އިން ވަލްވާޑޭ ބޭރު ކުރުމަށް އެ ކްލަބުގެ ސަޕޯޓަރުން ވެސް ވަރަށް ބޮޑަށް ގޮވަމުން އަންނަ ދަނޑިވަޅެއްގައި، ކްލަބުގެ ބޯޑުން ނިންމާފައިވަނީ ޒަވީ ކޯޗެއްގެ ގޮތުގައި އެނބުރި ބާސާ އަށް ގެނައުމެވެ. އުމުރުން 39 އަހަރުގެ ޒަވީ މިވަގުތު އަންނަނީ ގަތަރުގެ އަލް ސާދުގެ ކޯޗުގެ މަގާމް އަދާކުރަމުންނެވެ.\nފުޓްބޯޅަ ކުޅުން ހުއްޓާލުމަށް ފަހު މިދިޔަ މެއި މަހު އަލް ސާދުގެ ކޯޗުކަމާ ހަވާލުވެ ޒަވީ އަންނަނީ އެ ޓީމުގައި ރަނގަޅު މަސައްކަތްތަކެއް ކުރަމުންނެވެ. ޒަވީގެ އިރުޝާދުގެ ދަށުން މިދިޔަ މަހު ގަތަރުގައި ބޭއްވި ފީފާ ކްލަބް ވޯލްޑް ކަޕްގެ ކުއާޓާ ފައިނަލުގައި އަލް ސާދު ވަނީ ވާދަކޮށްފަ އެވެ.\nފާއިތުވެދިޔަ ދުވަސްތަކުގައި ޒަވީ އާއި ބާސެލޯނާގެ އޮފިޝަލުން ގަތަރުގައި ބައްދަލުކުރަމުން އަންނަ ކަމަށް ސްޕެއިންގެ ބޮޑެތި މީޑިއާތަކުގައި ރިޕޯޓް ކުރަމުން އަންނަ އިރު ބާސާ އާއި ހަވާލުވާން ޒަވީ އަނގަ ބަހުން އެއްބަސްވެފައިވާ ކަމަށާއި މިހާރު ގޮތެއް ނިންމުމުގެ އިހުތިޔާރު އޮތީ އަލް ސާދު އަތުގައި ކަމަށް އެ ރިޕޯޓްތަކުގައިވެ އެވެ.\nބާސެލޯނާގެ އެކަޑަމީއާ 1991 ވަނަ އަހަރު ގުޅުނު ޒަވީ ސީނިއާ ކެރިއަރު އެ ކްލަބުން ފެށީ 1998 ގަ އެވެ. އޭނާ ވަނީ އެ ޓީމާ އެކު ސްޕެނިޝް ލީގު އަށް ފަހަރު، ޗެމްޕިއަންސް ލީގު ހަތަރު ފަހަރު އަދި ސްޕެނިޝް ކޮޕާ ޑެލްރޭ ތިން ފަހަރު ކާމިޔާބުކޮށްފަ އެވެ. ޒަވީ އަކީ ބާސާގެ ތާރީހުގައި ވެސް އެ ކްލަބަށް އެންމެ ގިނަ މެޗު ކުޅެދިން އެއް ކުޅުންތެރިއާ އެވެ.\nޖެނުއަރީ 12, 2020 14:56\nއަވަހައް އެ ވަލްވާޑޭ އެއް ބޭ ރުކޮއްބަލަ!\nޖެނުއަރީ 12, 2020 19:46\nމަށަށްހެޔޮ ކޮންމެ ގޮތަކުންވެސް އެ ވަލްވާޑެ ބޭރު ކޮށްފިއްޔާ. އާނ ފަހެ މުޅި ބާސާ ހަލާކު ކޮށްފިޔޭ. ވަލްވާޑޭ ދެން ރާއްޖެ އަންނަން އުޅެ ގާޑިއޯލާ އާއެކު.😊


Utheem council ge raees suspend koffi\nހއ. އުތީމު ކައުންސިލްގެ ރައީސް އަބްދުﷲ ރަޝީދު ސަސްޕެންޑުކޮށްފި އެވެ. އަބްދުﷲ އަކީ ޕީޕީއެމްގެ މެންބަރެކެވެ. އޭނާ ވަނީ ކުރިއަށް އޮތް އިންތިހާބުގައިވެސް އެ ރަށު ކައުންސިލްގެ ރައީސް ކަމަށް ޕީޕީއެމްގެ ޓިކެޓްގައި ކުރިމަތި ލުމަށް ނިންމާފައެވެ.\nއެލްޖީއޭއިން އަބްދުﷲއަށް ފޮނުވާފައިވާ ސިޓީއެއްގައި ބުނެފައިވަނީ އޭނާ ސަސްޕެންޑް ކުރުމަށް އެ އޮތޯރިޓީން ނިންމީ މި މަހުގެ 8 ވަނަ ދުވަހު ބޭއްވި އެ ބޯޑްގެ 28 ވަނަ ބައްދަލްވުމުގައި ކަމަށެވެ. އޭނާ ސަސްޕެންޑް ކުރަން ނިންމީ އުތީމުގައި ކޭބަލް ޓީވީގެ ހިދުމަތް ދިނުމާއި ގުޅޭ މައްސަލައަކާއި ގުޅިގެންނެވެ. އެ މައްސަލައާ ގުޅުންހުރި 10 ކަމެއްވެސް އެ ސިޓީގައި ފާހަގަކޮށްފައިވެއެވެ.\nއެލްޖީއޭގެ ސީއީއޯ އަދި އެމްޑީޕީގެ ކުރީގެ ޑެޕިއުޓީ ސެކްރެޓަރީ ޖެނެރަލް ފާތިމަތު އަފްޝަން ސޮއިކޮށް ފޮނުވާފައިވާ ސިޓީގައި ބުނެފައިވަނީ އަބްދުﷲ ސަސްޕެންޑް ކޮށްފައިވަނީ މުއްދަތެއް ނެތް ގޮތަށް ކަމަށެވެ. އަދި އޭނާގެ މައްޗަށް ކުރެވޭ ތުހުމަތުތަކަށް ޖަވާބުދާރީވުމަށް މި މަހުގެ 24 ވަނަ ދުވަހުގެ ނިޔަލަށް ވަނީ ފުރުސަތު ދީފައެވެ.\nއުތީމު ކައުންސިލްގެ ރައީސް އަބްދުﷲ ރަޝީދު ސަސްޕެންޑް ކޮށްފައިވާއިރު އުތީމް ކައުންސިލަކީ ނަމޫނާ ކައުންސިލެކެވެ. އެކަން ފާހަގަކޮށް އެލްޖީއޭއިން މީގެ ކުރިން ވަނީ އެވޯޑްވެސް ދީފައެވެ.\nއަބްދުﷲ ސަސްޕެންޑް ކުރުމާއި ގުޅިގެން އުތީމު ހިމެނޭ ބާރަށު ދާއިރާގެ ކުރީގެ މެންބަރު އަދި ޕީޕީއެމްގެ ނާއިބް ރައީސް އިބްރާހިމް ޝުޖާއު ވަނީ ކަންބޮޑުވުން ފާޅު ކުރައްވާފައެވެ. ޝުޖާއު ވިދާޅުވީ އަބްދުﷲ ސަސްޕެންޑް ކުރުމަކީ ސަރުކާރުން ހިންގި ފިނޑި އަމަލެއް ކަމަށެވެ.\n"ޕީޕީއެމްގެ ކެންޑިޑޭޓުން މި ގޮތަށް ސަސްޕެންޑްކޮށް ބިރު ދައްކައިގެން ކައުންސިލް އިންތިހާބު ކާމިޔާބު ކުރުމަށް އެމްޑީޕީން މަސައްކަތް ކުރަނީ މި ސަރުކާރު ފެއިލްވެ ތާއީދު ނެތުމުން. މިކަން ކުށްވެރި ކުރަން،" ބާރަށު ދާއިރާގެ ރަށްތަކާއި ގާތްގުޅުމެއް ބާއްވަވާ ޝުޖާއު ވިދާޅުވިއެވެ.\nޝުޖާއު ވަނީ އެލްޖީއޭއިން ކައުންސިލްތަކަށް ނުފޫޒު ފޯރުވާ ކަަމަށާ އެކި ކައުންސިލްތަކާމެދު ތަފާތުކޮށް ކަންކަން ކުރާ ކަމަށް ތުހުމަތު ކުރައްވާފައެވެ. މިސާލެއްގެ ގޮތުން ޝުޖާއު ދެއްކެވީ މާލޭގެ މޭޔަރު ޝިފާގެ މައްސަލައެވެ.\nލޮނުޒިޔާރަތް ޕާކާއި ގުޅިގެނން ޝިފާގެ މައްޗަށް ދައުވާ ކުރަން އޭސީސީން ފޮނުވި ނަމަވެސް އެލްޖީއޭއިން އެކަންކަން ބަލާފައިނުވާ ކަމަށް ވިދާޅުވިއެވެ.\n"މޭޔަރު ޝިފާއަށް ކުރެވުނީ ވައްކަމުގެ ތުހުމަތު. އެލްޖީއޭއަށް އެޅުނު ފިޔަވަޅެއް ނެތް. ސަސްޕެންޑް ކުރުން ފަދަ އެއްވެސް ފިޔަވަޅެއް ނޭޅުނު. އުތީމް ކައުންސިލްގެ ރައީސް އަބްދުﷲ ރަޝީދަކީ އަތޮޅުތެރޭގެ ރައްޔިތެއްވީމަ ވަގުތުން ސަސްޕެންޑް،" ކަންބޮޑުވުން ފާޅުކުރައްވާ ޝުޖާއު ކުރެއްވި ޓްވީޓްގައި ވިދާޅުވެފައިވެއެވެ.


Maafaru airport bodukuran bin hikkan EPA in huhdhaeh nudhin | Mihaaru\nމާފަރު އެއާޕޯޓް ބޮޑުކުރަން ބިން ހިއްކުމުގެ ހުއްދަ އީޕީއޭ އިން ނުދިން\nމާފަރު އެއާޕޯޓް ބޮޑުކުރަން ބޭނުންވާ ބިން ހިއްކުމުގެ ހުއްދަ ނުދޭން އެންވަޔަރްމެންޓް ޕްރޮޓެކްޝަން އެޖެންސީ (އީޕީއޭ) އިން ނިންމައިފި އެވެ.\nމާފަރުގެ އެންވަޔަރްމެންޓް އިމްޕެކްޓް އެސެސްމެންޓް ހެދުމަށް ފަހު އީޕީއޭއިން ބުނީ މާފަރުން ބިން ހިއްކަަން ހުއްދަ ނުދޭން ނިންމީ ނުވަ ސަބަބަކާ ހެދި ކަމަށެވެ.\nއޭގެ ތެރެއިން އެންމެ ބޮޑު އެއް ސަބަބަކީ ބިން ހިއްކައިފި ނަމަ މާފަރުގެ ފަޅުން ބޮޑު ސަރަހައްދެއް ގެއްލި ވަށައިގެންވާ ފަރަށް އޭގެ ނުބައި އަސަަރު ކުރުމެވެ. އަދި މުސްތަގުބަލުގައި އެރަށް ބޮޑުކުރަން ޖެހިއްޖެ ނަމަ ބޭނުން ކުރަން އޮތް ސަރަހައްދު ވެސް ގެއްލިގެން ދިއުމަކީ އީޕީއޭ އިން ހުއްދަ ނުދިން ސަބަބެކެވެ.\nމާފަރުން ބިން ހިއްކައިފި ނަމަ ލިބޭނެ އަނެއް ގެއްލުމަކީ، އީޕީއޭއިން ބުނި ގޮތުގައި، އެއީ ވެލާ ބިސް އަޅަން އަރާ މަޝްހޫރު ރަށަކަށް ވުމެވެ. ބިން ހިއްކަން ހުށަހަޅާފައި އޮތީ ދިގު މުއްދަތެއް ހޭދަވާނެ ގޮތެއް ކަމަށް ވާތީ ތިމާވެއްޓަށް ލިބޭނެ ގެއްލުން ބޮޑުވާނެ ކަމަށް ވެސް އެ އެޖެންސީން ބުންޏެވެ.\nވެލާގެ ވާހަކަ އީޕީއޭގެ ރިޕޯޓްގައި ފާހަގަކޮށްފައި އޮތް އިރު މި އަހަރުގެ އެޕްރީލް މަހު، ގިނަ ބަޔަކަށް ވަރަށް އަސަރުކުރި ހާދިސާއެއް ހިނގާފައިވެ އެވެ. މާފަރު އެއާޕޯޓް ރަންވޭއަށް ވަލައެއް ބިސް އަޅައިގެން އުޅޭ ތަނުގެ ފޮޓޯ އިން ޔަގީންކޮށްދިނީ، ބިން ހިއްކުމުގެ ސަބަބުން ތިމާވެއްޓަށާއި ކަނޑުގެ ދިރުންތަކަށް ކުރާ އަސަރެވެ.\nMaafaru airport ge runway ah velaa eh arai, bis alhaifi\nރަންވޭ މަތިން ވެލާ ނަގައިގެން ގެންގޮސް މޫދަށް ދޫކޮށްލި ނަމަވެސް އޭގެ ފަސް ދުވަސް ފަހުން އެ ވެލާ މަރުވެފައި އޮއްވާ ފެނުނެވެ.\n"ބިން ހިއްކުމުގެ މަސަައްކަތް ކޮށްފި ނަމަ މާފަރު ފަޅުން ބޮޑު ސަރަހައްދެއް ދާއިމީ ގޮތަކަށް ގެއްލިގެން ދާނެ އެވެ. އަދި އޭގެ ސަބަބުން ވަށައިގެންވާ ފަރުގެ އިކޯސިސްޓަމް އަށް ނުބައި އަސަރުކުރާނެ އެވެ،" އީޕީއޭގެ ރިޕޯޓްގައި ބުނެފައިވެ އެވެ.\nއީޕީއޭ އިން ބުނީ މާފަރުން ބިން ހިއްކަން ހުށަހަޅާފައި ވަނީ އެކަން ކޮށްފި ނަމަ ލިބޭނެ ގެއްލުމާ އަޅާބަލާއިރު އެކަށީގެންވާ ސަބަބުތަކެއް ނޫން ކަމަށެވެ. ބިން ހިއްކަން ބޭނުންވާ ސަބަބެއް ކަމަށް ބުނެފައި ވަނީ ބޮއިން 777 މަރުކާގެ މަތިންދާ ބޯޓް ޖެއްސޭ ވަރަށް އެއާޕޯޓް ބޮޑުކުރުމެވެ. އެކަމަކު އެވަރުގެ ބޯޓުތައް އެއާޕޯޓަށް ޖައްސާނީ ކިހާ ވަރަކަށްކަން ނޭނގޭ ކަމަށް އީޕީއޭ އިން ބުންޏެވެ.\nމި މަހު 1 ގައި މާފަރު އެއާޕޯޓް ރަސްމީކޮށް ވަނީ ހުޅުވައިފަ އެވެ.\nއީޕީއޭ ނ. މާފަރު މާފަރު ކައުންސިލް\n34 ކޮމެންޓް, 80 ރިއެކްޝަންސް\nއީޕީއޭ ގެ ނިއްމުން ރަގަޅު.\nރާއްޖެތެރެ ތަރައްޤީވެދާނެތީ ހަމަ ތެޅެނީބާ؟ ޔަޤީންވާ ކަމަކީ ތިޔަ އެއަރޕޯޓް ބޭނުންވާގޮތަށް ހަދަން ދީފިނަމަ ހުޅުލެއަށް ދޫނުކުރާނެ.\nއެތާވެސް މިތާވެސް ހުސްމަގޭ ނުފޫޒު. ތި ކަން ކޮއްނުދީ ތި ސަލާމަތްވީ، ތިލާރި ދެން ގަތަރުން ނުދީ ހިފަހައްޓާނެކަމައް ހީކުރަން ނޫނީ ހުސްވާނީ ގާތް ޕާޓީކުއްޖަކައް ބަދަލުދީފަ.\nމާލެއަކީ އާބާދީގެ ބޮޑުބައެއް އެއްތަނެއްގައި އުޅޭރަށް. އެތަނުގައި މިއުޅެނީ ނޭވާވެސް ނުލެވިގެން. މިކަން ރަނގަޅުކުރަން އެކަކުވެސް އުޅޭތަ؟ މި ރާއްޖެއަށް އެންމެ ރަނގަޅީ ރާއްޖޭގެ ރީތިކަން ދެމިއޮންނާނެ ގޮތަކަށް ކުރާ ތަރައްގީ. ތިމާވެއްޓަށް ގެއްލުންދީގެން ތަރައްގީގެނަމުގައިކުރާ ކަންތައްތަކަށް ނޫނެކޭ ބުނޭ.\nކިޔާލީމަ ހީވަނީ ޒާތީ ހަސަދަ ގަނޑެއް ފިލުވާލީހެން. ތިމާވެށި ބައިގަނޑުގެ ޖީބަށް ހަމަ އަގު ލައިދިނީމަ، ވެލަޔަކާ ވެލައެއް!\nތީ ޖާބިރުގެ ކާށިދޫއާއި ގާފަރާ ދެމެދު އަޅާ ކާރު ބުރިޖުކަހަލަ ނިންމުމެއް ކަމަށް ބޮޑަށް ވައްތަރީ. ވެރިޔާ ބުނާނީ އަޅާނަމޭ ދެން ބުނަންވީ ތިމަންނާ އަޅަންހުއްޓަސް ތަޖުރިބާކާރުން މަޝަވަރާ ނުދޭގޮތަކަށް ހެދީމާ ކަމަކުނުދާނޭ ދޯ\nސޭޓުގެ ނުފޫޒު އީޕީއޭވަދެ ސޭޓުގެ މާމިގިލި އެއަރޕޯޓަށްޓަކި މަރުފަލި ޖަހަނީ..\nގޯތި އެއްކޮށް ދިހަބާރަ ބުރިއަށް ހިއްލާލަނީ މަގުން ވެސް ދެފޫޓު ނަގައިގެން. ރައްޔިތުންނަށް ނޭވާލާނެ ސާފުވައި ނުލިބިގެން މިއުޅެނީ. ދެން ކޮންތިމާވެއްޓެއް\nގަބޫލްކުރަން ދަތި ސަބަބުތަކެއް އީޕީއޭ އިން ތި ހުށަހަޅަނީ\nމުއްސަދި މަހުޖަނުންނަށް ފަޅު ރައްތަކާއި ފަޅުތަށް ދޭންވިމާ ވެލަޔާ ތިމާވެއްޓެއް ނޯވޭ.


Covid-19 Aa Gulhigen Elhi Fiyavalhuthakaa Hilaafuvi 350 Meehun Joorimanaa Koffi - Vaguthu\nހަލުވިކަމާއެކު ފެތުރެމުން އަންނަ ކޮވިޑް-19 އާ ގުޅިގެން އަޅާފައިވާ ފިޔަވަޅުތަކާ ހިލާފުވި 350 މީހަކު ޖޫރިމަނާކޮށްފައިވާ ކަމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ހާމަކޮށްފިއެެވެ.\nއެ ސެންޓަރުން ރޭ ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެެ ތަރުޖަމާނު މަބްރޫކް އަޒީޒްް ވިދާޅުވީ، ވޭތުވެދިޔަ 24 ގަޑިއިރުގެެ ތެރޭގައި މާސްކު ނާޅާ ބޭރުގައި ބޭރުގައި އުޅެގެން 135 މީހުން ޖޫރިމަނާކޮށްފައިވާ ކަމަށެވެ.\nއަދި ކާފިއު އިއުލާަންކޮށްފައިވާ ވަގުތުތަކުގައި ހުއްދަނެތި ބޭރުގައި އުޅެގެން 217 މީހަކު ޖޫރިމަނާކޮށްފައިވާ ކަމަށް މަބްރޫކް ވިދާޅުވިއެެވެ. މި ބަލިމަޑުކަމުގެ ސަބަބުން އަޅާފައިވާ ރައްކާތެެރިކަމުގެ ފިޔަވަޅުތަކާ ހިލާފުވެ ތިން ތަނެއް ޖޫރިމަނާކޮށްފައިވާ ކަަމަށް އޭނާ ވަނީ ވިދާޅުވެފައެވެ.\nކޮވިޑް ކޮންޓްރޯލް ކުރުމަށް މާލެ އާއި ބައެއް ރަށްރަށުގައި ވަނީ ހާއްސަ ފިޔަވަޅުތަކެއް އަޅައިފައެވެ. އެގޮތުން މާލޭގައި ހަވީރު ހަތަރަކުން ފަތިހު ހަތަރަކަށް އަންނަނީ ކާފިއު ހިންގަމުންނެވެ. އަދި ކޮވިޑް-19 ގަދައަށް ފެތުރެމުން އަންނަ އަތޮޅުތެރޭ ރަށްރަށުގައިވެސް އަންނަނީ ކާފިއު ހިންގަމުންނެވެ.\nމީގެއިތުރުން ހުއްދަ ނޫން ވަގުތުތަކުގައި ބޭރުގައި އުޅޭ މީހުންނާއި މާސްކު ނާޅާ ބޭރުގައި އުޅޭ މީހުން ވެސް އަންނަނީ ޖޫރިމަނާ ކުރަމުންނެވެ. ފިޔަވަޅުތަކާ ހިލާފުވެގެން ޖޫރިމަނާ ކުރަނީ ނަސޭހަތް ދިނުމަށް ފަހު ވެސް ކުށް ތަކުރާރުކުރާ މީހުންނެވެ.\nބަލަ މިހާރު އެގޭ ތި މާފުކުރާކަން ދެން ތިކުރަނީ ހަމަޖެހޭގޮތަހައްތަ ތިކަން ވަގުތުން ނަގާބަލަ ނުވަތަ ފުރަތަމަ ވަންނަ ފިހާރަޔަކަށް ދައްކަބަލަ އެންމެ ރަގަޅުވާނީ ވަގުތުންހިފަހައްޓާފާ ގެންދިއުން މިކަންކޮއްބަލަ ކަމެއްކުރަނީއޭކިޔާފަ ކަމެއްކުރިޔަކަސް ކަމަކުނުދާނެ ނިކަން ރަނގަޅަށްކޮއްބަލަ


Liverpool dhookollumuge hithaama eh neiy: Coutinho | Mihaaru\nބްރެޒިލްގެ މިޑްފީލްޑަރު ކުޓީނިއޯ.-- ފޮޓޯ: އޭއެފްޕީ\n12 މެއި 2018 - 09:38 10 comments\nލިވަޕޫލް ދޫކޮށް ކުޓީނިއޯ ޖެނުއަރީ މަހު ބާސެލޯނާ އަށް ބަދަލުވީ 160 މިލިއަން ޔޫރޯ އަށެވެ. މި ސީޒަނުގައި ކުޓީނިއޯ ވަނީ ބާސެލޯނާއާ އެކު ސްޕެނިޝް ކޮޕަ ޑެލް ރޭ އާއި ސްޕެނިޝް ލީގު ކާމިޔާބު ކޮށްފަ އެވެ. ޗެމްޕިއަންސް ލީގުގެ ކުއާޓާ ފައިނަލުން ބާސެލޯނާ ކެޓީ ރޯމާ އަތުންނެވެ. ކުޓީނިއޯގެ ކުރީގެ ޓީމު ލިވަޕޫލް ވަނީ މުބާރާތުގެ ފައިނަލަށް ދަތުރުކޮށްފަ އެވެ.\n"ބާސެލޯނާ އަށް ބަދަލުވީ ރަނގަޅަށް. ލިވަޕޫލް ދޫކޮށްލުމުގެ ހިތާމައެއް ނުކުރަން. ބާސެލޯނާގައި ކުޅެން މި ޖެހެނީ ތަރިންނާ އެކު. އިނިއެސްޓާ، މެސީ، ސުއަރޭޒް އަދި ޕައުލީނިއޯ ފަދަ ކުޅުންތެރިންނާ އެކު ކުޅުމަކީ ވަރަށް ބޮޑު ފަސޭހައެއް، ބޮޑު ހިތްހަމަ ޖެހުމެއް،" އުމުރުން 25 އަހަރުގެ ކުޓީނިއޯ ބުންޏެވެ.\nބާސެލޯނާ އަށް ބަދަލުވި ނަމަވެސް ޔުއެފާގެ ގަވާއިދު ހުއްދަ ނުދޭތީ މި ފަހަރު ޗެމްޕިއަންސް ލީގުގައި ބާސެލޯނާ ކުޅުނު މެޗުތަކުގައި ކުޓީނިއޯ އަށް ބައިވެރިނުވެވެ އެވެ. އެއީ މި ސީޒަނުގެ ޗެމްޕިއަންސް ލީގުގައި ލިވަޕޫލަށް ކުޅެފައިވުމުންނެވެ.\n"އަންނަ ސީޒަނުގައި ބާސެލޯނާއާ އެކު ޗެމްޕިއަންސް ލީގުގެ ރަނގަޅު ހިސާބަކަށްދެވޭނެ ކަމުގެ އުއްމީދު އެބައޮތް،" ކުޓީނިއޯ ބުންޏެވެ.\nއޭނާ ބުނީ ލިއޮނަލް މެސީއާ އެކު އިތުރު އަހަރުތަކެއް ވަންދެން ބާސެލޯނާ އަށް ކުޅެން ބޭނުންވާ ކަމަށެވެ.\n"10 ނަމްބަރަކީ މެސީގެ ހައްގެއް. އަހަންނަށް މުހިއްމީ ނަމްބަރެއް ނޫން މުޅި ޓީމު. ޓީމުގެ ކާމިޔާބީ. މެސީއާ އެއް ޓީމަކަށް ކުޅުމަކީ ނަސީބެއް. ގިނަ އަހަރުތަކެއް ވަންދެން މެސީއާ އެއް ޓީމެއްގައި ކުޅެން ބޭނުން." ބްރެޒިލް ގައުމީ ޓީމުގެ މިޑްފީލްޑަރު ބުންޏެވެ.


BREAKING: VIA Ge Security Varugadha Kuree Libunu Mauloomaathaka Gulhigen: MNDF - Vaguthu\nވެލާނާ އިންޓަނޭޝަނަލް އެއާޕޯޓު (ވީއައިއޭ) ގެ ސެކިއުރިޓީ ވަރުގަދަކޮށް ސަލާމަތީ ބާރުތަކުން އެ ސަރަހައްދު ބަލައި ފާސް ކުރަން ފަށާފައި ވަނީ ލިބުނު މައުލޫމާތަކާއި ގުޅިގެން ކަމަށް އެމްއެންޑީއެފް އިން ވިދާޅުވެއްޖެއެވެ.\nފުލުހުންނާއި ސިފައިން ރާއްޖޭގެ އެންމެ ބޮޑު ވައިގެ ބަނދަރަށް ހާއްސަ އިސްކަމެއް ދީގެން ބަލަހައްޓަން ފެށީ ރެއިން ފެށިގެންނެވެ. އެއާޕޯޓު ބޭރުގައި އެސްއޯ ފުލުހުން ރެއިން ފެށިގެން ހަރަކާތްތެރިވި އިރު، ސިފައިން ހަރަކާތްތެރިވަނީ ހަތިޔާރާއެކު ހަރަކާތްތެރިވަނީ އެއާޕޯޓު ތެރޭގައެވެ.\nBREAKING: VIA Ge Security Varu Gadha Koh Balaa Faas Kuran Fashaifi https://t.co/l6csafp0QR\n"ވަގުތު" އިން ކުރި ސުވާލަކަށް ޖަވާބުދެއްވަމުން އެމްއެންޑީއެފްގެ އިންފޮމޭޝަން އޮފިސަރު މޭޖަ އިބްރާހިމް އާޒިމް ވިދާޅުވީ، ރެއިން ފެށިގެން ވެލާނާ އެއާޕޯޓްގެ ސެކިއުރިޓީ މަތިކުރީ ލިބުނު މައުލޫމާތަކާ ގުޅިގެން ކަމަށެވެ. އެކަމަކު އެކަމާ ގުޅޭ އިތުރު ތަފްސީލެއް އޭނާ ނުދެއްވައެވެ.\nނަމަވެސް މައުލޫމާތު އެނގޭ މީހަކު ކިޔައި ދިން ގޮތުގައި، ވީއައިއޭގައި ސެކިއުރިޓީ ވަރުގަދަކޮށްފައި ވަނީ ކުރިއަށް އޮތް 48 ގަޑިއިރުގެ ތެރޭގައި އެއާޕޯޓުގައި ބޮމުގެ ހަމަލާއެއް ދޭން އުޅޭ ކަމުގެ އިންޓަލިޖެންސް މައުލޫމާތު ލިބިގެންނެވެ.\nއެއާޕޯޓުގެ ސެކިއުރިޓީ ވަރުގަދަކޮށްފައި މިވަނީ، މިދިޔަ ބުރާސްފަތި ދުވަހުގެރޭ ކުރީގެ ރައީސް އަދި ރައްޔިތުންގެ މަޖިލިހުގެ ރައީސް މުހައްމަދު ނަޝީދަށް އަމާޒުކޮށް ނިރުބަވެރި ހަމަލާއެއްދީ، އެމަނިކުފާނު ޒަހަމްކޮށްލާފައި ވަނިކޮށެވެ.\nނަޝީދަށް އިތުރު ފަރުވާ ދިނުމަށް ޖަރުމަންވިލާތަށް ގެންގޮސްފައިވާ އިރު، ބޮމުގެ ހަމަލާ ދިން ކަމުގެ ތުހުމަތުގައި މިހާތަނަށް ތިން މީހަކު ހައްޔަރުކޮށް، އެމީހުންގެ ބަންދަށް ވަނީ 15 ދުވަސް ޖަހައިފައެވެ. ޕާކް ކޮށްފައި ހުރި ސައިކަލެއްގައި ބޮމެއް ގޮއްވާލައިގެން ދިން މި ހަމަލާގައި ހައްޔަރު ކުރި ތިން މީހުންނަކީ ވ. ތިނަދޫ، ހިޔާ، އަހްމަދު އަދްހަމް އާއި، މއ. ފޭރުގެ މުޖާޒު އަހުމަދު، އާއި ގއ. ކޮނޑޭ، ފޮޅޭމާ ތަހުމީން އަހުމަދުއެވެ.\nމެއި 14, 2021 20:52\nމުޅި ގައުމު ނާމާން ކޮށްފި. ކިހާ ދެރަ ކަމެއް!


Adu Neevey, Vaahaka Ves Nudhehkey, Ekamaku Hihvaru Gadha - Vaguthu\n4 މަސް ކުރިން ( ފެބުރުއަރީ 6, 2019 )\nމަހްފޫޒް އޮފީހަށް ދާން ތައްޔާރުވެގެން\nއަޑު ނީވެއެވެ. ވާހަކަދެއްކުމުންވެސް ވަނީ މަހުރޫމްވެފައެވެ. ނަމަވެސް މި ޒުވާނާއަކީ ހިތްވަރުގަދަ ޒުވާނެކެވެ. މުޅި ދުނިޔެއާ އޭނާ ކުރިމަތިލައިފިއެވެ. އޭނާގެ ނުކުޅެދުންތެރިކަމަކީ ހުރަހެއް ކަމަށް ނުދެކި މުޅި ދުނިޔެއަށް އެކަން ސާބިތުކޮށްދީފިއެވެ.\nމިއީ އުމުރުން 21 އަހަރުގެ އައްޑޫ ސިޓީގެ މަރަދޫ ފޭދޫއަށް ނިސްބަތްވާ އިސްމާއިލް މަހްފޫޒް ހާޝީމްއެވެ. އޭނާއަކީ އަޑު ނީވޭ އަދި ވާހަކަނުދެއްކޭ މީހެކެވެ. ނަމަވެސް އެކަން އޭނާގެ ގާތް މީހުންނަށް ނޫނީ ނޭނގޭނެއެވެ. އޭނާ އުޅެނީ އެހެންމީހުންނެކޭ އެއްފަދައިން ރަހުމަތްތެރިންނާއެކު ބޭރުގައެވެ. ރަހުމަތްތެރިންނާއި އާއިލާ އޭނާއަށް ވަރަށް ރަނގަޅެވެ. އޭނާ ބާކީކޮށެއްނުލައެވެ.\nއެއް އިރެއްގައި އޭނާ ވަޒީފާއަށްވެސް ދިޔައެވެ. މިއަދު އޭނާ ވަޒީފާއެއް ނެތި އުޅެމުންދިޔަ ނަމަވެސް، އޭނާވަނީ، އޭނާގެ ހުރި ގާބިލިއްޔަތުކަމުގައި އެތައް ވަޒީފާއެއްގައި އުޅެފައެވެ. ތައުލީމީ ފެންވަރު ރަނގަޅު ނޫން ނަމަވެސް އޭނާއަށް އިނގިރޭސި ލިޔަން އިނގެއެވެ. ފަރިތަކަމާއެކު އިނގިރޭސިން މީހުންނާއި ޗެޓްކޮށް ހަދައެވެ.\nއުފަންވި އިރު ވެސް މަހްފޫޒަށް އަޑެއް ނީވެއެވެ. ވާހަކަވެސް ނުދެއްކެއެވެ. އާއިލާގައި ތިބި ހަތް މެންބަރުންގެ ތެރެއިން ހަތަރު މީހުންނަކީ އަޑު އިވުމާއި ވާހަކަދެއްކުމުން މަހުރޫމްވެފައި ތިބި މީހުންނެވެ. މަންމަ އާއި ބައްޕައާއި އަދި އެ ދައްތަގެ މިފަދަ އުނިކަމެއް ނުހުރެއެވެ. މީގެ އަހަރުތަކެއް ކުރިން ބައްޕަ ވަނީ ނިޔާވެފައެވެ.\nމަހްފޫޒް ބުނިގޮތުގައި، އޭނާގެ ނުކުޅެދުންތެރިކަމެއް ހުއްޓަސް އޭނާ ކިޔަވަން މަސައްކަތް ކުރިއެވެ. އެހެން ނަމަވެސް އެކަމަށް ހުރަސް އެޅިގެން ދިޔައީ، ޓީޗަރުންނަށް އޭނާއާ ވާހަކަދައްކަން ނޭނގުމުންނެވެ.\n"އަހަރެން ސްކޫލަށް ދިއުން ހުއްޓާލީ ގްރޭޑް5ގައި އުޅެނިކޮށް. ރަށުގައި ޓީޗަރުންނަށް ނޭނގޭ އަހަންނާއި ވާހަކަދައްކަން. އަހަންނަށްވެސް ނޭނގެ އެއްވެސް އެއްޗެއް. އެހެންވެ ކައިރީގައި ހުރި ކުއްޖާ ކައިރިން ކޮޕީކޮށްގެން އެއްޗެހިވެސް ހަދަނީ". މަހްފޫޒް ކިޔާދިނެވެ.\nއެހެން ނަމަވެސް ސްކޫލް ދައުރުގައި އޭނާ ކްލާސް ރައްޓެހިންނާއެކު މަޖާ ދުވަސްކޮޅެއް ހޭދަކުރިއެވެ. ރައްޓެހިންނާއެކު ކުޅެހެދުމާއި، ރައްޓެހިން ބުނުމުން އެ މީހުންނަށް އޭނާ ކުރަހާވެސް ހެދިއެވެ.\nދިވެހި ނޭނގެ، އިނގިރޭސި އިނގޭ\nއޭނާއާ ވާހަކަދައްކަން ޖެހޭނީ ޗެޓްކޮށްގެންނެވެ. ނޫނީ އަތުގެ ހަރަކާތުންނެވެ. މަހްފޫޒްއަށް ދިވެއްސެއް ނޭނގެއެވެ. ބޭނުން ކުރަން އުދަގުލީއެވެ. މަހްފޫޒް ބުނީ، އޭނާ އިނގިރޭސި ދަސްކުރީ ފޮތްތައް ބަލައިގެންނާއި، ސީރީޒްއަށް ސަބްޓައިޓަލްއާއެކު ބަލައިގެންނެވެ.\n"އަހަރެން ބައެއް އިނގިރޭސި އެއްޗެހި ދަސް ކުރިން ސައިންގ ލެންގުއޭޖް ފޮތްތަކުން. އެއީ ޑެފް އެސޯސިއޭޝަންގައި ތިބޭ މީހުންގެ އެހީގައި. އެތަނުން އަހަންނަށް ހިލޭ ސައިން ލެންގުއޭޖް ފޮތްތައް ދިން. ސްއިން ލެންގުއޭޖްވެސް ދަސްކުރީ އެތަނުން".\nއަދި ފޭސްބުކް އެކައުންޓެއް ހަދައިގެން މީހުންނާއި ވާހަކަދައްކައިގެންވެސް އޭނާ ބައެއް ކަންކަން ދަސްކުރިއެވެ.\nއުމުރުން 15 އަހަރުގައި މަސައްކަތުގެ މާހައުލަށް\nއޭނާއަށް ކިޔެވުމާއިގެން ކުރިއަށް ނުދެވުނު ނަމަވެސް، މަސައްކަތައިގެން ކުރިއަށްދިޔައެވެ. އެގޮތުން އުމުރުން 15 އަހަރުގައި މަސައްކަތަށް ނުކުތެވެ. އެންމެ ފުރަތަމަ މަސައްކަތް ކުރީ ރަށުގެ ގަރާޖެއްގެ ސައިކަލް އެއްޗެހި ދޮންނަ މީހެއްގެ ގޮތުގައެވެ. އެހެން ނަމަވެސް އެތަނުން އޭނާއަށް މުސާރަ ނުދޭތީ އެތަން ދޫކޮށްލިއެވެ. އަދި ދުވަސްކޮޅަކު ރަށުގައި އުޅުމަށްފަހު މާލެ ބަދަލުވީ ވަޒީފާއެއް ހޯދުމަށެވެ.\nމަހްފޫޒް ރިސޯޓުގައި އުޅުނުއިރު\nއޭގެ ފަހުން ސައިންގ ލެންގުއޭޖްގައި އޭނާ މަސައްކަތް ކުރިއެވެ. ރައްޓެއްސަކު ހޯދަ ދިން އެ ވަޒީފާގެ ވަރަށް އިސްކޮށް އޭނާ އުޅުނެވެ. އޭގެ ފަހުން ދެ ރިސޯޓެއްގައިވެސް މަސައްކަތް ކުރިއެވެ. އަދި ދިރާގުގައިވެސް މަސައްކަތް ކުރިއެވެ. އޭނާ މަސައްކަތް ކުރި، ފުރަތަމަ ރިސޯޓުގެ ލައުންޑަރީގައި އޭނާ އަހަރަކަށްވުރެ ގިނަ ދުވަހު ހޭދަކުރިއެވެ.\nއޭގެ ފަހުން ސަރުކާރުން އޭނާއަށް ވަޒީފާ ހަމަޖެހިގެން ދިޔައެވެ. އޭނާ މަސައްކަތް ކުރަމުންދިޔައީ އާސަންދަ އޮފީހުގައެވެ. އެތަނުގައި އޭނާ ހުރީ އެސިސްޓެންޓް އޮފިސަރެއްގެ މަގާމުގައެވެ. އެތަނުގައި އަހަރަކަށްވުރެ ގިނަ ދުވަހު މަސައްކަތް ކުރިއެވެ. އަދި އެތަން ދޫކޮށް އެމްޕީއެލްއަށްވެސް އޭނާ ވަޒީފާއަށް ދިޔައެވެ. އެތަނުގައި ހިއުމަން ރިސޯސް ޑިޕާޓްމެންޓުގައި އޭނާ މަސައްކަތް ކުރިއިރު، އޭގެ ފަހުންވެސް އޭނާ މަސައްކަތްކޮށްފައި ވަނީ ރިސޯޓެއްގައެވެ.\nވަޒީފާއެއް ނެތި ދޮޅު އަހަރަށްވުރެ ގިނަ ދުވަސް\nއުއްމީދުން ފުރިގެންވާ މި ޒުވާނާ މިހާރު ވަޒީފާއެއް ނެތި އުޅެމުންދާތާ ދޮޅު އަހަރަށްވުރެ ގިނަ ދުވަސް ވެދާނެއެވެ. އޭނާގެ އޯ ލެވެލް ފާހެއް ނެތުމުގެ ސަބަބުން ވަޒީފާ ދިނުމަށް ގިނަ ތަންތަނުން ދެކޮޅު ހަދަނީއެވެ. ނަމަވެސް އޭނާއަކީ ހުނަރު ހުރި ޒުވާނެކެވެ. އަދި އޭނާގެ މަސައްކަތުގެ މާހައުލުގެ ތަޖުރިބާވެސް އެބަހުއްޓެވެ.\n"ފަހުން އެހެން ވަޒީފާތަކަށް ވެސްލިން އެ މީހުން ބުނީ، އޯ ލެވެލް ހަދަން ޖެހޭނެ ކަމަށް"\nމީހުންނަށް އަހަންނަނީ ކާކުކަން އިނގެން ބޭނުން\nއޭނާ ބުނިގޮތުގައި، އޭނާއަށް ވީޑިއޯ ހެދުމުގައި އެހީވެދޭނެ ފޮޓޯގްރާފަރެއް ބޭނުންވެއެވެ. އޭނާ ބޭނުންވަނީ، ވީޑިއޯގެ ޒަރިއްޔައިން އަޑު ނީވޭ މީހުންނަކީ ކޮބައިކަމާއި، އެ މީހުން ވާހަކަދައްކާ ގޮތާއި، އެ ވާހަކަދައްކާ ގޮތް ކިޔާދޭށެވެ. އޭނާ މިގޮތަށް ޓިކްޓޮކްއަށް ލި ވީޑިއޯއެއް ވަރަށް ބޮޑަށް ވައިރަލް ވެގެން ދިޔައެވެ.\nWant to learn sign language? Mail mahfooz here mahfoozofficially@gmail.com #signlanguage #slowmotion\nPosted by Tik Tok Maldives on Tuesday, February 5, 2019\nއުއްމީދު ފުރިގެންވާ ޒުވާނެއް\nއޭނާގެ އުއްމީދުތައް ވަރަށް ފޮންޏެވެ. އެ އުއްމީދުތައް ހަގީތަކަށް ހެދުމަކީ އޭނާ ވަރަށްވެސް ބޭނުންވާ ކަމެކެވެ. އެގޮތުން މުސްތަގުބަލުގައި އޭނާ ބޭނުންވަނީ ބީރު މީހުންނަށް ހާއްސަ ޓްރެވެލް އެޖެންޓަކަށް ވުމަށެވެ. އެއީ އޭނާގެ ގޯލްސްއެކެވެ. ރާއްޖޭގައި އެފަދަ ކަމެއް އަދި ތައާރަފްވެފައި ނެތް ނަމަވެސް، އެއީ އޭނާގެ އުއްމީދެއް ކަމަށް ބުންޏެވެ.\nމި ޒުވާނާ ބުނިގޮތުގައި، އޭނާއަށް މީގެ ކުރިން ކުރެވިފައި ހުރި ބައެއް ކުށްތަކުގެ ސަބަބުން ފިލާވަޅު ލިބިއްޖެއެވެ. އަދި އެއީ ލިބުނު ފިލާވަޅެއް ކަމުގައި ދެކިގެން އެފަދަ ކުށްތަކަށް އަރައިނުގަތުމަށް އޭނާ އެ ހުރި އަޒުމް ކަނޑައަޅައިގެންނެވެ.\nމިއަދު މި ޒުވާނާ ވަޒީފާއެއް ނެތި އެތައް ދުވަހެއް ހޭދަކޮށްފައިވީނަމަވެސް، ހިތްވަރު އެލުވާނުލައެވެ. ވަޒީފާއެއް ލިބޭތޯ ވަރަށް ގިނަ ތަންތަނަށް ސިޓީވެސް ލިއެވެ. އެހެން ނަމަވެސް އޭނާގެ އޯލެވެލް ފާހެއް ނެތުމަކީ އޭނާގެ މަސައްކަތަށް އެޅުނު އެންމެ ބޮޑު ހުރަހެވެ. އޭނާއަށް އަވަސް މުސްތަގުބަލެއްގައި ވަޒީފާ ލިބުމަކީ އުއްމީދެކެވެ.\nފެބުރުއަރީ 6, 2019 11:39\nއެލައިޑު އިސްތިހާރުކުޅޭ ސޮރު އެއީ ކޮންފާހެއް ހޯދައިގެން އުޅޭ ސޮރެއް؟\nފެބުރުއަރީ 6, 2019 12:28\nސަރުކާރުން ނުކުޅެދުންތެރިކަން ހުންނަ ކުދިންނައް ދޭ ފައިސާ 5000ހަށް އިތުރުކުރާން ޖެހޭ. މުސްކުޅިންނައް 5000ހާސް ދޭކަށް ނުޖެހޭ. މިހުރުވެސް 65 އަހަރުން މަތީގެ ގިނަ މީހުންނަކީ ވަޒީފާތަކުގައި އުޅޭ މީހުން. މާމިގިލީގައި 65އަހަރުން މަތީގެ ކިތައް މިހުން ވަޒީފާގައި އެބަ އުޅޭ. ސަރުކާރުން ބަލާބަލަ.\nފެބުރުއަރީ 7, 2019 09:35\nވަޒީފާގަ ނޫޅޭ ދަރިން އަޅާނުލާ މުސްކުޅިންނަށް ވާނެ ގޮތަކާ މެދު ނުވިސް ނަންތަ\nފެބުރުއަރީ 6, 2019 13:08\nހިތްވަރުގަދަ އުންމީދީ ޒުވާނެއް ތީ. އެކަމަކު ސަރުކާރުން ދިން ވަޒީފާއާއި އަދި އެހެނިހެން އަދާކުރި ވަޒީފާތަކަށް ކިހިނެއްތޯވީ؟\nކާމިޔާބު މުސްތަގުބަލަކަށް އެދެން\nފެބުރުއަރީ 6, 2019 13:29\nޢަަޅުގަނޑާ އެއް ރިސޯޓެއްގަ މަސައްކަތް ކުރި އިރު ވ ރަނގަަޅު ކުއްޖެއްތީ. މައްސަލަ އަކީ އެ ވޒީފާ އިން ފިލައިގެން ދިއުން.\nފެބުރުއަރީ 6, 2019 13:30\nމާތް ﷲ މަހްފޫޒަށް ހެޔޮ ގޮތް މިންވަރު ކުރައްވާށި. އާމީން.\nފެބުރުއަރީ 6, 2019 13:38\nކީއްވެ ހާދަގިނަވަޒީފާތަކެއްލިބި އެތަންތަން ދޫކޮށްލީ. މަށަކީ ހެޔޮހާލުގައިހުރި ތިޔަބުނާ ޖީސީ ހަދައިގެން އެތައްތަނަކަށް ލައިގެން ވަޒީފާނުލިބިގެން އުޅޭމީހެއް.\nފެބުރުއަރީ 6, 2019 13:54\nއަސްލުތީ ވަރައް ހިތްވަރު ގަދަކުއްޖެ ވަޒީފާ ދޭންވީ ހަމަައެކަނި ޑިގްރީ އޮވެގެންނުން ކޮބާ އޭނަގެ ކުށެއް ތީގަ ދުނިޔޭގައި އެންމެން އެވަރު ނުވާނެކަން ވިސްނޭ މީހަކުއެހެން ނަހާދަނެ\nފެބުރުއަރީ 6, 2019 16:09\nޥަޒީފާ ނުލިބެނީކީނޫން ދޯ.. ވަޒީފާގަ ހަރުނުލަނީނު.. އިރުއިރުކޮޅާ ވަޒީފާެއެއް ނުލިބޭނެ އޯލެވެލް ކީކުރަން މާސްޓަރސް އޮތަސް.. މީ އެހާހިތްވަރުގަދަވެގެން ނޫހުގަ ޖަހާވަރު މީހެއް ނޫންދޯ. މިލިއުމުން އެނގުނުގޮތުގައި ކަތްނެތް ޒުވާނެއް..\nސަރުކާރު ވަޒީފާތަކުގައި އުޅުނު ވާހަކަ ލިޔުނު އިރު އެތަންތަނުން ކެނޑެންޖެހުނީ ކީއްވެގެންތޯ ވެސް ލިޔެލި ނަމަ ރަނގަޅުވީސް\nއަޅުގަނޑު ދަންނަން މަޙްފޫޒު. މީނަ މީ ވަރަށް މީހުންނަށް ވަރަށް ރަނގަޅު ކުއްޖެއް. ނަމަވެސެް މައްސަލައަކީ އަބަދު ޝަކުވާކުރާނެ ވަޒީފާ ރަނގަޅު ނޫންކަމަށް ބުނެ. ކޮންމެ ތާކު ހުއްޓަސް. ބުނާނެ ބައެއް ތަންތަނުން ތިމަނައަށް ބުލީކޮށް މަލާމަތް ކުރޭ. ތިމަންނަށް ނުކުރެވޭ މަސައްކަތް ހަވާލުކުރޭ. މިހެންގޮސް އެތައް ޝަކުވާއެއް. ނޭންގެ ތެދެއް ދޮގެއް ބުނާކަށް. މަސައްކަތައް ޝައުގުވެރި ނޫނީ ކަމަށް ކަމުދާ ވަޒީފާއެއް ނުލިބެނީ ކަމެއް ބުނާކަށް ނޭނގެ.\nފެބުރުއަރީ 6, 2019 18:34\nއޭނާއަށް އަދާކުރެވޭ ވަރުގެ ވަޒީފާ ހުންނާނެ. މަހުފޫޒު ބަލައިގަން އެއްވެސް ފަރާތަކަށް ނޭނގެނީ. މަހުފޫޒަކީ ހުނަރުވެރިއެއް. ﷲ އިރާދަކުރެއްވިއްޔާ އަދި ކާމިޔާބުވާނެ. ހިއްވަރުގަދަ ޒުވާނެއް.\nފެބުރުއަރީ 8, 2019 04:05\nމަސައްކަތް ކުރޭ ﷲ އެކަލާނގެ އަޅުންނާއި އެކު ވޮޑިގެން ވާކަން އަބަދުވެސް ހަނދާން ކުރޭ\nފެބުރުއަރީ 8, 2019 20:52\nއޭނެ ވަރަށް މޮޅަށް ކުރަހާނެ\nފެބުރުއަރީ 13, 2019 02:17\nތީ މޭން އަކީ


PHOTO GALLERY: PPM ge6vana aharee dhuvahuge jalsa | Mihaaru\nޕީޕީއެމްގެ ހަ ވަނަ އަހަރީ ދުވަހުގެ ޖަލްސާ\nހދ. ކުޅުދުއްފުށި: ނޮވެމްބަރު 12، 2017- ވެރިކަންކުރާ ޕާޓީ، ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގައި ގިނަ އަދަދެއްގެ ބަޔަކު ބައިވެރިވެ ސަރުކާރަށް އޮތް ތާއީދު ވަނީ ހާމަކޮށްފައި. ޕީޕީއެމްގެ މުސްތަޝާރު ރައީސް އަބްދުﷲ ޔާމީން ބައިވެރިވެވަޑައިގެން ބޭއްވި މި ޖަލްސާގައި ވަނީ، އެ ޕާޓީއަށް ކުޅުދުއްފުށިން އަލަށް ސޮއިކުރި 200 އަށް ވުރެ ގިނަ މީހުންގެ ފޯމު އެމަނިކުފާނަށް އަރުވާފައި..---ފޮޓޯތައް: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގެ ތެރެއިން.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގައި ރައީސް ޔާމީނާއި ދައުލަތުގެ ބައެއް އިސްވެރިން ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގައި ބައިވެރިވެވަޑައިގެންނެވި ބައެއް ބޭފުޅުން.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގައި ރައީސް ޔާމީނާއި ދައުލަތުގެ އިސް ބޭފުޅުން އަދި އާންމުން.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގައި ރައީސް ޔާމީނާއި ދައުލަތުގެ ބައެއް އިސްބޭފުޅުން ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާގައި ރައީސް ޔާމީން ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nހދ. ކުޅުދުއްފުށި: ނޮވެމްބަރު 12، 2017- ޕީޕީއެމްގެ ހަ ވަނަ އަހަރީ ދުވަސް ފާހަގަކުރުމަށް މި ރަށުގައި ބޭއްވި ޖަލްސާ: މި ޖަލްސާގައި ވަރަށް ގިނަ އަދަދެއްގެ ބަޔަކު ބައިވެރިވި.---ފޮޓޯ: ރައީސް އޮފީސް


Ithuru 133 meehaku covid ah positive vejje\nއިތުރު 133 މީހަކު ކޮވިޑަށް ޕޮޒިޓިވްވެއްޖެ\nރާއްޖެއިން އިތުރު 133 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 19,479 އަށް އަރާފަ އެވެ.\nމިއަދުގެ އިރު އޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 117 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. އަނެއް 16 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. މިއަދު ހެދީ 4،472 ކޮވިޑް ޓެސްޓެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 2،410 މީހުންނެވެ. މިހާތަނަށް 17،002 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 162 މީހަކަށް ދަނީ ފަރުވާ ދެމުންނެވެ. އައިސީޔޫގައި ތިން މީހަކަށް ފަރުވާ ދެމުންދާއިރު އެކަކު އޮތީ ވެންޓިލޭޓަރުގައެވެ.


Ras Online - އަޅުގަނޑަކީ، އަޅުގަނޑު ކުރާ މަސައްކަތުގައި ދޮންބިލެތް ޙަލީމް: ޕީޖީ ޝަމީމް\nއަޅުގަނޑަކީ، އަޅުގަނޑު ކުރާ މަސައްކަތުގައި ދޮންބިލެތް ޙަލީމް: ޕީޖީ ޝަމީމް\nއަހުމަދު މަސްނޫމް 12 ސެޕްޓެމްބަރު 2021 - 11:42\nޕްރޮސެކިއުޓަރ ޖެނެރަލް ހުސައިން ޝަމީމަކީ ބައެއް ފަހަރު ވަރަށް ނުސީދާކޮށް ވާހަކަފުޅުދައްކަވާ ބޭފުޅެކެވެ. ވިދާޅުވާން ބޭނުންފުޅުވާ އެއްޗެއް ވަކި މީހަކަށް އަމާޒުނުކޮށް ވަރަށް ރީތިކޮށް ވިދާޅުވެއެވެ. އެގޮތުން "ނުފޫޒު"ގެ ނަމުގައި މިދިޔަ ހުކުރު ދުވަހު ލިޔުއްވި މަޒުމޫނެއްގައި "ނުފޫޒު" އަކީ ކޮބައިކަން ވަރަށް ރަނގަޅަށް ޝަމީމް ވަނީ ވިދާޅުވެދެއްވާފައެވެ. ޕްރޮސެކިއުޓަރ ޖެނެރަލްގެ މަގާމުގައި ހުންނެވި ބޭފުޅާއަށްވުމުން ނުފޫޒުގެ ވާހަކަދައްކަވަން ޝަމީމަކީ ވަރަށްވެސް ރަނގަޅު އެކަށީގެންވާ ވެސް ބޭފުޅެކެވެ.\nޝަމީމް ވިދާޅުވީ ދިވެހި ބަހުގެ ރަދީފުގައި “ނުފޫޒު” މާނަކޮށްދީފައިވަނީ، "މުދަލުގެ ގޮތުންނާއި ބަހުގެ ގޮތުން އެހެން މީހުންގެ މައްޗަށް ފޯރުވާ ބާރު" ގެ ގޮތުގައިކަމަށެވެ. ނުފޫޒަކީ، ނިއުޓްރަލް ބަހެއް ނަމަވެސް، އެބަސް ބޭނުންކުރެވޭ ގޮތަކުން، އީޖާބީކޮށް (ޕޮޒިޓިވްކޮށް) ނުވަތަ ސަލްބީކޮށް (ނެގެޓިވްކޮށް) ވެސް ބޭނުންކުރެވިދާނެކަމަށް ޝަމީމް ވިދާޅުވިއެވެ. ނަމަވެސް، ވަރަށް ގިނަ ފަހަރު، ނުފޫޒަކީ ސަލްބީކޮށް މާނަކުރެވޭ ބަހެއްކަމަށް ޝަމީމް ވިދާޅުވިއެވެ.\nޝަމީމްގެ މަޒްމޫނުގައި ނުފޫޒަކީ ކޮބައިކަން ވަރަށް ތަފްސީލްކޮށް ވިދާޅުވެދެއްވަމުން ވިދާޅުވީ، ދައުލަތުގެ އިދާރާތަކުގައި މަސައްކަތްކުރާއިރު، އަދި އެމަނިކުފާނު މިވަގުތު އަދާކުރަން ޖެހިފައިވާ ވަޒީފާގެ ގޮތުން ވަރަށް ގިނަ މީހުން ނުފޫޒު ފޯރުވަން މަސައްކަތް ކުރާކަމަށެވެ. ޝަމީމް ވިދާޅުވީ އެކަން ހިނގާނީވެސް އެގޮތަށްކަމަށާއި، ނަމަވެސް ހުރިހާ ނުފޫޒަކީ ނުރަނގަޅު ނުފޫޒެއްވެސް ނޫންކަމަށެވެ. އަދި އެ ނުފޫޒަށް ބާރު ލިބެނީ އެނުފޫޒަކަށް އެމީހަކު ލެނބޭނަމަކަމަށްވެސް ޝަމީމް ވިދާޅުވިއެވެ.\n"ނުފޫޒު ފޯރުވުމަކީ ކޮންމެ ފަހަރަކު ކުށެއްވެސް ނޫނެވެ. އަޅުގަނޑުވެސް ނުފޫޒު ފޯރުވަން މަސައްކަތް ކުރަމެވެ. މިސާލަކަށް، ގަޑިއަށް ފަރުވާތެރިވުމުގެ ސަޤާފަތެއް ދައުލަތުގެ ތެރޭގައި އާލާކޮށް ދިރުވުމަށް އަޅުގަނޑު ހަމަ ޤަޞްދުގައި ނުފޫޒު ފޯރުވަމެވެ. އެކަމަށް އެކި އެކި ސްޓްރެޓެޖީތައް ހަދައި، ތަންފީޒުވެސް ކުރަމެވެ." ޝަމީމް ވިދާޅުވިއެވެ.\nނުފޫޒު ފޯރުވުމުގެ މިސާލު ދައްކަވަމުން ޝަމީމް ވަނީ ތަފާތު މިސާލުތައް ޖައްސަވާފައެވެ.\n"ވިކްޓަރީއާއި ނިއުރޭޑިއަންޓު، 80 އާއި 90 ގެ އަހަރުތަކުގައި، ފުޓުބޯޅަ ކުޅޭއިރު، ނިއުރޭޑިއަންޓު ސަޕޯޓަރުން ވިކްޓްރީގެ ގޯލް ކީޕަރާއި ޑިފެންޑަރުންނަށް ނުފޫޒު ފޯރުވަން މަސައްކަތް ކުރެއެވެ. ނަމަވެސް، ނިއުރޭޑިއަންޓުގެ ސަޕޯޓަރުން ފޯރުވާ ނުފޫޒު، ދޮންބިލެތް އަޙްމަދު ޙަލީމަކަށް، މަޢުރޫފް އަޙްމަދަކަށް ނުފޯރައެވެ. އެއީ، އެކުޅުންތެރިންނަކީ އެފަދަ ކަމަކުން އަސަރެއް ކުރާ ވަރަށްވުރެ ކުޅަދާނަ، ފުރާ ފުރިހަމަވެފައިތިބި ކުޅުންތެރިންނަށް ވާތީއެވެ. ތަޖުރިބާގެ ގޮތުންނާއި ފަންނީ ގޮތުންމެއެވެ. ދޮންބިލެތް އަޙްމަދު ޖަހަނީ އޭނާގެ ޓީމުން ބޭނުންވާ ގޮތަށެވެ. ބާރަށް ވިއްޔާ ބާރަށެވެ. މަޑުން ވިއްޔާ މަޑުންނެވެ. ނިއުރޭޑިއަންޓުގެ ސަޕޯޓަރުން ބޭނުންވާ ވަރަކަށް ނޫނެވެ." ޝަމީމް ވިދާޅުވިއެވެ.\nޝަމީމް ވިދާޅުވީ އެމަނިކުފާނަކީ، އެމަނކުފާނުގެ މަސައްކަތުގައި ދޮންބިލެތް އަޙްމަދު ޙަލީމްކަމަށެވެ. އެގޮތުން މީހަކު ފޮނުވާ ސިޓީއަކުން، ޖަހާ ޓުވީޓަކުން، ލިޔާ މަޒުމޫނަކުން، ދައްކާ ވާހަކައަކުން، ކިޔާ އަނހާ ހުތަކުން، މަސައްކަތުގެ ދާއިރާގައި ކުރަންޖެހޭ ކަމަކަށް ނުވަތަ ނުކޮށް ދޫކޮށްލަންޖެހޭ ކަމަކަށް އަސަރެއް ނުކުރާނެކަމަށް ޝަމީމް ވިދާޅުވިއެވެ.\n"ނުފޫޒު ފޯރުވަން ކުރާ މަސައްކަތުގެ ތެރޭގައި "ސްމޫތުކޮށް އޮޕަރޭޓް" ކުރުމުގެ ޤާބިލުކަން އިރާދަކުރެއްވިއްޔާ އަޅުގަނޑުގެ އެބަހުއްޓެވެ. އެޤާބިލުކަން ކުޑަވާ ހިސާބުން، އަޅުގަނޑު ވިކްޓަރީއަށް ކުޅުން ހުއްޓާލާފައި ދެން ކުޅޭނީ ދެވަނަ ޑިވިޒަނުގައެވެ." ޝަމީމް ވިދާޅުވިއެވެ.\nޝަމީމުގެ މިވާހަކަތައް ތަފާތު ގޮތް ގޮތަށް މާނަ ކުރެވިދާނެއެވެ. އެގޮތުން އެވިދާޅުވާ އެއްވާހަކައަކީ އޭނާއަށް ވެސް އޭނާ އެހުންނެވި މަގާމުގެ ގޮތުން ނުފޫޒު ފޯރިވާނެ ކަމެވެ. އެ ނުފޫޒަކީ އޭނާއަށް އެމަގާމު ދެއްވި ފަރާތުގެ ނުފޫޒުކަމުގައި ވިޔަސް ޝަމީމު ވިދާޅުވާ ގޮތުން އޭނާ އެނުފޫޒު ނަންގަވަން ޖެހެނީ އީޖާބީ ކޮށެވެ. ދެން އޮތީ ވިކްޓަރީގެ ވާހަކައެވެ. ޝަމީމު ވިދާޅުވިއަސް އޭރު ދޮންބިލެތް ބެކުން، ގޯލް ކައިރީގައި ބައިންދާފައި ދަނޑު ތެރެއަށް ބޮޑުބޯޅަ ޖަހާލާއިރު ނިއުރޭޑުއެންޓް ސަޕޯޓަރުން އެއްއަޑަކުން ހަޅޭއްލަވާ ލުމުން ރޭރުވެގެން ބޭރަށް ވެސް ޖެހޭތަން އާދެއެވެ. އަދި އެގޮތަށް ހަޅޭއްލަވައިގަތުމުން މާއްޓޭވެސް ބައެއް ފަހަރު ރޭރުވާގޮތް ވާކަމަށް ބުނާތީ އަޑު އިވެއެވެ. ފަހަރެއްގައި ދޮންބިލެތާއި މާއްޓޭމެންގެ ދުވަސްވަރު ގޯލް ކުރިމަތީގައި ބާއްވާފައި އިދިކޮޅު ޓީމުގެ ކޮޅަށް ބާރަށް، މައްޗަށް ބޮޑުބޯޅަ ޖަހައިގެން ކުޅުނު ދުވަސްވަރު ޝަމީމު އަދި އުފަން ނުވަނީއެވެ. ނޫނީ ދަނޑަށް ކުޅިބައްލަވަން ވަޑައިގަންނަ ވަރަށްވުރެ ތުއްޕުޅު ވީމާ އެތަން ފެނިވަޑައިގެންފައި ނެތީއެވެ.\nދެން އެއްވަނަ ޑިވިޒަންގައި ހިފަހައްޓައި ނުލެވިއްޖެއްޔާ ދެވަނަ ޑިވިޒަނަށް ކުޅުއްވާނެ ވާހަކަ މާނަކުރާނެ ވެސް ކިތަންމެ ގޮތެކެވެ. މިހާރުގެ ސިޔާސީ މަޝްރަހަށް ބަލާއިރު އެއްވަނަ ޑިވިޒަންގައި ތިބީ އެމްޑީޕީއާއި ޕީޕީއެމް ކަމުގައި ސިފަކުރެވިދާނެއެވެ. އެހެންވީމާ ޝަމީމު މިހާރު އެކުޅުއްވަނީ އެއްވަނަ ޑިވިޒަނަށެވެ. ދެވަނަ ޑިވިޒަނަށް ރެލިގޭޓް ވާނީ އެއްވަނަ ޑިވިޒަންގައި ހިފަހައްޓާ ނުލެވޭވަރުވީމައެވެ. ހަމަގައިމުވެސް ޝަމީމުގެ ތަޖުރިބާއާއި ތަޢުލީމީ ގާބިލުކަން ނެތިގެން ރެލިގޭޓެއް ނުވާނެއެވެ. ދެވަނަ ޑިވިޒަނަށް ރެލިގޭޓްވަންޏާ ވާނީ އެވިދާޅުވާ ނުފޫޒާހެދި ހިފަހައްޓާ ނުލެވިގެންނެވެ.


Nahula ge vaahaka PPM in dhogukoffi\nނަހުލާގެ ވާހަކަ ޕީޕީއެމުން ދޮގުކޮށްފި\nޕީޕީއެމްގެ އެކްޓިން ލީޑަރު އަބްދުއްރަހީމް އަބްދުﷲ އާއި ޕީޕީއެމްގެ ކައުންސިލް މެންބަރު ނަހުލާ އަލީ -- އަވަސް ފޮޓޯ\nޕީޕީއެމްގެ އެތެރޭގެ އިންތިހާބުތަކުގައި ވާދަނުކުރެވޭ ގޮތަށް ވިލިމާލެ ދާއިރާގެ ޕީޕީއެމްގެ ކައުންސިލަރު ނަހްލާ އަލީ ސަސްޕެންޑް ކޮށްފައިވަނިކޮށް އެއީ ދޮގު ވާހަކަތަކެއް ކަމަށް ވިދާޅުވެ ނަހުލާ ދައްކަވާ ވާހަކަތައް ޕީޕީއެމުން ދޮގުކޮށްފި އެވެ.\nޕީޕީއެމުން 2024 ވަނަ އަހަރުގެ ނިޔަލަށް ބާއްވާ އެއްވެސް އިންތިހާބެއްގައި ނަހްލާ އަށް ވާދަނުކުރެވޭ ގޮތަށް ސަސްޕެންޑް ކޮށްފައިވާ ކަން ޕީޕީއެމުން ވެސް ވަނީ ޔަގީންކޮށްދީފަ އެވެ.\nޕީޕީއެމުން ނަހްލާ އަށް ފިޔަވަޅު އަޅާފައިވަނީ އެ ޕާޓީގެ އަސާސީ ގަވައިދާ ހިލާފަށް އޭނާ އަމަލުކުރެއްވި ކަމަށް ނިންމުމަށްފަހު އެވެ.\nނަމަވެސް ނަހުލާ ވަނީ އެ ވާހަކަތައް ދޮގުކޮށް ބައެއް ނޫސްތަކަށް އިންޓަވިއު ދެއްވާފައެވެ. އަދި އެ ހަބަރާއި ގުޅިގެން އަބްދުއްރަހީމްއާ ބައްދަލު ކުރެއްވި ކަމަށާ ސަސްޕެންޑް ނުކުރައްވާ ކަމުގެ ޔަގީންކަން އަބްދުއްރަހީމް ދެއްވި ކަމަށެވެ.\nއެ ވާހަކަތަކާއި ގުޅިގެން ޕީޕީއެމްގެ އިސް އޮފިޝަލަކު ވިދާޅުވީ ނަހުލާ ސަސްޕެންޑްކޮށްފައިވާ ކަމަށެވެ. އަދި ނަހުލާ ދައްކާ ވާހަކަތަކަކީ ހަގީގަތެއް ނޫން ކަމަށެވެ.\nއަވަސް އަށް އެނގިފައިވާ ގޮތުގައި ނަހްލާއާ ދެކޮޅަށް ފިޔަވަޅު އަޅަން ޕީޕީއެމުން ނިންމީ މާލެ ސިޓީ ކައުންސިލްގެ ޑެޕިއުޓީ މޭޔަރު ހޮވުމަށް ބޭއްވި އިންތިހާބުގައި އޭނާ ޕާޓީގެ ނިންމުންތަކާ ދެކޮޅަށް އަމަލުކުރެއްވުމުންނެވެ. އެ ނޫންވެސް ބައެއް ޝަކުވާ ނަހުލާއާ ދެކޮޅަށް ހުށައަޅާފައިވެއެވެ.\nމާލެ ސިޓީ ކައުންސިލްގައި ޕީޕީއެމްގެ މެޖޯރިޓީ އޮތް ނަމަވެސް ޕީޕީއެމްގެ އެހެން ކައުންސިލަރުންނާއި ނަހްލާއާ ގުޅުން ކުޑަ ކަމަށް ނަން ނުޖެހުމަށް ޝަރުތުކޮށް އަވަސް އަށް މައުލޫމާތު ދެއްވި ޕީޕީއެމްގެ މާލޭގެ ކައުންސިލަރަކު ވަނީ ވިދާޅުވެފަ އެވެ.\nޕީޕީއެމް އަބްދުއްރަހީމް އަބްދުﷲ އިދިކޮޅު ފަރާތްތައް + ޕީޕަލްސް ނޭޝަނަލް ކޮންގްރެސް - ޕީއެންސީ\n"ނަޝީދާއެކު މަޝްވަރާއަށް ޝައުގެއް ނެތް"


BREAKING: Raajje In Covid19 Jehunu Meehunge Adhadhu 1106 Ah\nރާއްޖެއިން ކޮވިޑް19 ޖެހުނު މީހުންގެ އަދަދު 1106އަށް\nއިތުރު 12 މީހަކު ކޮވިޑް19 އަށް ޕޮޒިޓިވްވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން ކޮށްފައިވާ ޓްވީޓެއްގައި ބުނީ 11 ދިވެއްސަކާއި އިންޑިއާ މީހަކު މިއަދު ކޮވިޑް19 އަށް ޕޮޒިޓިވްވެފައިވާ ކަމަށެވެ. މިއާއި އެކު ރާއްޖެއިން ކޮވިޑް19 އަށް ޕޮޒިޓިވްވި މީހުންގެ ޖުމްލަ އަދަދު ވަނީ 1106 އަށް އަރާފައެވެ.\nރާއްޖެއިން ކޮވިޑަށް ޕޮޒިޓިވްވި މީހުންގެ އަދަދު 1106 އަށް އަރާފައިވާއިރު އެންމެ ގިނައިން ޕޮޒިޓިވްވެފައިވާ ބިދޭސީންނެވެ. މީގެތެރެއިންވެސް އެންމެ ގިނައިން ޕޮޒިޓިވްވެފައި ވަނި ބަންގްލަދޭޝް މީހުންނެވެ. ރާއްޖެއިން ކޮވިޑަށް ޕޮޒިޓިވްވި ބަންގްލަދޭޝް މީހުންގެ އަދަދު އުޅެނީ 562 ގައެވެ. ދެވަނަ އަށް އެންމެ ގިނައީ ދިވެހިންނެވެ. ދިވެހިންގެ ތެރެއިން 399 މީހަކަށް ކޮވިޑް19 ވަނީ ޖެހިފައެވެ.


މުޒާހަރާވެރިންނާ ފުލުހުންގެ ކުރިމަތިލުންތަކުގައި 11 މީހުން ޢިރާޤުގައި ނިޔާވެއްޖެ\nޝިފްޒާން އަހްމަދު6އޮކްޓޯބަރު 2019 11:35\nފުލުހުންނާ މުޒާހަރާވެރިންގެ މެދުގައި ބަޣުދާދުގައި ހިނގައިދިޔަ ކުރިމަތިލުންތަކުގައި ހޮނިހިރުދުވަހު 11 މީހަކު ނިޔާވެއްޖެއެވެ. މިކުރިއެރުންތައް ހިނގީ ސަރުކާރަށް ދެކޮޅަށް ހުޅުފަޅައިގެން ގޮސް ކުރިއަށްދާ މުޒާހަރާތަކުގެ ސަބަބުންނެވެ. ޢިރާޤުގެ މަރުކަޒީ ސަރަހައްދުތަކުން މުޒާހަރާވެރިން ދުރުކުރުމުގެ ސަލާމަތީ ބާރުތަކުން އެތައް ސަތޭކަ ފުލުހުންނާއި ސިފައިން މަގު މައްޗަށް ނެރެފައިވެއެވެ.\nފުލުހުންނާއި ފަރުވާދޭ ފަރާތްތަކުން މުޒާހަރާތަކުގައި ނިޔާވެފައިވާ ފަރާތްތަކާ ގުޅޭ ހިސާބުތައް ޢާންމުކޮށްފައިވަނީ، ސަރުކާރާ ދެކޮޅު މުޒާހަރާތަކުގެ ސަބަބުން ކުޝޫނަތްތެރި (ވައަލެންޓު) ޢަމަލުތައް އެތައް ދުވަހަކަށް ދެމިގެން ގޮސްފައިވަނިކޮށެވެ. ބަޣުދާދާއި އެނޫންވެސް ޝަހަރުތަކުގައި މިހަމަނުޖެހުންތަކުގެ ސަބަބުން ނިޔާވެފައިވާ ފަރާތްތަކުގެ ޖުމްލަ ޢަދަދު 88ކަށް އަރާފައިވާކަމުގައި ރޮއިޓަރސްއިން ބުނެއެވެ.\nބަޣުދާދުގެ މެދުގައި އޮތް ކުއްލި ހާލަތު އުވާލައި ހިނގައިބިގައިވެ އުޅުމަށް ފުރުޞަތު ދިނުމުގެ ސަބަބުން ލިބުނު ހަމަޖެހުމުގެ އެއްދުވަސް ހޮނިހިރުދުވަހުގެ ހަމަނުޖެހުންތަކުގެ ސަބަބުން ނިމުމަކަށް އައީއެވެ. އަދި އެހަމަނުޖެހުންތައް ފުޅާވެ، އެޤައުމުގައި މުޒާހަރާވެރިންނާ ފުލުހުންގެ މެދުގައި އަނިޔާވެރި ކުރިމަތިލުންތައް ހިނގަމުންދަނީއެވެ.\nޢިރާޤުގެ ސަރުކާރުގެ ކޮރަޕްޝަނުގެ ސަބަބުން ޢިރާޤު ރައްޔިތުންގެ މެދުގައި ސަރުކާރުގެ މަޤުބޫލުކަން އިންތިހާއަށް ހީނަރުވެފައިވާ މިދަނޑިވަޅުގައި ހިނގާ ހަމަނުޖެހުންތަކުގެ ސަބަބުން ސަރުކާރު ބަލިކަށިވެފައިވެއެވެ. ޢިރާޤުގެ ތަނަވަސްކަމާއި ފުދުންތެރިކަމުން ރައްޔިތުންނަށް އެއްވެސް ފައިދާއެއް ނުކުރާ ކަމުގެ ޝަކުވާ ޢިރާޤު ރައްޔިތުން ވަރަށް ބޮޑަށް އުފުލައެވެ.\nޢިރާޤު މުޒާހަރާ ހަމަނުޖެހުންތައް\nDecember 01, 2019 21:15:58\nޢިރާޤު ބޮޑުވަޒީރުގެ އިސްތިއުފާ އެޤައުމުގެ ބަރުލަމާނުން ބަލައިގެންފި\nOctober 18, 2019 16:23:30\nލުބުނާނުގެ މުޒާހަރާތައް ދެވަނަ ދުވަހަކަށް ދެމިގެންދަނީ


ރޯދަ ގެއްލޭ ބަލިމީހުން ޢަމަލުކުރަން ޖެހޭ ގޮތް – Dhen.mv\nރޯދަ ގެއްލޭ ބަލިމީހުން ޢަމަލުކުރަން ޖެހޭ ގޮތް\nރޯދަ މަހު ރޯދަ ގެއްލޭ މީހުން ބެހެނީ2ބަޔަކަށެވެ. އެއީ؛\n1- ގަސްތުގައި ރޯދަ ދޫކޮށްލާ މީހާ.\n2- ބައްޔެއްގެ ނުވަތަ ދަތުރެއްގެ ސަބަބުން ރޯދަ ގެއްލޭ މީހާ.\nގަސްތުގައި ރޯދަ ދޫކޮށްލާ މީހާ.\nގަސްތުގައި ރޯދަ ދޫކޮއްލާ މީހާ އެކުރީ ވަރަށް ބޮޑު ފާފަ އެކެވެ. ބައެއް ޢިލްމުވެރިން ވިދާޅުވާގޮތުގައި އެކަމުގެ ޙަރާމްކަން އެނގިހުރެ އެކަން ކުރާ މީހާ ދީނުންބޭރުވާނެ ކަމަށްވެސް ޢިލްމުވެރިން ބަޔަންކުރައްވާފައިވެއެވެ. އޭނާއަށް ތައުބާ ލައިދީ ތައުބާ ނުވެއްޖެނަމަ ޤަތުލު ކުރެވޭނެ ކަމަށްވެސް ވިދާޅުވެއެވެ.\nއަނެއްބައި ޢިލްމުވެރިން ވިދާޅުވާގޮތުން، ޤަޞްތުގައި ރޯދަ ދޫކޮށްލިމީހާ، ތައުބާވެ، އޭނާ ދޫކޮށްލި ރޯދަތައް ހިފުމާއެކު ކޮންމެ ރޯދަޔަކަށް ފިދްޔަވެސް ދޭންޖެހޭނެއެވެ.\nދެން އޮތީ ބައްޔެއް ނުވަތަ ދަތުރެއްގެ މަތީގައި ވުމުގެ ސަބަބުން ރޯދަ ދޫވި މީހާއެވެ. ބަލީގެ ސަބަބުން ރޯދަ ގެއްލޭ މީހުން ބެހެނީ2ބަޔަކަށެވެ. އެއީ\n1- ދާއިމީ ބައްޔެއްގެ ސަބަބުން ރޯދަ ނުހިފޭ މީހާ. މި މީހާ އަކީ ބަލީގެ ސަބަބުން ރޯދަ ނުހިފޭ އަދި ރޯދަ ގަޟާވެސް ނުކުރެވޭ މީހާއެވެ. މިސާލަކަށް މުސްކުޅި ބަލީގެ ސަބަބުން ރޯދަ ނުހިފޭ މީހާއެވެ. އެމީހާ ގެއްލުނު ރޯދަ ހިފާކަށް ނުޖެހޭނެއެވެ. ފިދުޔަ ދިނީމަ ނިމުނީއެވެ. އޭގެ ދަލީލަކީ\nوَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ- البقرة: 184 (އަދި ދަތި އުނދަގުލާއެކު އެކަމަށް ކުޅަދާނަކަން ލިބޭ މީހުންގެ މައްޗަށް އޮތީ ރޯދަ ދޫކޮށްލުމާއެކު ފިދްޔަ ދިނުމެވެ. އެއީ މިސްކީނަކަށް ކާންދޭ މިންވަރެވެ.)\nމިސްކީނަކަށް ކާން ދިނުމުގެ މިންވަރު:\nކޮއްމެ މިސްކީނަކަށް ޞާ އެއްގެ ދެބައިކުޅައި އެއްބައިގެ މިންވަރެވެ/ އެއީ ކިލޯއިން ނަމަ 1.5 ކިލޯގްރާމް.\nމިސްކީނަކަށް ކާންދޭން އޮންނައިރު، ކާބޯތަކެތި މިސާލަކަށް ހަނޑޫ ގަނެފައި ދިނަސް ރަނގަޅުވާނެއެވެ. ނުވަތަ ކައްކާފައި ކާންދިނަސް ރަނގަޅުވާނެއެވެ. މިސާލަކަށް ހަނޑުލުން ބަލާނަމަ\nއެއް ރޯދަޔަށް 1.5 ކިލޯ ހަނޑޫ\nދެ ރޯދަޔަށް ވާނީ 2*1.5 =3ކިލޯ ހަނޑޫ\n30 ރޯދަޔަށް ވާނީ 30* 1.5 = 45 ކިލޯ ހަނޑޫ\n30 ރޯދަ އަށް ފިދްޔަ ދޭނަމަ 50 ކިލޯގެ ހަނޑޫ ބަސްތާއަކުން5ކިލޯ ނަގާފައި ދިނުމުން ފިދްޔަ ދެވުނީއެވެ. ނުވަތަ އެ5ކިލޯ ނުނަގައި ދިނަސް، އާދެ ހަނޑޫ ބަސްތާއެއް އެއްކޮށް ދިނަސް އެންމެ ރަނގަޅުވާނެއެވެ.\nއެއްމިސްކީނަކަށް 30 ރޯދައިގެ މިންވަރު ދިނުންވެސް ހުއްދައެވެ. އަދި 30 މިސްކީނުންނަށް ކޮންމެ މީހަކަށް 1 ރޯދައިގެ މިންވަރު ދިނުންވެސް ހުއްދައެވެ. އަދި މިނޫންވެސް ޢަދަދަކަށް ދިނުންވެސް ހުއްދައެވެ.\nފިދްޔަ ދޭނީ ކޮން އިރަކު؟\nރަމަޟާންމަހުގެ ތެރޭގައި ކޮންމެ ދުވަހެއް ނިމުމުން އެދުވަހެއްގެ ރޯދައިގެ ފިދްޔަ ދިނަސް ރަނގަޅުވާނެއެވެ. އަދި ރަމަޟާން މަސް ނިމުމުން ނުހިފުނު ހުރިހާ ރޯދަޔަކަށް އެއްކޮށް ދިނަސް ރަނގަޅުވާނެއެވެ.\n2- ވަގުތީ ބަލީގެ ސަބަބުން ރޯދަ ނުހިފޭ މީހުން އަދި ދަތުރު ވެރިން. މިފަދަ މީހުން ކަންތައްކުރަން ޖެހޭނެ ގޮތަކީ ބަލި ރަނގަޅުވީމަ އެ ރޯދަތައް ހިފާނީއެވެ. އޭގެ ދަލީލަކީ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ – البقرة 184 – “ފަހެ، ތިޔަބައިމީހުންގެ ތެރެއިން ބަލިވެއުޅޭ މީހާ ނުވަތަ ދަތުރެއްގެ މަތީގައިވާ މީހާ (ރަމަޟާންމަހުގެ ރޯދަ ދޫކޮށްލައިފިނަމަ) އެހެން ދުވަސްތަކަކުން އެ ޢަދަދު ހަމަކުރުން ހުށްޓެވެ.”\nމިސާލަކަށް އޮޕެރޭޝަނެއް ކުރަން ޖެހިގެން، މާބަނޑުވުމުގެ ސަބަބުން، ވިހެއުމުގެ ސަބަބުން ނުވަތަ ބުއްދޭން ޖެހުމުގެ ސަބަބުން ރޯދަ ދޫކޮށްލާ މީހާ، މި ފަދަ މީހުން ޖެހޭނީ އެ ބަލި ރަނގަޅު ވީމާ ރޯދަ ގަޟާ ކުރާށެވެ. ފިދުޔަ ދޭކަށް ނުޖެހޭނެއެވެ.\nމުހިއްމު ނުކުތާއެއް: ވަގުތީ ބަލި މީހާ ރޯދަ ގަޟާ ކޮށްފައި ދެން ފިދުޔަ ދޭކަށް ނުޖެހޭނެއެވެ. އޭނާ ރޯދަ ޤަޟާކުރީމާ ނިމުނީއެވެ. އަދި ދާއިމީ ބަލީގެ މީހުން ފިދުޔަ ދީފައި އަދި ރޯދަ ގަޟާ ކުރާކަށްވެސް ނުޖެހޭނެއެވެ. ދާއިމީ ބަލިމީހުން ފިދުޔަ ދިނީމާ ނިމުނީއެވެ.\nއެކަމަކު ޢުޒުރެއް ނެތި، ފަރުވާކުޑަ ވުމުގެ ސަބަބުން އަނެއް ރޯދަމަސް އަންނަ އިރުވެސް ރޯދަ ނުހިފާ ފަސް ކުރާ މީހުން، ރޯދަ ހިފައި ނިންމާފައި ފިދްޔަ ދިނުން މުސްތަޙައްބު ކަމުގައި ޢިލްމުވެރިން ވިދާޅުވެއެވެ.\nތަރާވީޙް ނަމާދުކޮށްފައި ފަހުން ދަމު ނަމާދު ކުރެވިދާނެތޯ؟ވިތުރި ކުރާނީ ކޮންއިރަކުތޯ؟\nއުފަންދުވަސް ފާހަގަ ކުރުމުގެ ޙުކުމް ، މި ޙަދީޘާ މެދު ވިސްނާލައްވާ!\nގޮނޑު ދޮށުން ވެލި ނެގުމަކީ ދީނީ ގޮތުން ކޮން ކަހަލަ ކަމެއް؟\nޒިނޭ އިން ބަނޑު ބޮޑުވެ ހުރެ ކައިވެނި ކުރުމުގެ ޙުކުމަކީ ކޮބާ؟


ބަދު ނަސީބުގެ ހިޔަނި އެޅުމުން (9) – Esfiya\nބަދު ނަސީބުގެ ހިޔަނި އެޅުމުން (9)\nއޭނައާ ވަރަށް ގާތުގައި މީހަކު ހުރިކަން ޔީޝާއަށް ޔަގީންވި ނަމަވެސް ދެލޯ ނުހުޅުވަ އޮތީ އެއީ އަފާ ނޫނީ ނިހާ ކުރާ ސަމާސާއެއް ކަމަށް ހީކޮށެވެ. ނަމަވެސް ދެވަނަ ސިކުންތު ތެޅިގަނެވުނީ އޭނާގެ ކަންފަތާ ދިމާލުން މޫނަށް ހޫނު ނޭވާއެއް އިހްސާސް ވުމުންނެވެ. އެ ހޫނު ނޭވާއިންނާ އެ އިނގިލި ތަކުގެ ފިރުމުންތަކުން އުނދަގޫވެގެން ޔީޝާއަށް ދެލޯ ހުޅުވާލެވުނެވެ. އެހެނަސް ދެލޯ ހުޅުވާލި ވަގުތު ކުރިމަތިން ފެނުނު މަންޒަރުން އޭނާގެ މޭގަނޑު އަނގަޔަށް ނައީ ކިރިޔާއެވެ. ބިރުގަތް ވަރުން ހަޅޭލަވައި ގަންނަން އަނގަ ހުޅުވާލި ނަމަވެސް އެއްވެސް އަޑެއް އަރުތެރެއަކުން ބޭރެއް ނުވިއެވެ.\nހަތަރު މޮށްގަނޑު ޖަހައިގެން އޭނާގެ ގައިމަތީ ބަރަހަނާކޮށް އެއޮތް ކަޅު އެއްޗަކީ އިންސާނެއް ނޫންކަން ޔަގީން ކުރެވުނު ވަގުތު ޔީޝާގެ ގައިން ހީބިހި ނަގައި ގަތެވެ. ބޯއަރި ކޮށްކޮށްފައި ޔީޝާއާ ދިމާއަށް ބަލަމުން ދިޔަ އެތީގެ މޫނުމަތިން ލޭއަރާފައިވާ ދެލޯ ނޫން އެހެން އެއްވެސް އެއްޗެއް ވަކި ނުވެއެވެ. އެ ބިރުވެރި މަހްލޫގާ ހަތަރު ކަޅި ހަމަވުމާއެކު ޔީޝާގެ ގައިން ވާގި ދޫވި ފަދައެވެ. ކޮޅަކުން ކޮޅަކަށް ގުޑާވެސް ނުލެވިފައި ވާއިރު ހީވަނީ ނުފެންނަ ބާރަކުން ދެއަތާ ދެފާ ބަނދެވިފައި ވާހެނެވެ.\nއެ މަހްލޫގު އިރު ކޮޅަކު ބަލަން ހުރެފައި ޔީޝާގެ މޭމަތީ އަތް ތިލަ ބާއްވާލިއެވެ. އަދި އަނެއް އަތުން ޔީޝާގެ ކަނދުރާއިން ފެށިގެން ތިރިއަށް ފިރުމާލިއެވެ. އޭތީގެ ހޫނު ނޭވާ ޔީޝާގެ ކަނދުރާއަށް އެޅެމުން ދިޔައިރު ޔީޝާ އޮތީ ބިރުން ވިރި ވިރިއެވެ. ނަމަވެސް ސަލާމަތް ވާން ދުއްވާގަންނަން ނޫނީ މީހަކަށް ގޮވާލަންވެސް ޔީޝާއަށް ނުކުޅެދުނެވެ.\nޔީޝާގެ ގައިމަތީ އޮތް އެތި ފުންނޭވާއެއް ލާފައި ޔީޝާގެ މޫނާ ކައިރިވެލިއެވެ. އަދި ދެވަނަ ސިކުންތު އޭތީގެ ދެ ކަންހުޅިއާ ހަމައަށް ދެމިފައިވާ އަނގަ ހުޅުވާލިއެވެ. އޭތީގެ އަނގަ ތަންމިނަށް ހުޅުވުމުން ޔީޝާ ބިރުންގޮސް އަޑުން އަޑު ނަގާ ހަޅޭ ލަވައިގަނެވުނެވެ.\nމޫދަށް އެރި އޮތް ދާނިޝް އަޑިއަށް ފީނާލާފައި ލޮނުގަނޑުން މައްޗަށް ބޯހިއްލާލާފައި އެއްގަމާ ވީފަރާތަށް ބަލާލިއިރު ޔީޝާ އޮތް ތަނާ ދިމާލުގައި ހުރި ގަހެއްގެ ގޮފިގަނޑެއްގައި އެކޮޅު ކޮޅުން އެލިއޮތް ކަޅު އެއްޗެއް ދާނިޝްގެ ލޮލުގައި އަޅައިގަތެވެ. ކުއްލިއަކަށް ފެނުމުން ދާނިޝްއަށް ސިހިފައި ލޮނުބޮވި ކޮށިއެރިއެވެ. ކެއްސުންގަނޑު މައިތިރި ކުރަމުން ދެލޯ އުނގުޅާލާފައި ދެވަނަ ފަހަރަށް އެދިމާ ބަލާލިއިރު އެފަދަ އާދަޔާހިލާފު ކަމެއް ނުފެނުނެވެ. އެއީ ހީވި ހީވުމަކަށް ހަދާލާފައި ދާނީޝް އަނެއްކާވެސް ފަތައި ގަންނަން އުޅެނިކޮށް ޔީޝާގެ ހަޅޭކުގެ އަޑު ކަންފަތުގައި ގުގުމާލިއެވެ. އޭރު ޔީޝާ ތެދުވެ ފަރާތް ފަރާތް ބަލާ މަންޒަރު ފެނެއެވެ. ޔީޝާއަށް ކަމެއް ވެއްޖެކަން އެނގުމުން ދާނިޝް އަވަހަށް އެއްގަމާ ދިމާއަށް ފަތައި ގަތެވެ. ދެން ތިބި މީހުންވެސް ކުޅިވަރު ހުއްޓާލާފައި އެއްގަމަށް އަރަން ފެށިއެވެ.\nގަދަކަމުން ދެލޯ ހުޅުވާލާފައި ޔީޝާ ދެފަރާތަށް އެނބުރި ބަލާލިއިރު ގައިމަތީގައި ކީއްކުރަން އެ ހިސާބުގައިވެސް އެފަދަ އެއްޗެއްގެ ހިލަމެއް ނެތެވެ. ދެންމެގައި އެފެނުނީ ހުވަފެނެއްކަން ޔަގީން ކުރެވުމުންވެސް ހިތަށް ވެރިވެފައިވާ ނުތަނަވަސް ކަމަކަށް ބަދަލެއްނައެވެ. އެތަނުގައި އެކަނި ހުންނަން ނުކެރިގެން ޔީޝާ ތެދުވެ އެއްގަމަށް އަރައިގެން އަންނަ ދާނިޝްއާ ދިމާއަށް ދުއްވައި ގަތެވެ.\n”ޔީޝް.. ކިހިނެއްތަ ވީ؟ ކީއްވެ ހަޅޭލަވަނީ؟” ދާނީޝް އެހެން އެހީރު އަޑުގައި ހާސްކަމެއް ހުއްޓެވެ.\n“ހުވަ.. ހުވަފެނެއް ފެނުނީ.. ބިރުވެރި ހުވަފެނެއް” ފުން ނޭވާއެއް ލަމުން ހަމަ ޖެހިލާފައި ޔީޝާ ބުނެލިއެވެ. ހުވަފެނެކޭ ބުނުމުން ދާނިޝްގެ ނިތް ކުރިމައްޗަށް ގިނަވެފައި ހުރި ރޫތަށް މަދުވެ ހަމަޖެހުނެވެ.\n“ހުވަފެނެއް ފެނިގެން ތިވަރު ތިވީ.. ދެން އެކަމާ ނުވިސްނާ.. ހުވަފެނަކީ އަސްލެއް ނޫނެއްނު” ޔީޝާގެ ކޮނޑުގައި ޖަހަލާމުން ދާނިޝް ބުނެލިއެވެ. ޔީޝާ ބޯ ޖަހާލާފައި ގަދަަކަމުން ހީލާފައި އަނެއްކާވެސް ފަސްއެނބުރި ކުރިން އޭނާ އޮތް ދިމާއަށް ބަލާލިއެވެ. އަމިއްލަ ނަފްސަށްވެސް އެއީ ހުވަފެނެއް ކަން ވިސްނަދޭން މަސައްކަތް ކުރިނަމަވެސް އޭނާގެ ސިކުނޑީގެ އެއް ހިސާބަކުން އެއީ އަސްލެއްކަމަށް ބުނަމުން ދިޔައެވެ.\nދަތުރުގެ ހުރިހާ ބައިވެރިން މަޖާ ކުރަމުން ދިޔައިރު ވަގުތު ދިޔަ ގޮތްވަސް ނޭނގުނެވެ. އިރު އުދަރެހުން ތިރިވެ ވިލާތަކު ތެރެއަށް ގެނބިގެން ދިޔަ މަންޒަރު ބަލަން ތިބެފައި އެންމެން ދަބަސްތަށް ބަހައްޓާފައި ހުރި ގެގަނޑާ ދިމާއަށް މިސްރާބު ޖެހިއެވެ. ގެގަނޑާ ހަމައަށް އެންމެނަށް އާދެވުނުއިރު ދުނިޔެމަތިވެސް އަނދިރިވާން ފަށައިފިއެވެ.\n“އޭ އެހެރަ ގަސްތަކު ތެރޭގަ ހުރި ދޯ ފެންވަޅެއް.. ހިނގާބަލަ މި ތެތް ހެދުންތަށް ބަދަލު ކޮއްލަން” އެތަނުން އެއް އަންހެން ކުއްޖަކު ހިޔާލު ދިނެވެ.\n“އާނ މަވެސް ތިހެން ކިޔަންށޭ މިއުުޅުނީ” ނިހާ އެކުއްޖާއާ ބައިވެރިވުމުގެ ގޮތުން ބުނެލިއެވެ.\n“ޔީޝްވެސް ހިނގާ އަހަރެމެންނާ އެކީ” ފުރަތަމަ ވަޅުކައިރިއަށް ދިޔަ ގުރޫޕު ގަނޑު އައުމުން އަފާ ބުނެލިއެވެ.\nއަފާއާއި ނިހާއާއެކު ޔީޝާ ވަޅުކައިރިއަށް ދިޔައިރު އަނދިރިވާން ކައިރިވަނީއެވެ. ފޯނުގެ ޓޯޗް ދިއްލާފައި ވަޅުގެ އެއްބައި ފޮރުވޭ ގޮތަށް ޖަހާފައި އޮތް މަތިގަނޑު މަތީ ބޭއްވިއެވެ.\nނިހާއާއި އަފާ ތެތް ހެދުންތައް ބާލަން ފެށުމުން ޔީޝާއަށް ވަށައިގެން ބަލާލެވުނެވެ. ވަށައިގެން ފަންޖައްސާ ބައްދާފައި ހުރި ނަމަވެސް ޔީޝާއަށް ވަށައިގެން ބެލެނީ މީހަކު ބަލަން ހުރެ ފާނެތީއެވެ.\n“އޭ ތިމީހުނަށް އެބަ ދުވާތަ ކުނި ވަހެއް؟” ނިހާ ނޭފަތުގައި އަތް އަޅާލަަމުން ބުނެލިއެވެ.\n“އާން ދޯ.. އެއްޗެއް ކުނި ވަނީ ކަންނޭނގެ” އަފާވެސް ބޯ ޖަހާލަމުން ބުނެލިއެވެ. އޭރު އެހިސާބުގައި ނޭފަތަށް އުނދަގޫ ވާކަހަލަ ކުނި ވަހެއް ފެތުރިފައި ވެއެވެ.\n“ޔީޝް އަވަސް ކުރޭ.. އަދި ދެން ތިބި މީހުންވެސް ފެންވަރަން ބޭނުންވާނެ” އަފާ ޔީޝާއާ ދިމާއަށް ބުނެލުމުން ޔީޝާ ބޯ ޖަހާލާފައި ތެތް ހެދުން ބާލާ ގަޔަށް ފެންދާންޏެއް އަޅާލިއެވެ. ފިނި ފިނި ފެންތައް ގަޔަށް އެޅުމާއެކު ޔީޝާ ހީކަރުވާ ގަތެވެ. ދެތިން ފެންދާނި ގަޔަށް އަޅާލުމަށް ފަހު އަވަހަށް ގައިގައި ތުވާލި އޮޅާލާ ގައި ހިއްކަން ފެށިއެވެ.\nކަނދުރާއިން ތިރިއަށް މިސްރާބުޖެހި ފެންތިކިތަށް ތުވާލިން ފުހެލި ވަގުތު ކަނދުރާ ކައިރިން ހޫނު ނޭވާއެއް އިހްސާސް ކުރެވުމުން ޔީޝާ ސިއްސައިގެން ދިޔައެވެ. ފަހަތް ބަލާލިއިރު އެތަނަކު އެކަކުވެސް ނެތެވެ. މިއަދު މެންދުރު ވަގުތު ފެނުނު ހުވަންފެން މަތިން ހަނދާން ވުމުން ޔީޝާ ބިރުގަންނަ ގޮތް ވިއެވެ.\n“އޭ ތިމީހުން އަވަސް ކޮށްބަލަ.. މިތާކު ނުވާނެ މިހާ ގިނައިރު ތިބޭކަށްވެސް” ނިހާއާއި އަފާ އަދިވެސް ނުނިމޭތީ ޔީޝާ ބުނެލިއެވެ. އޭރު ދޮވާވަހުން ކެތްވަނީކީވެސް ނުޫނެވެ.\nތެތް ހެނދުންތަށް ކޮތަޅަކަށް ލުމަށް ފަހު ތުވާލިން ތެތް އިސްތަށިގަނޑު ހިއްކަމުން ޔީޝާ ގޮސް ގޭގެ ޕައުންޑޭސަން ގާގަނޑު މަތީ އިށީނެވެ.\nއޭރު އެހިސާބުގައި ވަނީ ބޮޑު އަލިފާން ގަނޑެއް ރޯކޮއްފައެވެ. އަލިފާނުގެ ހޫނު ފޯރާ ހިސާބުގައި ހުރުމުން ޔީޝާގެ ގައިން ހީފިލާ ތުރުތުރު އެޅުންވެސް މަޑުވެއްޖެއެވެ. އަފާއާ ވާހަކަ ދައްކަމުން އިސްތަށިގަނޑު ހިއްކަމުން ދިޔަ ޔީޝާއާ ނަޒަރު ވަކިކޮށް ނުލެވިފައި ހުރި ދާނީޝްއެއް އެމީހުނަކަށް ފާހަގައެއް ނުކުރެވުނެވެ. ޔީޝާގެ ހަރަކާތްތަކަށް ބަލަން ހުރި ދާނީޝްގެ ހިތުގެ ވިންދުގެ ތަރުތީބު އޮޅި އަވަސްވެއްޖެއެވެ. އިރު އިރުކޮޅާ ހިންދިރުވާވެސް ލެވެއެވެ. ޔީޝާގެ ފަރި ހަރަކާތް ބަލަން އިން ދާނިޝް ސިހުނީ ފަހަތުން އާދިލް ބުރަކަށީގައި އަޅާ ކޮއްޕާލުމުންނެވެ.\n“ބަލަ މިހާރު ކަލެއާ ހަވާލު ކުރި މަސައްކަތް ނިމިއްޖެތަ” އާދިލް ދާނީޝްގެ ކައިރީ އިށީންނަމުން ބުނެލިއެވެ.\n“ކޮން މަސައްކަތެއްތަ..؟ ” އާދިލް އެދައްކާ ވާހަކައެއް ނޭނގޭ ކަމަށް ހެދެމުން ދާނިޝް ބުނެލިއެވެ.\n“ދެން ނޭނގޭ ކަމަކަށް ހަދާނެ ކަމެއް ނެތް.. މަ ހިޔެއް ނުކުރަން ތިއީ ތިހާ ފިނޑި މީހެއް ކަމަކަށް.. އެވަރު ކަމެއްވެސް ނުވިދޯ” އާދިލް މަލާމަތުގެ ރާގަކަށް ބުނެލިއެވެ.\n“ނޫނޭ.. މަ އެގަނޑީގަ އެވާހަކަ ދައްކަން އުޅުނީމޭ.. އެކަމު ނުބުނެވިގެން އުޅެނިކޮށް މި ނަހުވާނު” ދާނީޝް ކަންވީގޮތް ކިޔާ ދިނެވެ.\n“އޭ އަހަރެން ކީއްކުރީ” އެމީހުންގެ ވާހަކާގައި އޭނާގެ ނަން އިވުމުން ނަހުވާން އައިސް ބުނެލިއެވެ.\n“ކަލެއާ ހުރެ ނެތޭނުން ނުވާ ކަމެއް.. ” އާދިލް ހިނިގަނޑެއް ޖަހާލަމުން ބުނެލިއެވެ.\n“ބުނެބަލަ.. އަހަރެން ކީއްތަ ކުރީ” ނަހުވާން ބުނެލިއެވެ.\n“އަޅާ ނުލާ.. އޭނަ ކައިރީ ކިޔާނެ ކަމެއް ނެތް” ދާނިޝް ބުނެލިއެވެ.\n“މަށަށްވެސް އަންގާލައިގެން އުޅެބަލަ.. ބުނެބަލަ ” ނަހުވާން އާދޭސް ކުރަން ފެށިއެވެ. ނަހުވާން އާދޭސް ކުރަން ފެށުމުން އާދިލް ވީގޮތް ކިޔައި ދިނެވެ.\n“ކިހިނެއް އެނގޭނީ އެވަގުތު ދޮންބެ ދައްކަން އުޅުނީ އެކަލަހަ ވާހަކައެއް ކަމެއް.. އެހެންވީމަ ދޮންބެ ލައިކްވެގެން މިއުޅޭ ކުއްޖަކީ ޔީޝް ދައްތަ ދޯ.. އަހަންނަނަށް ކުރިންވެސް ޝައްކުވިއޭ” ނަހުވާން ބުނެލިއެވެ.\n“ނަހޫއަށްވެސް އެކަން ފާހަގަ ކުރެވުނު ދޯ. ރަނގަޅަށް ވިއްޔާ މިހާރު ޔީޝްއަށްވެސް މިކަން އެނގޭނެ ކަންނޭނގެ” އާދިލް ބުނެލިއެވެ.\n“ކަލޭމެން ތަންފުކެއް މަޑުން ތިކިޔާ އެއްޗެއް ކިޔާބަލަ.. ނަހޫ ނުވާނެ އިނގޭ މީހަކު ކައިރީ މިވާހަކަ ކިޔައިގެން..” ދާނިޝް ބުނެލިއެވެ.\n“ދޮންބެ ޔީޝް ދައްތަ ކައިރީ ބުނަން ނުކެރެންޏާ އަހަރެން ބުނެދީފާނަމޭ.. ޔީޝް ދައްތަ ނުލާހިކު ރައްޓެހިވާނެ ނަހޫއާ” ނަހުވާން ބުނެލިއެވެ.\n“ކޮސް ނުގޮވަ މަޑުން ހުރޭ.. އަހަރެން ނޫޅެމޭ ބުނަން ނުކެރިގެނެއް.. އަދި ރަނގަޅު ވަގުތެއް ނުލިބިގެނޭ މިއުޅޭނީ” ދާނީޝް ބުނެލިއެވެ.\n“ހޫން ތި ރަނގަޅު ވަގުތެއް ދޮންބެއަށް ލިބޭނެބާ ދޯ” ނަހުވާން އެހެން ބުނެފައި ހެމުން ހެމުން ދުރަށް ދިޔައެވެ.\n“މިޖެހުނީ އަނެއް ހަކަންތަ.. އެ ނަހުވާން ދެން އަހަންނާ ދިމާ ކުރުން ނޫން ކަމެއް ނޯންނާނެ.. މިއީ އާދިލްގެ ބޮޑު އަނގަޔާ ހުރެ ވާކަންކަމޭ” އާދިލްއަށް ނުރުހުމެގެ ނަޒަރަކުން ބަލާލަމުން ދާނިޝް ޝަކުވާ ކޮއްލިއެވެ. އަދި އެތަނުން ތެދުވެގެން ގޮސް ގެގަނޑުގެ ހިޔަލަށް ދާން ހިނގާގަތެވެ. ނަމަވެސް ކުޑަ ތަންކޮޅަކަށް ދެވުނު ތަނާ މަތިން އެއްޗެއް ވެއްޓުނު އަޑަށް ސިހިފައި ބަލާލެވުނެވެ. އޭރު ދާނިޝްގެ ފައިކައިރީގައި އޮތީ ކާއްޓެކެވެ. ކާށީގައި ފައިން ޖަހާ އެއްފަރާތް ކޮއްލަމުން މަތިބަލާލިއިރު ދާނިޝްގެ އަތް ފައި ވަނީ ފިނިވެފައެވެ. އެދިމާލުގައި ރުކެއްވެސް ނެތްއިރު އެ ކާށި އައީ ކޮންދިމާލަކުން ބާވައޭ ހިތަށް އެރިއެވެ. ދާނިޝްގެ ހިތަށް އެންމެ އުނދަގޫވީ އެހާ ބާރު މިނުގައި އައި ކާށި އޭނާއާ ނުހަނު ކައިރިއަށް ވެއްޓުމުންނެވެ. ދާނީޝް ކުޑަ ތަންކޮޅެއް ކުރިއަށް ޖެހިލި ނަމަވެސް އެކާށި އައިސް ޖެހޭނީ އޭނާގެ ބޮލުގައި ކަން އެނގުމުންނެވެ.\n“ދާނިޝް.. ހިނގާބަލަ އަދި ދަރުކޮޅެއް ބަލާ ދާން.. އަލިފާންގަނޑު ނިވިދާނެ” ދާނީޝްގެ ބޮޑުބެ ގޮވުމުން ދާނީޝް ހިނގާގަތީ ދެންމެ އެދިމާވި ކަންތަކާ އަޅާ ނުލާށޭ އަމިއްލަ ނަފްސަށް ބުނަމުންނެވެ.\nދާނިޝްއެކޭ އެއްފަދައިން ޔީޝާގެ ހަރަކާތުން ނަޒަރު ވަކި ކޮށްނުލެވިފައި އަޒާންވެސް ހުއްޓެވެ. ދުރުގައި ހުރެގެން ޔީޝާއާ ދިމާއަށް ބަލަމުން ދިޔައިރު އޭނާގެ ސިކުނޑީގައި ތައުރީފުގެ ބަސްތައް އުދުހެމުން ދިޔައެވެ. ޔީޝާގެ ބޮލުން ފެށިގެން ފަޔާ ހަމައަށް ނަޒަރު ހިންގާލިއިރު އަޒާންގެ ހިތް ވަނީ އަވަސްވެފައެވެ. ޔީޝާގެ ފުރިހަމަ ހަށިގަނޑުގެ ވަނާތަށް ފާޅުވާހެން ލަިއގެން ހުރި ޓީސާޓާ ބާރު ޓައިޓުން އަދި އިތުރަށް ރީތިކަމަށް ދައްކައެވެ. ޔީޝާގެ މި ރީތިކަން އަޒާންގެ ހިތުގައި ރޯވެފައިވާ ވަހުޝީކަމުގެ ހުޅުގަނޑަށް ދަރު އަޅަމުން ދިޔައެވެ. އެފަދަ ހިޔާލުތައް ސިކުނޑި ތޮރުފަމުން ދިޔައިރު އަޒާންގެ ހަށިގަނޑުގެ ލޭވެސް ހޫނުވެ ކެކެން ފަށައިފިއެވެ.\nސިކުނޑި ހަމައަކަށް އަޅާލަން އަޒާން ބޭނުންވީ އެތަނުން ދުރަށް ޖެހިލާށެވެ. އޭނާ ގެންގުޅޭ ދަބަސް ހިފައިގެން އަޒާން ހިނގާގަތީ ފެންވަޅާ ދިމާއަށެވެ.\nވަޅުކައިރިއަށް އައިސްފައި އަޒާން ލައިގެން ހުރި ގަމީހާއި ސޯޓު ބޭލިއެވެ. ދާނިން ފެންފޮދެއް ގަޔަށް އަޅާލުމުންވެސް ހުޅުހިފާފައިވާ އޭނާގެ ހިއްސުތަށް މައިތިރިއެއް ނުވިއެވެ. ޔީޝާ ފެނުމުން އޭނާގެ ހަށިގަނޑުގެ ހުރިހާ ގުނަވަނެއްވެސް އެދުންވެރިކަމުން ފުރުނީ އެހެނެއް ބަލާފައެއް ނޫނެވެ.\nދެވަނަ ފެންދާނި އަޅާ ލާފައި އަޒާން ދެލޯ މަރާލިއެވެ. އަދި މަޑުމަޑުން އޭނާގެ އަތްތިލަ އޭނާގެ މޭމަތީގައި ޖައްސާލާފައި މަތިން ތިރިއަށް އެއަތް ހަރަކާތް ކުރުވަން ފެށިއެވެ. އޭނާގެ އަމިއްލަ އަތަކީ ޔީޝާގެ އަތްތިލަ ކަމަށް ހީކޮއްލާފައި އޭނާގެ ހަށިގަނޑުގެ ނާޒުކު ހުރިހާ ހިސާބެއްގައި ފިރުމަންފެށިއެވެ. އަޒާންގެ ނޭވާ އަވަސްވާން ފެށިއެވެ. ވިންދުވެސް އަވަސްވެފައި އޭނާގެ ހަށިގަނޑުން ދުންއަރަން ފެށިއެވެ. ޔީޝާގެ ރީތި ސޫރަ ސިފަކޮއްލަމުން އަޒާން ހިނިތުންވިއެވެ. އަދި މަޑު އާހެއް ލައްވާލާފައި ޔީޝާގެ ނަން އެދުލުން ބޭރުކޮއްލިއެވެ. ޔީޝާގެ ނަން އެދުލުން ބޭރުވި ވަގުތު އިވުނު ބާރު އަޑާއެކު އަޒާން ސިހުނެވެ. ބިމަށް އެރި ކުއްލި ތުރު ތުރުން ހީވީ ބޮޑު ގަހެއް ކަނޑާ ވައްޓާލިހެނެވެ. އަޒާން ސިހިފައި ލޯހުލޫވާފައި ވަށައިގެން ބަލާލިއެވެ. އޭރު އެހިސާބު ވަރަށް އަނދިރި ވެއްޖެއެވެ. ތަނެއް ދޮރެއް ވަކިވަނީވެސް ކިރިޔަ ކިރިޔާއެވެ. އަޒާން އަވަހަށް ގައި ހިއްކާލާފައި ޓީސާޓަކާ ސޯޓެއް ގަޔަށް ލިއެވެ. ތެތް ހެދުމާއެއްޗެހި ހިފައިގެން އަޒާން އެތަނުން ދާން ހިނގައި ގަތެވެ.\nWoow..❤ mi part ves hama varah varah varah varah salhi..👍 Mash Allah 🥰👍👍\nWhen next part upload kuranee? Waiting for the next part..\nHey🌹🌹.could u please comment on my poems. It meansalot to me🌹🌹.the stry is very interesting.waiting eagerly for next part 🌹🌹stay safe\nލޯބި July 14, 2020


Midhiya aharu MIFCO ge aamudhanee ah 4% ge ithuru\nމިދިޔަ އަހަރު މިފްކޯގެ އާމްދަނީ ހަތަރު ޕަސެންޓުގެ އިތުރުވި\nމިފްކޯގެ މިހާރުގެ މެނޭޖިން ޑިރެކްޓަރު އިސްމާއިލް ފައުޒީ ޕްރޮމޯޝަނެއް ފައްޓަވައި ދެއްވަނީ -- ފޮޓޯ: އަވަސް\nމިދިޔަ އަހަރު ސަރުކާރުގެ މަސް ކުންފުނި، މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) ގެ އާމްދަނީ ހަތަރު ޕަސެންޓް އިތުރު ވެއްޖެ އެވެ.\nއެސްޓީއޯ އިން އާއްމުކުރި މިދިޔަ އަހަރުގެ އަހަރީ ރިޕޯޓުގައިވާ ގޮތުން މިދިޔަ އަހަރު އެސްޓީއޯގެ ސަބްސިޑަރީއެއް ކަމަށްވާ މިފްކޯ އިން 48,500 ޓަނުގެ މަސް ގަނެގެން އާމްދަނީގެ ގޮތުގައި 1,359 ބިލިއަން ރުފިޔާ ލިބިފައިވެ އެވެ. ނަމަވެސް ކުރީ އަހަރު ލިބިފައިވަނީ 1,342 ބިލިއަން ރުފިޔާ އެވެ.\nމިފްކޯގެ އާމްދަނީ އިތުރުވީ ނަމަވެސް، ދުނިޔޭގެ ބާޒާރުގައި މަހުގެ އަގު ދަށްވުމުގެ ސަބަބުން ދަނީ ގެއްލުން ވަމުންނެވެ. މީގެ މައިގަނޑު ސަބަބަކީ ރާއްޖޭގައި މަސް ގަންނަން ކަނޑައަޅާފައިވާ ފިކްސްޑް ރޭޓުގެ ސަބަބުން ދުނިޔޭގެ ބާޒާރަށް އަންނަ ބަދަލާއެކު، އެ ކުންފުންޏަށް އަގަށް ބަދަލު ގެނައުމުގެ ބާރު ނެތުމެވެ.\nމިފްކޯ އިން މިދިޔަ އަހަރު ރާއްޖޭން 39,606 ޓަނުގެ ފިނި ކުރި ކަޅުބިލަ މަސް ވަނީ އެކްސްޕޯޓް ކޮށްފަ އެވެ. މިއީ ކުރީ އަހަރާ އަޅާ ބަލާއިރު 9,494 ޓަނުގެ އިތުރު ވުމެކެވެ. އެ ކުންފުނިން މިދިޔަ އަހަރު 169,869 ޓަނުގެ ދަޅު މަސް އެކްސްޕޯޓް ކޮށްފައިވެ އެވެ.\nއެސްޓީއޯ އިން ބުނެފައިވާ ގޮތުގައި އެ ކުންފުނީގެ އަމާޒަކީ މަސްވެރިކަމަށް އާ ބާވަތްތައް ތައާރަފުކޮށް އެ އުފެއްދުން ރާއްޖޭގައި ފޯރުކޮށް ދީ އަދި މަހުގެ އެކްސްޕޯޓް އިތުރު ކުރުމެވެ. މި މަގުސަދުގައި އެ ކުންފުނިން މިދިޔަ އަހަރު ތުތިބޯވަ ދިލަމަސް ބާޒާރަށް ނެރެފައިވެ އެވެ. މީގެ އިތުރުން ފިޝް ނަގެޓްސް އާއި ރީފްފިޝް ބާގަ އަދި ހިކި މިރުސް މަސް ދަޅާއި އަސޭމިރުސް މަސްދަޅު ވެސް ނެރެފައިވެ އެވެ.\nމިފްކޯއިން އެސްޓީއޯއަށް 450 މިލިއަން ރުފިޔާގެ ގެއްލުން\nއާމްދަނީ އިތުރުވި ނަމަވެސް ކުންފުނިތަކުގެ ފައިދާ ދަށަށް


ރުޅި އިސްނުކުރާށެވެ !5– DhiSalafiyyah\nރުޅި އިސްނުކުރާށެވެ ! 5\n21/08/2015 އަޚްލާޤް, ދީންއަލް އުޚްތު އުންމު ޢަބްދިﷲ\nރުޅި އިސްކުރުމަކީ ނުރަނގަޅު ސިފައެކެވެ. އަދި އޭގެ ސަބަބުން ގެއްލުންތަކެއް ލިބެއެވެ. ކުރުގޮތަކަށް ދަންނަވާނަމަ އޭނާގެ އަމިއްލަ ނަފްސަށާއި އެހެން މީހުންނަށްވެސް އޭގެ ސަބަބުން ގެއްލުންވެއެވެ. ރުޅިއައިސްފައިވާ މީހާ ޒުވާބުކޮށް އަނެކާއާ ދިމާއަށް ހަޑި ހުތުރު ބަސްތައް ރައްދުކޮށް ހަދާފާނެއެވެ. އަދި އޭނާގެ އަތުންފައިން އަނެކާއަށް ގެއްލުން ދީފާނެއެވެ. އަދި އެކަން މައިތިރިނުވެ އަނެކާ ޤަތުލުކުރާ ހިސާބަށްވެސް ގޮސްދާނެއެވެ.\nމިހާ ހިސާބުން ޢިބްރަތްތެރި ވާހަކައެއް ހިއްސާކޮށްލާނަމެވެ.\nޢަލްޤަމާ ބުން ވާއިލު އެކަލޭގެފާނުގެ ބައްޕާފުޅުގެ އަރިހުން ރިވާކުރައްވާފައިވެއެވެ.\nقَالَ: إِنِّي لَقَاعِدٌ مَعَ النَّبِيِّ صَلَّى اللهُ عَلَيْهِ وَسَلَّمَ إِذْ جَاءَ رَجُلٌ يَقُودُ آخَرَ بِنِسْعَةٍ.\nفَقَالَ: يَا رَسُولَ اللهِ، هَذَا قَتَلَ أَخِي\nفَقَالَ رَسُولُ اللهِ صَلَّى اللهُ عَلَيْهِ وَسَلَّمَ: ((أَقَتَلْتَهُ؟))\nفَقَالَ: إِنَّهُ لَوْ لَمْ يَعْتَرِفْ أَقَمْتُ عَلَيْهِ الْبَيِّنَةَ\nقَالَ: نَعَمْ قَتَلْتَهُ،\nقَالَ: ((كَيْفَ قَتَلْتَهُ؟))\nقَالَ: كُنْتُ أَنَا وَهُوَ نَخْتَبِطُ مِنْ شَجَرَةٍ، فَسَبَّنِي، فَأَغْضَبَنِي، فَضَرَبْتُهُ بِالْفَأْسِ عَلَى قَرْنِهِ، فَقَتَلْتُهُ… [رواه مسلم ٤٧٢٧]\nމާނައީ: އެކަލޭގެފާނުގެ ބައްޕާފުޅު ވިދާޅުވިއެވެ. “ތިމަންކަލޭގެފާނު ނަބިއްޔާ ﷺ ގެ އަރިހުގައި ވަނިކޮށް، މީހަކު އެހެން މީހެއްގެ ކަރުގައި ވާފަށެއް އައްސައިގެން ދަމާފައި ގެނައެވެ.”\nއެމީހާ ދެންނެވިއެވެ. “އޭ ﷲ ގެ ރަސޫލާއެވެ. މިމީހާ އަޅުގަނޑުގެ އަޚާ ޤަތުލުކޮށްފިއެވެ.”\nފަހެ ރަސޫލުﷲ ﷺ ޙަދީޘްކުރެއްވިއެވެ. “ތިބާ އޭނާ ޤަތުލުކުރިން ހެއްޔެވެ؟”\nއެމީހާ ބުންޏެވެ. “އޭނާ އެކަމަށް އިޢުތިރާފުނުވެއްޖެނަމަ އެކަމުގެ ހެކި ތިމަން ދައްކާނަމެވެ.”\nއެމީހާ ދެންނެވިއެވެ. “އާއެކެވެ. ތިމަން އޭނާ ޤަތުލުކުރީމެވެ.”\nއެކަލޭގެފާނު ޙަދީޘްކުރެއްވިއެވެ. “ތިބާ އޭނާ ޤަތުލުކުރީ ކިހިނެއް ހެއްޔެވެ؟”\nއެމީހާ ދެންނެވިއެވެ. “ތިމަންނައާ އޭނާ ގަހެއްގައި ތަޅަމުން ގެންދިއައީމެވެ. (އެއީ ޖަނަވާރު ކެއުމަށްޓަކައި ގަހުން ފަތް ބޭލުވުމަށެވެ.) ފަހެ އޭނާ ތިމަންނާއަށް އެއްޗެހި ކިޔުމުން، އެކަމާ ތިމަން ރުޅިއައެވެ. ދެން އޭނާގެ ބޮލުގެ އެއްފަރާތުގައި ކޯރާޑިން ޖަހައި އޭނާ ޤަތުލުކުރީއެވެ…”\nރުޅީގެ ސަބަބުން މީހަކު މަރު ނުވިޔަސް ހަށިގަނޑަށް ގެއްލުމެއް ލިބި ނުވަތަ އަތެއް، ފައެއް ބިނދި ދާނެއެވެ. ނުވަތަ ގޭގާ ހުންނަ ތަކެއްޗަށްވެސް ގެއްލުން ދެވިދާނެއެވެ. އަދި މިއަށްވުރެ ބޮޑެތި ކަންތައްތައްވެސް ވެދާނެއެވެ. އެގޮތުން އިޖުތިމާޢީ މައްސަލަތައްޖެހި ޢާއިލީ ގުޅުންތައް ކެނޑި ވަރިއާ ހަމައަށްވެސް ހިނގައިދާނެއެވެ. އެބައިމީހުންގެ އަނބިން ވަރިކޮށްފައިވާ މީހުންގެ ގާތު އެކަން އެއީ ކިހިނެތް، ކޮން ވަގުތެއްގައިވީ ކަމެއްތޯ އަހާލުމުން ގިނަ މީހުން ބުނާނީ އެއީ ރުޅި ގަދަވެފައި ހުރި ވަގުތެއްގައި ވީކަމެއް ކަމަށެވެ. އެވަރީގެ ސަބަބުން ދަރިންނަށް ނިކަމެތިކަން ލިބިގެން ދެއެވެ. އަދި ދިރިއުޅުމުގައި އެތައް ގޮންޖެހުންތަކަކާއި އެތައް އުނދަގުލެއް އުފުލަންޖެއެވެ. މިކަމުގެ ސަބަބަކަށް މިވަނީ ރުޅި މައިރިތި ނުކުރެވުމެވެ. އެބައިމީހުން ﷲ ތަޢާލާ ހަނދުމަކޮށް، އެމީހުންގެ ނަފްސުތަކުގެ މައްޗަށް ގަދަވެގަނެ ޝައިޠާނާގެ ކިބައިން ރައްކާތެރިކަމަށް އެދުންނަމަ އެހެން އެކަމެއް ނުވީހެވެ. ނަމަވެސް ޝަރީޢަތާ ޚިލާފުވުމުން ގެއްލުމެއް ނޫނީ ނުލިބެއެވެ.\nމީހަކު ރުޅިއަންނަހިނދު އަމިއްލަ ނަފްސާމެދު ވިސްނަންވާނެއެވެ. ރުޅި އަތުވެއްޖެވަގުތެއްގައި އޭނާގެ ނަފްސު ލޯގަނޑު ފެނިއްޖެނަމަ އެހުރި ސިފައާމެދު ހިތްހަމަ ނުޖެހޭނެކަން ޔަޤީނެވެ. ހަށިގަނޑަށް އެއަންނަ ބަދަލުތައް ފެންނަ ނަމައެވެ. އަތް، ފަޔާއި ހަށިގަނޑު ތުރުތުރުއަޅާ، ދެލޯބޮޑުވެ، މީހާ ހަމައިންނެއްޓޭ ގޮތެވެ. އެމަންޒަރު ފެނިއްޖެނަމަ ހަމަ ޔަޤީނުންވެސް އަމިއްލަ ނަފްސާމެދު ލަދުގަންނާނެއެވެ. މިއީ ބޭރުފުށުން ފެންނަށްހުރި ހަށިގަނޑުގެ ހުތުރު ސިފައެވެ. އަދި އެތެރެފުށް މާ ހުތުރުކަން ބޮޑުވެގެންވެއެވެ. މިފަދަ ޙާލެއްގައިވާމީހަކާމެދު ޝައިޠާނާ ކިހާ އުފާކުރާނެ ހެއްޔެވެ! نعوذ بالله من الشيطان والخذلان .\nދުޢާއަކީ މުއުމިނުންގެ ހަތިޔާރެވެ. ރުޅީގެ ސަބަބުން ކުރިމަތިވާ ނުބައި ކަންތައްތަކާއި، އުނދަގޫތަކާއި، ނުރަނގަޅު އަޚްލާޤާއި، ބުނެވިދާނެ ކުފުރުގެ ބަހަކުން ރައްކާތެރިކޮށްދިނުމަށްއެދި އަބަދުވެސް ﷲ ތަޢާލާގެ ޙަޟްރަތުގައި ދަންނަވަންޖެހެއެވެ.\nދުޢާއަކީ ޝައިޠާނާގެ ކެހިވެރި މަޅިތަކުން އެންމެހާ މުސްލިމުންނަށް ރައްކާތެރިކަން ދެއްވުމެވެ! އަދި އަޅުގަނޑުމެންނީ ޢިލްމު ލިބުމުން އެޢިލްމަށް ޢަމަލުކުރާ ބައެއްކަމުގައި ލެއްވުމެވެ!\nމަޞްދަރު: ޢަރަބި ބަހުން، އިނގިރޭސި ބަހުން


(25 ޑިސެމްބަރ 2018 އާ ގުޅޭ)\n"ޒިޔަޒެލްއާ ހަމައަށް ރައުލް އައުމުގެ ބޭނުމަކީ ކޮބާ؟ އަހަރެން އެ މީހުންގެ ތެރެއަށް ދިޔަ ވާހަކަ ބުނަންވެގެންތަ؟ އަހަރެން އެ މީހުންނަށް އުނދަގުލެއް ނުކުރަން" އީޝަލް ހިތަށް އަރަމުންދިޔައެވެ.\nބަދިގޭގައި ހުރެގެން ތަފާތު ގޮތްގޮތަށް އީޝަލް ވިސްނިއެވެ. އޭނާ ދިރިއުޅޭ ތަނަށް ރައުލް އަތުވެދާނޭ ކުރިއަކުން ހިޔެއްނުކުރެއެވެ. އެކަމަކު ގެއަށް އައުމުން މާ ކަންތައްތައް މައްޗަށް ހިނގައްޖެ ކަމުގައި އީޝަލްއަށް ޤަބޫލުކުރެވުނެވެ. ޒިޔަޒެލްއާ ބައްދަލުކުރަން އަންނަ މެހެމާނުންގެ މެދުގައި އީޝަލް އިނުމަކީ އޭނާ އެއްވެސް އިރަކު ޤަބޫލުވާކަމެއްނޫނެވެ. ވީއިރު ރައުލްއާއި ޒިޔަޒެލްއާ ދެމެދު ދެކެވޭ ވާހަކައެއް އީޝަލްއަށް އޮޅުން ފިލާނޭ ގޮތެއް ނެތެވެ.\n"ލުގަލް އަވަހަށް އަންނާނޭނަމަ" ފިކުރުތަކުގެ ތެރެއިން އީޝަލްގެ ހިތަށް ކުއްލިއަކަށް އެރިއެވެ. ދުރުން ވާހަކަ އަޑުއެހުމަކީ ޖިންނީންގެ ތެރޭގައި ކޮށްއުޅޭ ކަމެކެވެ. އެހެންވިޔަސް އެފަދަ ހުނަރެއް އަދިއެއް އީޝަލްއަކަށް ޒިޔަޒެލް ދަހެއްނުކޮށްދެއެވެ. ނަމަވެސް އެއީ ލުގަލްބަންދާއަށް ކުރެވިދާނޭ ކަމެކޭ އީޝަލްގެ ހިތަށް އެރީއެވެ.\nރިހިތަބަކުގައި ބިއްލޫރި ކުދިތަށިތައް އަތުރައި ހުރިހާ ތަށްޓެއް އެކުގައި ތުނި ފޮތިގަނޑަކުން ނިވައިކޮށްގެން އީޝަލް އެނބުރި ޒިޔަޒެލްގެ ގާތަށް އައެވެ. އޭނާ އަތުވެއްޖެކަން އަންގާލުމުގެ ގޮތުން މެހެމާނުންނާ ބައްދަލުކުރާ ފެންޑާއަށް ވަންނަމުން ސަލާމް ގޮވާލިއެވެ. އަދި އަދަބުވެރިކަމާއެކު އައިސް ޒިޔަޒެލްގެ ގާތުގައި ހުއްޓިލިއެވެ. އެއާއެކު ޒިޔަޒެލް އިޝާރާތްކުރީ ރައުލްމެންނަށް ތަބަކުގައި ގެނައި އެއްޗެއް ދިނުމަށެވެ. އެހެންވެ އީޝަލް މަޑުމަޑުން އެ މީހުންގެ ގާތަށް އައެވެ. ޒިޔަޒެލްގެ ކަނާއަތް ފަރާތުގައި އިނީ ރާވިންނެވެ. އީޝަލް ހުރީ އަތުގައި އޮތް ތަބަކުގައި އަތުރާފައިވާ ތަށިތަކަށް ނަޒަރު ހުއްޓާލައިގެންނެވެ. ރާވިން ތަށްޓެއް ނެގުމުން އޭނާއާ ޖެހިގެން އިން ދާރިއުސް ވެސް ތަށްޓެއް ނެގިއެވެ. އަދި ނިކަން ފުޅާ ހިނިތުންވުމެއް އީޝަލްއަށް ބަދަލުކޮށްލިއެވެ. އީޝަލް ހުރީ ހިނިތުންވެލަން ވެސް ނުކެރިފައެވެ. މެދުގައި އިން ރައުލްގެ ކުރިމައްޗަށް އީޝަލް ހުއްޓިލަންވާއިރަށް އޭނާއާ ޖެހިގެން ވައަތް ފަރާތަށް އިން ސޭމެސްއަށް ތަބަކުން ތަށްޓެއް ދިނުމަށް އިޝާރާތްކޮށްލިއެވެ. ސޭމެސް ތަށްޓެއް ނަގައި ޝުކުރު އަދާކުރިއެވެ. އެ ޝުކުރު ބަލައިގަތުމަށް އީޝަލް ބޯޖަހާލިއެވެ. ސޭމެސްއާ ޖެހިގެން އިން ހަތޯރު ތަބަކުން ތަށި ނެގުމުން އަނެއްކާ ވެސް ރައުލްގެ ކުރިމައްޗަށް އީޝަލް އެރީ އޭނާ ތަށްޓެއް ނަގަން ބޭނުންވޭތޯ ބެލުމަށެވެ. ގޮނޑީގައި އިނދެފައި ހަށިގަނޑު ސީދާކޮށްލަމުން ރައުލް އިސްއުފުލައިލުމުން ދެ މީހުންނަށް ތިބެވުނީ ނުހަނު ގާތުގައެވެ. އޭނާ އީޝަލްއަށް ބަލަން ފެށިއެވެ. އަދި ތަބަކުން ތަށްޓެއް ނަގަން ނޫޅެ ރައުލް އިނީއެވެ. އެންމެފަހުން އީޝަލްއަށް އިސްއުފުލާލަން މަޖުބޫރުވީއެވެ. އެހިނދު ރައުލްގެ ލޮލާ ލޯ ސީދާ ވެގެން ދިޔައެވެ. އެއްމިޔަކަނުން އޭނާ ހިނިތުންވެލިތަން އީޝަލް ދުށްޓެވެ.\n"އީޝަލް..." އީޝަލްއަށް އެކަނި އިވޭނޭ ވަރަށް ރައުލް ގޮވާލިއެވެ.\n"ދެން މިތަނުން ތަށްޓެއް ބޭނުމިއްޔާ ނަގަންވީނު" ދަތްކުނޑިވިކައިލައިގެން ހުރެ އީޝަލް ބުނެލީ ވަރަށް ސިއްރުންނެވެ. އޭނާގެ މޫނުން ފާޅުކުރި ފޫހިކަން ރައުލްގެ ތުންފަތުގައިވި ހިނިތުންވުން ގިނައިރަށް ދެމިގެން ދިއުމަށް ފުރުޞަތު ދިނެވެ. ހަމައެއާއެކު އެ ދެ ލޮލުގައިވާ ފެހިނޫ ކުލައިގެ ކަޅިން ވިދުވަރެއް ކެނޑިގެން ދިޔައެވެ. ފަޅިސިކުންތައް ވިޔަސް އެ ބެބުޅުމުގެ ޖާދޫގައި އީޝަލް ޖެހި ސޯޚުވި އެވެ. ނިކަން އަވަހަށް އެ އަސަރުތައް ފިލުވާލުމަށް އެ ދިގު އެސްފިޔަތައް ތަޅުވާލިއެވެ. އީޝަލް ނުދެނަހުރިކަމަށް ހެދި ރައުލްއާ ނަޒަރު ވެސް ވަކިކޮށްލައިފިއެވެ.\n"ތަށި ނަގައި ނުދޭނަންތަ؟ މެހެމާންދާރީ އަދާކުރަނީ ތިހާ ދުރުންތަ؟" ރައުލް ބުނެލިއެވެ. އަޖައިބުވެގެން އީޝަލްގެ އަނގަހުޅުވުނެވެ. ރައުލްގެ ފަރާތުން ރުޅިވެރިކަމެއް ނުފެނުނުތާ އޭނާގެ އަޑުގައި ވެސް ފޫހިކަމާއި ހަރުކަށިމެއް ނުވެއެވެ. އޭގެ ބަދަލުގައި ގާތް ސަމާސާ ގޮތެއް ހުއްޓެވެ.\n"ރައުލް... ކަމުނުދަނީތަ؟" ރައުލްގެ ކުރިމަތީ އީޝަލް ހުންނަތާ އިރުކޮޅެއްވުމުން ޒިޔަޒެލް އަހާލިއެވެ. ރައުލްއާއެކު އައި ބައިވެރިން ވެސް ތިބީ އެ މީހުންނަށް ރައުލްގެ ފަރާތުން މިފެންނަ ކަންތައްތައް ނަގައިގަންނަން ނޭނގިފައެވެ. އެންމެ ބޮޑު ހައިރާންކަމެއް ފާޅުވަނީ ދާރިއުސްގެ މޫނުންނެވެ. ޒިޔަޒެލްގެ އަޑުއިވުމުން އީޝަލް އަވަސް އަވަހަށް ތަބަކުގެ ތެރޭގައި ބާކީ ހުރި ދެ ތަށިން ކުރެ އެއްތަށި ނަގައި ރައުލްއަށް ދިއްކޮށްލިއެވެ.\n"ޝުކުރިއްޔާ" ތަށީގައި ހިފަމުން ރައުލް ބުނެލިއެވެ. އަދި އީޝަލް ތަބަށް ހިފައިގެން ހިންދެމިލަން އުޅުނެވެ. އޭރު ތަބަށް ނިވާކޮށްގެން ގެނައި ފޮތިކޮޅު އޮތީ ތަބަކާއެކު އީޝަލްގެ ވައަތްތިލައިގެ ތެރޭގައެވެ. ފޮތިކޮޅު ވަޔާ ހިނގައިދާނޭތީ ވަށައިގެން ހުރީ ލޮއެ ފޮތިތަކެއް ހަރުކޮށްފައެވެ. އީޝަލްއަށް އެނބުރިނުލެވެނީސް ރައުލް އެ ފޮތިކޮޅުގެ ކަނެއްގައި ހިފައި ދަމާލިއެވެ. ނުވިސްނާ ހުރި އީޝަލްގެ އަތުން ތަބަށް ވެއްޓެން އުޅުނެވެ. ތަބަށް ހިފަހައްޓަން އުޅުމުގެ ތެރޭ ހަމަގެއްލި ރައުލްއާ ދިމާއަށް އަރިއަޅާލި އީޝަލްގެ ކޮނޑުގައި ރައުލްގެ އެއް އަތް ވިއްދާލައި ހުއްޓުވިއެވެ. ހިތް ބާރަށް ތެޅެމުންދިޔަ އީޝަލް ނިކަން އަވަހަށް ދުރަށް ޖެހިލައި ހަލުވި ފިޔަވަޅުގައި އައިސް ޒިޔަޒެލްއަށް ތަބަކުގައި ނުވެއްޓި ހުރި ތަށި ނަގައި ދިނެވެ. އަދި މަޑުކުރުމެއްނެތި އެތެރެއަށް ވަދެގެން ދިޔައެވެ. ހައިރާންކަމާއެކު ޒިޔަޒެލް ވެސް އިނީ ވީނުވީއެއް ނޭނގިފައެވެ.\nއިތުރު ކަމަކު ޒިޔަޒެލް ނުގޮވާތީ އީޝަލް އިނީ ބަދިގެ ފަރާތުގައި އާންމުކޮށް ލުގަލްބަންދާ އަރާ އޮންނަ އޮފިގަނޑުމަތީގައެވެ. އޭރު ވެސް އޭނާގެ މޫނުން ފޫހިކަން ފާޅުވޭވޭ ހުއްޓެވެ. ސިއްރުން ރައުލްއަށް ކުދިކިޔެވެ.\nއަސުރަށް ޒިޔަޒެލް ގެއިން ނުކުމެގެން ދިޔައީ ރޭގަނޑުގެ ކެއުމުގައި ރައުލްމެން ބައިވެރިވާނޭ ކަމުގައި ބުނެފައެވެ. އީޝަލް އިތުރަށް ކަންބޮޑުވިއެވެ. ޒިޔަޒެލްއާ ސުވާލެއް ކުރާނޭ ވަގުތެއް ނުވިއެވެ. ގެއިން ނުކުމެނުކުމެ ހުރި ޒިޔަޒެލްގެ ގާތުގައި ލުގަލްބަންދާ އެނބުރި އަންނާނީ ކިހާ އިރަކުންތޯ އީޝަލް އެއްސެވެ.\n"ރަށުގެ އުތުރަށް އޭނާ ދިޔައީ، ކިރުތީނަ ގަސްކޮޅަކާއި ފިލިކުރިކޮޅެއް ހޯދަން ދިޔައީ، އިރުއޮއްސެން ވާއިރަށް އަންނާނެ، ގޭ ދޮށުގައި މިއަދު އައި މެހެމާނުން އުޅޭނެ، އަހަރެން ނެތިސް އެ މީހުން ކަމެއް ބޭނުންވެއްޖެނަމަ ކޮށްދޭތި" ޒިޔަޒެލް ނުކުމެ ދޮރުމަތީ މަޑުކޮށްލައިގެން ހުރެ ބުނެލިއެވެ. އީޝަލް ހަމައެކަނި ބޯޖަހާލީއެވެ.\nއިރުމަތީ ފެންޑާގައި އީޝަލް ނުކުމެ މަޑުކޮށްލައިގެން ހުއްޓެވެ. އިސްތަށިގަނޑު ދޫކޮށްލައިގެންނެވެ. ކުރިއަށްވުރެ ވަރަށް ބޮޑުތަން ހިކިފައި އޮތް އިސްތަށިގަނޑުގައި ދޭތެރެއަކުން އީޝަލް އަތްފުނާ އަޅާލައެވެ. އަދި ފެންޑާގައި އިށީނުމަށް ހުރި ގޮނޑިތަކުގެ ކައިރީ ހުރި ކުޑަ މޭޒުމަތީ އޭނާ ބޭއްވި ކަހަނބުފަތުގެ ދަތްބޮޑު ފުނާ ނަގަން އައެވެ. އެއްފަރާތަށް ބޯއަރިކޮށްގެން އޮވެ އިސްތަށިގަނޑުގައި ފުނާ އަޅަމުންދިޔައީ ޚިޔާލަކަށް ގެއްލިފައި ހުރެއެވެ. އެހެން ހުއްޓާ މީހަކު އިސްތަށިގަނޑަށް ފުމެލިހެން އީޝަލްއަށް ހީވިއެވެ. އަވަސް އަވަހަށް އިސްތަށިތައް އެއްކޮށްލައި އިސްއުފުލައި އެ ދިމާއަށް ބަލާލިއެވެ. އެހިނދު ދުރުގައި ރައުލް ހުއްޓާ ފެނުނެވެ.\n"މިތަނަށް ވެސް އައީތަ؟ ކިހިނެއްވެގެންތަ ތިއުޅެނީ، ޒިޔަޒެލް ގާތުގައި ކޮން ޝަކުވާއެއް ކުރާނަމޭ ހިތާ ތިއުޅެނީ، އަހަރެންގެ ފަރާތުން ކަލޭމެންނަށް ކޮން އުނދަގުލެއް ފޯރައިގެންތަ ތިއުޅެނީ" ފުރުޞަތު ލިބި އީޝަލް ފައްޗަކަށް ހިތުގައިވީ އެއްޗެހި ގޮވާލިއެވެ. ރައުލް އަނގައިން ނުބުނެ ބަލަން ހުރީއެވެ. އަދި މަޑުމަޑުން އިސްތަށިގަނޑު އެއްއަތުން ރީތިކޮށްލަމުން އިސްޖަހާލިއިރު އެ ތުންފަތުގައި ލުއި ހިނިތުންވުމެއް ވިއެވެ.\n"ގެއަށް ވެސް ވަންނަންވެއްޖެވިއްޔާ" ނުރުހިފައި އީޝަލް ބުނެލިއެވެ. އަދި ފުނާ އެޅުމުގެ ބަދަލުގައި އަވަސް އަވަހަށް އިސްތަށިގަނޑު އަތައް އޮޅާލައި ހުޅިއެއް ޖަހަން ތައްޔާރުވެލިއެވެ.\n"އަހަރެން އައީމަ ދަނީތަ؟... ފުނާއަޅާ އަދި ނުވެސް ނިމެއެއްނު" ރައުލް ވާހަކަދެއްކިއެވެ.\n"އަހަރެން ބުނިންތަ އަންނާށޭ، އެހެންނޫނަސް ކަލޭ ކުރިމަތީ ފުނާއަޅާކަށް ބޭނުމެއްނޫން، ރަށުތެރޭގެ ކަންކަމާ ނުބެހޭނަމޭ ގައިމު ބުނި، ދެން ކޮބާ މިހިސާބަށް އައުމުގެ ބޭނުމަކީ" ހުޅިޖަހައިލައިފައި ރައުލްއާ ދިމާއަށް އެނބުރިލައި ދެ ފަރާތުން ދެއަތް ވިދެލައިގެން ހުރެ އީޝަލް ބުނެލިއެވެ.\n"ތީ ވަރަށް ގޮތްދޫނުކުރާ ކުއްޖެއްތަ؟ ހާދަ ރުޅި ވެސް ގަދައޭ" ރައުލް މަޑުމަޑުން އީޝަލްއާ ގާތަށް އަންނަން ފެށިއެވެ. އޭނާ ފައިތިލަ ބޭނުންކުރާތަނެއް ނުފެނެއެވެ. ނަމަވެސް އެ ދެމެދުގައިވީ ދުރުކަން ލަސްލަހުން ގާތްވަމުން ދިޔައެވެ.\n"އަހަރެންމީ ނަޖިސްގަނޑެއްނު، އަހަންނާ ވާހަކަދައްކަނިކޮށް ކަލޭ ވެސް ނަޖިސްވެދާނެ، ތީ އިންސާނެއް ވެސް ނޫން، އަހަރެން މީ ކަލޭމެންގެ ފެންވަރެއް ވެސް ނޫނެންނު... އެހެންވީމަ މިތާ މަޑުތިކުރަނީ ކީއްކުރަން، ދޭ މިތަނުން" އީޝަލް މޫނު ހަދާލިއެވެ. ނަމަވެސް ބޭނުންވި ހަރުކަށިކަމެއް އަޑަކަށް ނައެވެ. އޭގެ ބަދަލުގައި އެ ބަސްތަކުން އަދިވެސް އޭނާގެ ހިތަށް އަސަރުކުރާ ފަދައެވެ.\n"އީޝަލް... އަހަރެން އައިސް މި ހުރީ ކީއްވެގެންތޯ އެނގޭކަށް ބޭނުމެއްނޫންތަ" ރައުލް އަހާލިއެވެ. އޭނާގެ ކުރިން ހުރި ސަމާސާ ގޮތް ކެނޑި މީހާ ސީރިއަސްވެއްޖެއެވެ.\n"އެނގުން އަހަންނަށް މުހިންމެއްނޫން... ރައުލް ދޭ" ޒުވާބުކުރާކަށް އީޝަލް ވެސް ބޭނުމެއްނުވިއެވެ. އެހެންވެ ހިތުގައިވީ ނުރުހުމުގެ މައްޗަށް ރުޅި އިސް ނުވަނީސް އޭނާ ނަފްސު ހިފެހެއްޓީއެވެ. ރައުލްއާ ކުރިމަތި ނުލާން އެނބުރިލާން އުޅުނު ވަގުތު ކުއްލިއަކަށް ފެނުނީ އީޝަލްގެ ކުރިމަތީ ރައުލް ހުއްޓައެވެ.\n"އަހަންނަށް މަޢާފުކުރޭ، އަންހެންކުއްޖެއްގެ ހިތުގައި މިހާތަނަށް ދުވަހަކުވެސް ނުޖައްސަން، އެކަމަކު އަހަންނަށް ބުނެވުނު އެއްޗަކުން އީޝަލްގެ ހިތުގައި މުޅި އުމުރަށް ނުފިލާވަރުގެ ލަކުނެއް ލެވިއްޖެކަން އެނގުނީ ދުލުން އެ ހުރިހާ ބަހެއް ބޭރުކުރެވުނު ފަހުން، އީޝަލް... އަހަންނަށް މަޢާފުކުރޭ، ފަހަރެއްގައި ވެސް އަހަރެންގެ ގަސްދަކީ އީޝަލް ދެރަކޮށްލުމެއްނޫން، އަހަންނަށް އަހަރެންގެ ދޫ ރައްކާތެރިނުކުރެވުނީ، އަމިއްލަ ނަފްސު ނުހިފެއްޓުނީ... އަހަރެން އެ ދުވަހު އެނބުރި އީޝަލް ހޯދަން ދިޔައީ މަޢާފަށް އެދެން، އެކަމަކު އީޝަލްއާއެކު އުޅޭ ހައިވާނު... އެ ސޮރު އަހަރެން ގާތްވާކަށް ހުއްދައެއްނުދޭ، ކުރިއަށް ފިޔަވަޅެއް އަޅަން ބޭނުންނުވީ އެހެންވެ، އިތުރު ހަމަނުޖެހުމެއް އަހަރެމެން ދެމެދު ހިނގަން ފުރުޞަތު ދޭން ބޭނުންނުވީ، އަހަރެން ދުރުގައި ހުއްޓެއްކަމަކު އީޝަލްގެ ރުއިމުގެ އަޑު އެހިން، ތި ދެ ލޮލުން ކަރުނަ ފުހުނުތަން ދުށީން... މި ހިސާބަށް އަހަރެން މި އައީ އީޝަލްއަށް ޓަކައި، އަހަންނަށް ކުރެވުނީ ކިހާވަރެއްގެ ކުށެއްކަން އިޙްސާސް ކުރެވިގެން" ރައުލްގެ އަޑުގައިވި މަޑުމައިތިރިކަމާއި އެ ދެ ލޮލުން ބަލަން ހުރި ގޮތުން އޭނާ އެ ބުނަނީ ޙައްޤު ބަސްކަން އީޝަލްގެ ޟަމީރު ޤަބޫލުކުރިއެވެ.\n"ރައުލް އެ ދުވަހު ކީ އެއްޗެހިން އަހަރެން ވަރަށް ދެރަވި، އެ ނޫނީ އެފަދަ ގޮތަކަށް އަހަންނާ އެއްވެސް ޖިންނިއެއް ވާހަކަދައްކާފައެއްނުވޭ، އެކަހަލަ ހުތުރު ތުޙުމަތެއް ވެސް ބޮލުގައި ނާޅުވާ" އީޝަލް މަޑުމަޑުން ބުނެލިއެވެ.\n"މަޢާފުކުރޭ އީޝަލް" ރައުލް އިސްޖަހާލިއެވެ.\n"އެކަހަލަ އެއްޗެއް ދެން ދުވަހަކުވެސް އެކަކާ ދިމާއަށް ވެސް ނުކިޔައްޗޭ" އީޝަލް ބުނެލިއެވެ.\n"މީ ފުރަތަމަ ފަހަރު، ދެން އިރާދަކުރެއްވިއްޔާ އެކަހަލަ ކަމެއް ނުވާނެ، އަހަންނަށް މަޢާފުކުރީތަ" ރައުލް އަހާލިއެވެ.\n"ހޫމް!... މަޢާފުކޮށްފިން" އީޝަލް ބޯޖަހާލަމުން ބުންޏެވެ.\n"ތިކަހަލަ އަންހެންކުއްޖަކު ދުށް މީ ފުރަތަމަ ފަހަރު" އިރުކޮޅަކު ހުރުމަށް ފަހު ރައުލް ބުނެލިއެވެ.\n"ތިކަހަލައޭ..." އީޝަލް އިސްއުފުލައިލައި ސުވާލުގެ ނަޒަރަކުން ރައުލްއަށް ބަލާލަމުން ބުންޏެވެ. އެއާއެކު ރައުލް ހިނިތުންވެލިއެވެ.\n"ގޯސް ގޮތަކަށްނޫން މިބުނީ... ވަރަށް ތަފާތު ރީތިކަމެއް، ވަރަށް ރީތި... އަހަރެމެންގެ ތެރޭގައި ތިހާ ކުލަ އަލި އޮމާން ހަންގަނޑެއް ނުދެކެން، އިންސާނުންނާ މާބޮޑަށް ވެސް ވައްތަރީ، އުޅޭ އުޅުމުގައި ވެސް" ކުޑަކޮށް ހީނލައިފައި ރައުލް ބުންޏެވެ. އީޝަލްއާއި ރައުލްއާ ދެމެދު އިހު އޮތް ނުރުހުންތެރިކަން ފިލައި ދެ މީހުން ވެސް ވާހަކައިގައި ޝާމިލުވީ ރައްޓެހިން ފަދައިންނެވެ.\n"ރައުލްއަށް ކިހިނެއް އިންސާނުން އެނގެނީ، އެމީހުންގެ ތެރެއަށް ދަނީތަ؟" އީޝަލް އެއްސެވެ.\n"ދަނީކީނޫން، އެކަމަކު ކަނޑުމަތިން ވަރަށް ދިމާވޭ، ދަތުރުކުރާ އުޅަނދުފަހަރުގައި އިންސާނުން އުޅޭ ގޮތް ބަލަން ރާވިންއާއެކު އަހަންނަށް ވެސް އޮވެވޭ، ގޮނޑުދޮށްތަކުން ވެސް އިންސާނުން ފެނޭ" ރައުލް ބުނެލިއެވެ.\n"އެކަން މަނައެއްނުކުރޭތަ؟" އީޝަލް އަހާލީ އޭނާއަށް ކަންކަން މަނާވެފައި އޮންނާތީއެވެ.\n"ކާކު މަނާކުރާނީ، އަހަރެންގެ މައްޗަށް ބަސް ބުނަން ހުންނާނީ ބައްޕަ، ގިނަ ކަންކަން ނިންމުމުގެ އިޚްތިޔާރު އަހަރެންގެ އަތްމައްޗަށް ދޫކޮށްފައި ބައްޕަ އޮންނަނީ، އެހެންނޫނަސް އަހަންނަކީ ކުޑަކުއްޖެއްނޫނެއްނު" ރައުލް ފާޑަކަށް ހީނލިއެވެ. އެ ޢަމަލުން އީޝަލް ރަކިވިއެވެ. މަޑުމަޑުން ހިނގަމުން އައިސް މައްޗަށް ވާގޮތަށް ހަދާފައި ހުރި އިރުމަތީ ފެންޑާގެ ވަށައިގެންވީ ތޭރިތަކުގެ މަތީ ފިލާގައި ދެއަތުން ހިފަހައްޓާލިއެވެ.\n"ކޮބާ ދާރިއުސްއާއި އެހެން މީހުން" އީޝަލް އަހާލިއެވެ. އަދި އޭނާ އެނބުރިލަންވީއިރު ރައުލް ހުރީ އޭނާއަށް ފެންނަ ހިސާބަށް އައިހެވެ.\n"އެމީހުން ރަށުތެރެއަށް ދިޔައީ" ރައުލް ބުންޏެވެ.\n"ކީއްވެތަ ދާރިއުސްއަކީ ކުޑަކުއްޖެކޭ ކިޔަނީ، އޭނާ ބަލާލާފައި ހިޔެއްނުވޭ އުމުރުން އެހާ ހަގުވާނޭހެން" އީޝަލް އެއްސެވެ.\n"އަހަރެމެންނާ އަޅާ ބަލާއިރު އޭނާ އަދި ވަރަށް ޅަ... ގަނޑުވަރާ އެހާ ދުރަށް އައި ފުރަތަމަ ފަހަރު މީ، އޭނާއަށް އަދި މިވީ ސޯޅަ އަހަރު، އެހެންވެ އޭނާއަކީ ކުޑަކުއްޖެކޭ ކިޔަނީ، ފަންސަވީސް އަހަރު ވުމުން ޅަކަން ކެނޑޭނޭ ބައްޕަ ބުނާނެ، އަހަރެމެންގެ ތެރޭ މީހުންނާ ގުޅުން އޮންނާނީ އޭގެ ފަހުގައި" ރައުލް އޮޅުންފިލުވައިދިނެވެ.\n"އެހެންވީރު ރައުލްއަށް މިހާރު ފަންސަވީސްވެއްޖެ ދޯ" ވަރަށް ވިސްނާފައި އީޝަލް އަހާލިއެވެ.\n"ކިހިނެއްވީ؟ އަހަންނަށް ފަންސަވީސްވެއްޖެއްޔާ އަހަންނާ ގުޅޭނީތަ؟" ހިނިއައިސްފައި ހުރެ ރައުލް ބުންޏެވެ. އީޝަލް ލޯ ބޮޑުކޮށްލައި ބަލާލިއެވެ. އަދި ހިނިތުންވެލަމުން ދެފަރާތަށް ބޯހޫރާލިއެވެ. އެ ދެމެދުގައި އިތުރު ވާހަކައެއް ނުދެކެވި ވަގުތުކޮޅެއް ދިޔައެވެ.\n"ރައުލް..." އީޝަލް އިސްތަށިގަނޑުގައި ހިފަހައްޓާލަމުން ކުއްލިއަކަށް ރައުލްގެ ނަމުން ގޮވާލިއެވެ. އޭރު ރައުލް ހުރީ ހިނިތުންވެލައިގެންނެވެ. އެ ދެ ލޮލުން ފާޅުވާ ވިދުން މިފަހަރު ކެނޑިގެން ނުދިޔައެވެ. ހިނިތުންވުމާ އެއްވަރަށް އެ ވިދުން ދެމިގެންދިޔައެވެ.\n"ދޫކޮށްލާފައި އޮތީމަ މާ ރީތި" އީޝަލްގެ އިސްތަށިގަނޑަށް އިޝާރާތްކޮށް ރައުލް ބުނެލިއެވެ. އޭނާ އީޝަލް ނުވިސްނާ ހުއްޓާ އޭނާގެ ބޮލުގައިވި ހުޅި ނައްޓާލީއެވެ. އެއާއެކު އެ ދިގު އިސްތަށިގަނޑު ނިއުޅެމުން ތިރިއަށް ސޮހިގެން ފޭބިއެވެ. އިސާހިތަކު އިސްތަށިގަނޑު ރޫޅިއްޖެއެވެ. ރުޅިއައުމުގެ ބަދަލުގައި އީޝަލްއަށް ވެސް ހީނލެވުނީއެވެ. ރައުލް އެފަދަ ސަމާސާއެއް ކޮށްފާނޭ އޭނާ ހިޔެއްނުކުރެއެވެ.


SunOnline: HDC in software developers pool eh ekulavaalanee\nއެޗްޑީސީ އިން ސޮފްޓްވެއާ ޑިވެލޮޕާސް ޕޫލެއް އެކުލަވާލަނީ\nއައިޝަތު ފަރީޙާ 05 Jun 2021, 16:55\nއެޗްޑީސީ އިން ސޮފްޓްވެއާ ޑިވެލޮޕާސް ޕޫލެއް އެކުލަވާލަން ނިންމައިފި އެވެ.\nއެ ކުންފުނިން ބުނީ ހުޅުމާލެ އަކީ ހުރިހާ ގޮތަކުން ވެސް ކުރިއަރާފައިވާ އަވަށަކަށް ހަދާ ސްމާޓް ސިޓީއެއްގެ ކުލަ ޖެއްސުމަށް ގިނަ މަސައްކަތްތަކެއް ކުރަމުންދާ ކަމަށެވެ.\nތަރައްގީގެ މަޝްރޫއުތަކުގެ އިތުރުން ކުދި އަދި މެދު ފަންތީގެ ވިޔަފާރިތަކާއި މުޖުތަމައަށް ފައިދާ ހުރި ފަންނީ ދާއިރާތަކުން މީހުން ބިނާކޮށް އެ ފަރާތްތަކަށް ހުރި ފުރުސަތުތައް އިތުރުކުރުމަށް ވެސް ގިނަ މަސައްކަތްތަކެއް ކުރަމުންދާ ކަމަށް އެޗްޑީސީ އިން ބުންޏެވެ.\nއެ މަސައްކަތުގެ ދަށުން ސޮފްޓްވެއާ ޑިވެލޮޕަރުންގެ ޕޫލެއް އެކުލަވާލަނީ ދިވެހި ޑިވެލޮޕަރުންނަށް ފުރުސަތުތައް އިތުރުކޮށްދީ އެ ކޯޕަރޭޝަންގެ މަސައްކަތްތަކުގައި ގިނަ ފަންނީ ދިވެހިން ބައިވެރިކުރުމަށް ކަމަށް އެޗްޑީސީ އިން ބުންޏެވެ.\nއެ މަސައްކަތަކީ އެޗްޑީސީގެ ހިދުމަތްތަކާއި ފަންނީ އެހީތެރިކަން ހުޅުމާލޭގެ އިތުރުން ރާއްޖޭގެ ހުރިހާ ކަންކޮޅުތަކަށް ފޯރުކޮށްދިނުމުގެ ގޮތުން ފައްޓާފައިވާ "ގޯ ބިޔޯންޑް ހުޅުމާލޭ"ގެ ދަށުން ކުރިއަށް ގެންދިއުމަށް ހަމެޖެހިފައިވާ މަސައްކަތެއް ކަމަށް އެޗްޑީސީ އިން ބުންޏެވެ.\nރާއްޖޭގެ ކޮންމެ ހިސާބެއްގައި ހުރެގެންވެސް އެ ކޯޕަރޭޝަނާއި ގުޅިގެން މަސައްކަތް ކުރުމުގެ ފުރުސަތު ސޮފްޓްވެއާ ޑިވެލޮޕަރުންނަށް އޮންނާނެ ކަމަށް ވެސް އެޗްޑީސީ އިން ބުންޏެވެ.\nއެ ކުންފުނިން ބުނީ ޕޫލް އެކުލަވާލުމުގެ ޓީއޯއާރަށް އަށް ޕްރޮޕޯސަލް ހުށަހެޅުމުގައި އެކުލަވާލާ ޓީމުގެ މެމްބަރުންނަކީ ދިވެހިން ކަމުގައި ވާންޖެހޭނެ ކަމަށެވެ. ނަމަވެސް ކޮންސަލްޓަންސީގެ ގޮތުގައި ބޭރު ފަރާތްތައް ހިމެނިދާނެ ކަމަށް ވެސް ބުންޏެވެ.\nއެކަމަށް ޝައުގުވެރިވެލައްވާ ފަރާތްތަކުން 14 ޖޫންގެ ކުރިން އީމެއިލް މެދުވެރިކޮށް ޕްރޮޕޯސަލް ހުށަހެޅުމަށް ވަނީ ހުޅުވާލައިފަ އެވެ.\nކޮވިޑާހެދި މިފަހަރު ހަވާ އެރުވުމާއި ޢީދު ޝޯ ނުބާއްވާނެ


SunOnline: Foreign minister Shahid India ah vadaigenfi\nއައިޝަތު ފަރީޙާ 14 Apr 2021, 21:31\nފޮރިން މިނިސްޓަރު އަބްދުﷲ ޝާހިދު އިންޑިއާގެ އެކްސްޓާނަލް އެފެއާޒް މިނިސްޓަރު، ޑރ. ސުބުރަހްމަންޔަން ޖައިޝަންކަރު އަރިހުގައި -- ސަން ފޮޓޯ/ ފަޔާޒު މޫސާ\nފޮރިން މިނިސްޓަރު އަބްދުﷲ ޝާހިދު އިންޑިއާ އަށް ކުރައްވާ ރަސްމީ ދަތުރުފުޅެއްގައި އެ ގައުމަށް ވަޑައިގެންފި އެވެ.\nމިއީ އޭޕްރީލް 15 އިން 16 އަށް ކުރައްވާ ރަސްމީ ދަތުރުފުޅެއް ކަމަށް މިނިސްޓްރީ އިން ބުންޏެވެ.\nދަތުރުފުޅުގައި އިންޑިއާގެ އެކްސްޓާނަލް އެފެއާޒް މިނިސްޓަރު ޑރ. އެސް ޖައިޝަންކަރް އާއި ބައްދަލުކުރައްވާނެއެވެ.\nމި ބައްދަލުކުރެއްވުމުގައި ބައިލޭޓަރަލް އަދި މަލްޓިލޭޓަރަލް ކަންކަމާ ބެހޭ ގޮތުން ދެ ބޭފުޅުން މަޝްވަރާކުރައްވާނެ ކަމަށް ފޮރިން މިނިސްޓްރީ އިން ބުންޏެވެ.\nފޮރިން މިނިސްޓްރީ އިން ބުނީ މިނިސްޓަރު ޝާހިދުގެ މި ދަތުރުފުޅަކީ ދެގައުމުގެ ގުޅުން އިތުރަށް ބަދަހިކޮށް، އިންޑިއާ ސަރުކާރުގެ އެހީގައި ރާއްޖޭގައި ކުރިއަށް ގެންދާ މަޝްރޫޢުތަކާ ގުޅޭ ގޮތުން މަޝްވަރާކުރެއްވުމަށް ކުރައްވާ ދަތުރުފުޅެއް ކަމަށެވެ.\nއިންޑިއާގެ އެހީގައި ރާޢްޖޭގައި ގިނަ މަޝްރޫއުތަކެއް ފަށަން ތައްޔާރު ވެފައިވާއިރު އޭގެ ތެރޭގައި ލައިން އޮފް ކްރެޑިޓުގެ ދަށުން ކުރާ މަސައްކަތްތަކާއި ލޯނު އެހީގެ ދަށުން ކުރިއަށްް ގެންދާނެ އިތުރު ޕްރޮޖެކްޓުތައް ވެސް ހިމެނެއެވެ. އެގޮތުން މާލެ-ތިލަފުށި ބްރިޖު މަޝްރޫއާއި މާލެ ސަރަހައްދުގައި ހައުސިން ޔުނިޓު އެޅުން، އައްޑޫ އެއާޕޯޓާއި ހަނިމާދޫ އެއާޕޯޓު ތަރައްގީ ކުރުުމުގެ މަޝްރޫއު ވެސް ހިމެނެއެވެ.\nއިންޑިއާ އިން ވަނީ ކޮވިޑު 19ގެ ހާލަތުގައި ރާއްޖެއަށް އެހީތެރިކަން ދޯރުކޮށްދީ ދެ ލައްކަ ވެކްސިން ޑޯޒު ހަދިޔާކޮށްފަ އެވެ. އަދި އިންޑިއާ އިން ވެކްސިން އެކްސްޕޯޓު ކުރުން މަޑުޖައްސާލާފައި އޮތް ނަމަވެސް ރާއްޖެއަށް ބޭނުންވާ ވެކްސިން ގެނައުމުގެ އިންތިޒާމު ހަމަޖައްސާދީފައި ވެއެވެ.


Syria Aai Gulhun Badhahikurumah Saudi Arabia In Masaiykaiy Kuranee - Vaguthu\nސޫރިޔާގެ ރައީސް ބަޝަރް އަލް-އަސަދާއި ސައުދީގެ ވަލީއަހުދު މުހައްމަދު ބިން ސަލްމާން\nސީރިއާއާ ގުޅުން ބަދަހި ކުރުމަށް ސައުދީ އަރަބިއްޔާ އިން މަސައްކަތް ކުރަން ފަށައިފިއެވެ.\nސައުދީ އާއި ސީރިއާ އާ ގުޅުން ކެނޑުނުތާ 10 އަހަރު ފަހުން އަލުން ގުޅުން ބަދަހި ކުރަން ބޭނުންވެ ސީރިއާގެ ރައީސް ބައްޝާރުލް އަލް-އަސަދާއި ސައުދީގެ ވަލީއަހުދު މުހައްމަދު ބިން ސަލްމާން ވަނީ މަޝްވަރާ ކުރައްވައިފައެވެ.\nއަރަބި މީޑިއާތަކުން ރިޕޯޓުކުރާ ގޮތުގައި ސައުދީގެ ސިޔާސީ އުސޫލުތައް ބަދަލުވެ، އެ ގައުމުގެ ޝާހީ އާއިލާތަކުގެ ބޭފުޅުން ސީރިއާއާ މެދުގައި ދެކޭގޮތް ވަނީ ބަދަލުވެފައެވެ. ދެ ގައުމުގެ ގުޅުން ބަދަހިކުރުމަށް މިދިޔަ މޭ މަހު މި މަސައްކަތުގެ ތެރެއިން ސައުދީގެ ޖާސޫސީ އިދާރާގެ ވެރިޔާ ހާލިދު ހުމައިދާން ދިމިޝްގަށް ވަޑައިގެން ސީރިއާ ސަރުކާރާއެކު މަޝްވަރާ ކުރެއްވިއެވެ. އަދި މިދިޔަ މަހު ސީރިޔާގެ ޓޫރިޒަމް މިނިސްޓަރު ރާމީ ރަޑްވާން މަރްތީން ވެސް ސައުދީއަށް ވަޑައިގަތެވެ.\nދެ ގައުމުގެ ގުޅުން އަލުން ގާއިމްކުރުމުގައި ސައުދީ އަރަބިއްޔާގެ އެންމެ ބޮޑު ބޭނުމަކީ، ސީރިއާގައި އޮތް އިރާންގެ ނުފޫޒު ކުޑަ ކުރުމެވެ. އަދި ރިޕޯޓުތައް ބުނާގޮތުން އެ ގުޅުން ބަދަހިކުރުމަށް ސައުދީން ބޭނުންވާ އަނެއް ސަބަބަކީ އިރާނާއި ސައުދީއާ ދެމެދު އޮތް ގުޅުން ހީނަރުވެފައިވާތީ، އެ ގުޅުން އަލުން އިއާދަކުރުމުގެ ބޭނުމުގައެވެ.\nވޭތުވެދިޔަ އެޕްރީލް މަހު ސައުދީ އާއި އިރާނާ ދެމެެދު ސުލްހަވުމަށް ވާހަކަ ދެކެވިފައިވާކަމަށް ރިޕޯޓުތައް ބުނެއެވެ. ބަގްދާދު މެދުވެރިވެގެން ދެ ގައުމުން މަޝްވަރާތަކެއް ކުރިކަން މީޑިއާތަކުން ކަށަވަރު ކޮށްދެއެވެ. އެ ބައްދަލުވުމުގައި ސަރަހައްދީ މަސްލަަހަތުގެ ވާހަކަ ދައްކާފައިވެއެވެ.\nސީރިއާގެ ދާހިލީ ހަނގުރާމަ ފެށިގެން ކުރިޔަށް ދިޔަ އިރު، ބައްޝާރުގެ ވެރިކަން ވައްޓައިލުމަށް ސައުދީން ވެސް ވަނީ މަސައްކަތް ކޮށްފައެވެ. އެގޮތުން ސައުދީން ވަނީ އިދިކޮޅު ހަނގުރާމަވެރިންނަށް އެމެރިކާގައި އުފައްދާފައިވާ އެންޓި މިސައިލް ޓޭންކުތައް ފޯރުކޮށްދިނުން ފަދަ އަސްކަރީ އެހީތެރިކަން ފާހަގަ ކޮށްލެވެއެވެ.\nޖޫން 9, 2021 15:07\nސުބުހާނަﷲ މުސްލިމުންގެ ލޭ ބޮމުންދާ މީހަ ކާ ގުޅުން ބަދަހި ކުރަން މުސްލިމު ގައުމެއް ލަދު ގަންނަން ޖެހޭނެ. ސީރިޔާގެ މުސްލިމުންނަށް ބައްޝާރު އަސަދު ހަދާ ގޮތް ނުފެންނަން ދެލޮލަށް މިރުސް އެޅިފަދަ ހުރީ


Alaves balikoh Real ah hamajehumeh | Mihaaru\nއަލަވޭސް ބަލިކޮށް ރެއާލަށް ހަމަޖެހުމެއް\n24 ޖެނުއަރީ 2021 - 09:18\nމެޑްރިޑް (ޖެނުއަރީ 24) - ސްޕެނިޝް ލީގުގައި ރޭ 4-1 އިން އަލަވޭސް ބަލިކޮށް، ގޯސް ނަތީޖާތަކުގެ ޕްރެޝަރުން އަރައިގަނެ ރެއާލް މެޑްރިޑުން ހަމަޖެހުމެއް ހޯދައިފި އެވެ.\nރޭގެ މެޗުގެ ކުރިން ރެއާލް އެންމެ ފަހުން ކުޅުނު ދެ މެޗުން ވެސް ވަނީ ބަލިވެފަ އެވެ. ސްޕެނިޝް ސުޕަ ކަޕް ސެމީ ފައިނަލުގައި އެތުލެޓިކް ބިލްބާއޯ އަތުން ބަލިވިއިރު، އޭގެ ފަހުން ސްޕެނިޝް ކަޕް (ކޮޕަ ޑެލްރޭ)ގެ ގަދަ 32 ޓީމު ވާދަކުރާ ބުރުގައި ތިން ވަނަ ޑިވިޝަނުގެ އަލްކޮޔާނޯ އަތުން ވަނީ ކަޓައިފަ އެވެ. ރޭ އަލަވޭސްއާ ދެކޮޅަށް ކުޅުނު މެޗަށް ތައްޔާރުވަނިކޮށް ރެއާލްގެ ކޯޗު ޒިނެދިން ޒިދާން ކޮވިޑް-19 އަށް ޕޮޒިޓިވްވުމުން އޭނާ ހުރީ އެކަހެރިވެގެންނެވެ.\nއެސިސްޓަންޓް ކޯޗު ޑޭވިޑް ބެޓޯނީގެ އިރުޝާދުގެ ދަށުން ރެއާލް ކުޅުނު މި މެޗުގައި އެ ޓީމަށް ލީޑުނަގައިިދިނީ މެޗުގެ 15 ވަނަ މިނިޓްގައި ބްރެޒިލްގެ މިޑްފީލްޑަރު ކަސެމީރޯ އެވެ. ފުރަތަމަ ހާފު ނިމުމުގެ ކުރިން ކަރިމް ބެންޒެމާ އާއި އެޑެން ހަޒާޑް ވަނީ ރެއާލަށް އިތުރު ދެ ގޯލު ޖަހައިދީފަ އެވެ. ދެ ވަނަ ހާފްގެ ކުޅުން ފެށިގެން 15 މިނިޓް ތެރޭ ހޮސޭލޫ ވަނީ އަލަވޭސް އަށް ގޯލެއް ކާމިޔާބުކޮށްދީފަ އެވެ. ބެންޒެމާ ރެއާލްގެ ފަހު ގޯލު ކާމިޔާބުކުރީ މެޗުގެ 70 ވަނަ މިނިޓްގަ އެވެ.\nމި ނަތީޖާއާ އެކު ރެއާލް ލީގުގެ ދެ ވަނައިގައި އޮތީ 19 މެޗުން 40 ޕޮއިންޓާ އެކު އެވެ. އެއް ވަނައިގައި އޮތް އެތުލެޓިކޯ މެޑްރިޑް ވަނީ 17 މެޗުން 44 ޕޮއިންޓް ހޯދައިފަ އެވެ. ރޭ ސެވިއްޔާ ވަނީ 3-0 އިން ކަޑިޒް ބަލިކޮށް ލީގުގެ ތިން ވަނަ އަށް ޖެހިލައިފަ އެވެ. އެއީ 19 މެޗުން 36 ޕޮއިންޓް ހޯދައިގެންނެވެ. ބާސެލޯނާ ހަތަރު ވަނައިގައި އޮތީ 18 މެޗުން 34 ޕޮއިންޓާ އެކު އެވެ. ލީގުގައި މިރޭ އެލްޗޭ އަތުން މޮޅުވެގެން ބާސެލޯނާ އަށް އަލުން ތިން ވަނަ އަށް އެރޭނެ އެވެ.\nސްޕެނިޝް ލީގް ރިއަލް މެޑްރިޑް


Hiythala Villa in anekkaves adeh!\nބަރިސްތާ އޯޕެން މައިކް ނައިޓްގައި ނާނަ ލަވަކިޔަނީ: މިއީ ވަރަށް ގިނަ ބައެއްގެ ސަމާލުކަން ހޯދާފައިވާ ފަންނާނެއް --\nމައްޗަންގޮޅީ ހިއްތަލަވިލާއަކީ ލަވަކިޔުންތެރިންގެ ގެއެކެވެ. އަދި އެއީ ތަރިންގެ ގެއެކެވެ. މުޅީން މިއުޒިކާއި ގުޅިފައިވާ އާއިލާ އެކެވެ. މޯލްޑިވިއަން އައިޑޮލްގެ ތިން ސީޒަންގައި ވެސް އެގޭ ތެރެއިން ނުކުތް ތިން ޒުވާނުކު ވިދާލި އެވެ. އިންޓަނޭޝަނަލް އެ ޕްލެޓްފޯމްގައި ފެނުނީ އަމާނާއި ޒަކިއްޓެ އަދި ކޮކީ އެވެ. އެއީ ހުސް ހުނަރުވެރިންނެވެ. މިފަހަރު މިއޮތީ އެ ގޭގެ އެންމެ ހަގު އަޑުގެ ވެރިޔާ އެވެ. އޭނާގެ ވާހަކަ އެވެ. މިއީ ބޭބެމެންގެ ފަހަތުން މިއުޒިކީ ދާއިރާއަށް ފުންމާލި އާދަމް ޒިދާނެވެ. އެންމެނެވެސް ލޯބިން މި ކިޔަނީ ނާނަ އެވެ.\nނާނަ ލަވަ ކިޔަން ފެށި ގޮތް މާ ބޮޑަށް ކިޔައިދޭކަށް ނުޖެހޭނެ އެބވެ. ލަވަކިޔަން އޭނާގެ ބޭބެމެން ފަހަތުން ދުވުނީ އެވެ. އެމީހުން އުޅުނުހާ ގޮތަކަށް އުޅެނީ އެވެ. އެންމެ ފަހުން ބޭބެމެންގެ މިއުޒިކީ ދުނިޔެއަށް ރަނގަޅަށް ވަދެވި ނާނަވެސް ލަވަ ކިޔަންފެށީ އެވެ.\n"ބޭބެމެން ލަވަ ކިޔާތަން ފެނުމުން ފުރަތަމަ ޝައުގުވެރިކަން އުފެދުނީ، ބޭބެމެން ފުރަތަމަ ބޮޑުބެރު ގުރޫޕެއް ހަދައިގެން އުޅުންއިރު، އޭރުން ފެށިގެން އަބަދުވެސް ލަވަކިޔަން އިންޓަރެސްޓް ހުރޭ. އޭރުވެސް ވަރަށް ޓްރައި ކުރަން ލަވަ ކިޔަން، އޭރު އަދި ވަރަށް ކުޑަ ވާނެ، އޭރުވެސް ޕްރެކްޓިކްސް ތަކުގައި ވެސް ބޭބެމެން ދޭނެ ލަވަކިޔަން،" ނާނަ ބުންޏެވެ.\nއުމުރުން 17 އަހަރުގެ ނާނަ، އެންމެ ފުރަތަމަ ޝޯއެއްގައި ލަވައެއް ކިޔާފައިވަނީ މާހެފުމެއްގައި ޖެހި ބޮޑުބެރު ޝޯއެއްގައި އެވެ. އޭރު އޭނާއަށް 10 އަހަރެވެ. ބޮޑުބެރުން އެންމެ ފުރަތަމަ ފަޅައިގެންދިޔަ އަޑު އަދިވެސް މިއުޒިކީ ދާއިރާގައި ގުގުމަނީ އެވެ.\nނާނަ، ބަރިސްތާ އޯޕެން މައިކް ނައިޓްގައި ލަވަކިޔަނީ\n"އެންމެ ފުރަތަމަ ޝޯއެއްގައި ލަވަކީ، ގޭ ކުރިމަތީގައި އޮތް މާހެފުމެއްގައި، އޭރު އުމުރުން 10 އަހަރު، އުމުރުން 12 އަހަރުގައި ދަންމާނާއެކު އެންމެ ފުރަތަމަ ރަސްމީކޮށް ލަވަ ކިޔަން ފެށީ، އޭރު އެކަމު ލިބޭނީ ވަރަށް މަދު ލަވައެއް ކިޔަން،" ނާނަ ބުންޏެވެ.\nގުރަހަލި ބޮޑުބެރު ގުރޫޕްގެ މެއިން އެއް ވޯކަލިސްޓަކަށް ހުރި ނާނަ އެންމެ ކިޔާ ހިތް ވަނީ ބޮޑުބެރަށްވުރެ މިއުޒިކު ލަވަތަކެވެ. އެންމެ ކިޔާ ހިތްވަނީ ލޯބީގެ ލަވަތަކެވެ. ނާނަ ބުނާ ގޮތުން އޭނާއަކީ ވަރަށްވެސް "ރޮމޭންޓިކް" މީހެކެވެ.\nދާއިރާގައި ނާނަގެ އައިޑޮލްއަކީ މޯލްޑިވިއަން އައިޑޮލް އިން ވިދާލި ޝަލަބީއެވެ. ނާނައަަށް އެންމެ ރީތިކޮށް ލަވަކިޔާ އަދި އެންމެ ހިތްހަމަޖެހޭ ރާގުތަކަށް ލަވަކިޔާ އާޓިސްޓަކީ އެއީ އެވެ. އަންހެން އާޓިސްޓުން ތެރެއިން ނާނައަށް މީރާ ވަރަށް ކަމުދެއެވެ. ނާނަގެ ނަޒަރުގައި މިރާއަކީ މިހާރު ރާއްޖޭގައި ހުރި އެންމެ މޮޅު އަންހެން ފަންނާނެވެ.\n"ނާނަ ވާން ބޭނުންވަނީ ޝަލަބީ ކަހަލަ އާޓިސްޓަކަށް،" އޭނާ ބުންޏެވެ.\nނާނަގެ ލަވައެއް މިހާތަނަށް އަޑު އިވިފައިނެތް ނަމަވެސް ވަރަށް އަވަހަށް ކަވަ ސޯންގް ތަކެއް ނެރޭނެ އެވެ. އެކަމަށް އަންނަނީ ތައްޔާރީތައް ވަމުންނެވެ. އޭގެ ފަހަށް އަމިއްލަ ރާގެއް ނެރެން ވެސް އަންނަނީ ރެޑީވަމުންނެވެ.\n"އަދި ކަވާ ސޯންގެއް ނުނެރެން އެކަމަކު ވަރަށް އަވަހަށް ނެރޭނަން، ސައުންޑް ކްލައުޑް ވެސް މިހާރު ހަދާފަ އިންނާނީ، ދެތިން ކަވާއެއް ނެރެފަ އަމިއްލަ ރާގަކަށް މަސައްކަތް ކުރާނީ،"\nނާނަ އާއިލާގެ ބައެއް މެންބަރުންނާއެކު\nމިއުޒިކްގައި އަމިއްލަ ބޭންޑަކާއެކު ޝޯތައް ކުޅެލަން ނާނަ ހުރީ ކެތްމަދުވެފަ އެވެ. މިހާރު ވެސް އޭނާއަކީ ބަރިސްތާގައި ކޮންމެ ބުރާސްފަތި ދުވަހަކު ހައުސް އޮފް މިއުޒިކުން ބާއްވާ އޯޕެން މައިކް ނައިޓްގެ ސްޓާރެކެވެ. މިދިޔަ އަހަރުން ފެށިގެން ކޮންމެ ޝޯއެއްގައި ވެސް ނާނަގެ ލަވައެއް އަޑު އިވެ އެވެ.\n"ބަރިސްތާ އޯޕަން މައިކް ނައިޓުން ޗާންސް ލިބުނީ ގުރަހެލި ފަރާތުން... ބަރިސްތާގައި މިދިޔަ އަހަރުން ފެށިގެން ކޮންމެ ޝޯއެއްގައި ހުންނާނެ ލަވަ ކިޔާފަ، އެންމެ ފުރަތަމަ ދުވަސް ކޮޅު ބުނާނެ ބައެއް ކަންކަން ރަނގަޅު ކުރަން، މިހާރު ވަރަށް ސަޅި، ވަރަށް ތާއީދު އޮވޭ،" ނާނަ ބުންޏެވެ.\nނާނަގެ ލަވައެއް މިހާތަނަށް ނެރެފައިނުވި ނަމަވެސް އޭނާ ވަނީ މިދިޔަ އަހަރު ރޯދަ މަހު "ހަބޭސް" ބޮޑުބެރު ގުރޫޕުން ނެރުނު "މިސްކް" އަލްބަކަށް މަދަހައެއް ކިޔާދީފަ އެވެ. ނާނަގެ އުންމީދަކީ އަންނަ އަހަރު ރޯދަ މަހަށް އަމިއްލަ މަދަހައެއް ނެރުމެވެ.\nމިއުޒިކީ ދާއިރާގައި ނާނަގެ އާއިލާއިން އޭނާއަށް ވަރަށް ސަޕޯޓް ދެ އެވެ. ހާއްސަކޮށް މަންމަގެ ސަޕޯޓް އެކަމުގައި ވަރަށް ބޮޑަށް ލިބެ އެވެ. އަދި ރައްްޓެހިންނާއި ދާއިރާގައި މަސައްކަތް ކުރާ ގިނަ ފަރާތްތަކެއްގެ އެހީތެރިކަން ލިބެ އެވެ.\n"އާއިލާގެ ސަޕޯޓް އަބަދުވެސް ވަރަށް ރަނގަޅުވާނެ، އެންމެންވެސް ކިޔާނެ ވަރަށް ސަޅިއޭ، މިވަނަ ކަމެއް ރަނގަޅު ކުރާށޭ. ގޭތެރޭގައި ވަރަށް ފަން ވާނެ... އެންމެން އެއްކޮށް ބޭރަށް ގޮސްވެސް ލަވަކިޔާ ސަކަރާތް ޖަހާނެ، އެހެން އުޅޭ އިރުވެސް ނުބައިކޮށް ކިޔުނަސް ބޭބެމެން ބުނާނެ ރަނގަޅު ކޮށްލާށޭ،" ނާނަ ބުންޏެވެ.


Thinadhoo Ge Active Case Ge Adhadhu 200 In Thriyah! ތިނަދޫގެ އެކްޓިވް ކޭސް ގެ އަދަދު 200 އިން ތިރިޔަށް! – Huvadhoo News Thinadhoo Ge Active Case Ge Adhadhu 200 In Thriyah! Huvadhoo News\nތިނަދޫގެ އެކްޓިވް ކޭސް ގެ އަދަދު 200 އިން ތިރިޔަށް!\nގދ.ތިނަދޫ-- ފޮޓޯ: ނައުޝަމް\nގދ. ތިނަދޫގައި ކޮވިޑް-19 އަށް ފައްސިވެފައިވާ އެކްޓިވް ކޭސް ތަކުގެ އަދަދު 200 އިން ތިރިވެއްޖެއެވެ.\nތިނަދޫގެ އެކްޓިވް ކޭސްގެ އަދަދު ޖޫން މަހުގެ 21 ވަނަ ދުވަހުން ފެށިގެން 200 އިން މަތީގައި ހުރުމަށްފަހު މި އަދަދު މިވަނީ 197 ވެއްޓިފައެވެ. ފާއިތުވި 24 ގަޑިއިރު ތެރޭގައި ގދ. ތިނަދޫ އިން ކޮވިޑަށް ފައްސި ވެފައިވަނީ އެންމެ މީހެކެވެ. އަދި 22 މީހަކު ވަނީ މިބަލިން ރަނގަޅު ވެފައެވެ. އަދި އިތުރު 65 ސާމްޕަލެއް ވަނީ ނަގާފައެވެ.\nމި ބަޔަށް ޓެސްޓު ކުރުމަށް މިރަށުން ނެގިފައިވާ 6696 ސުންކު ގެތެރެއިން 846 މީހުން ފައްސިވެފައިވާއިރު, 647 މީހަކު ވަނީ މިހާރު މި ބަލިން ފަސޭހަވެފައެވެ.\nމި ދިޔަ އޭޕްރީލް މަހު ފަހުކޮޅު ތިނަދޫއިން މިބަލި ފެނި، ރަށުގެ ހާލަތު ވަރަށް ބޯޑުތަނުން ގޯސް ވުމަށްފަހު، މިހާރު މަޑު މަޑުން ހާލަތު ރަނގަޅު ވަމުން އަންނަ ކަން ފާހަގަކޮށް ލެވެއެވެ. ރަށުގެ ހާލަތު ރަނގަޅު ވަމުން ދިޔުމާއި ގުޅިގެން އަޅާފައިވާ ފިޔަވަޅުތަކަށް ލުއި ތަކެއްވެސް ވަނީ ދީފައެވެ.\nމީގެ އިތުރުން ގދ.ހޯނޑެއްދޫ އަދި ގދ.ގައްދޫގައި ހޯމް ކަރަންޓީނުގައި ތިބި ދެ ފަރާތެއް ވަނީ މިއަދު ކޮވިޑަށް ފައްސި ވެފައެވެ. އެހެންކަމުން ގދ.އަތޮޅުން މިއަދު ކޮވިޑަށް ފައްސިވި ޖުމްލަ އަދަދަކީ ތިނެކެވެ.